Meege 14 aharu kurin Hassanah ai phone call in mulhi Raajje badhalukohllaifi!\nމީގެ 14 އަހަރު ކުރިން ހަސަނަށް އައި ފޯނު ކޯލުން މުޅި ރާއްޖެ ބަދަލުކޮށްލައިފި!\n- 10 months ago4- ޝަފްރާޒް އހ\nމީގެ ސާދައަހަރު ކުރިން ހަސަނަށް އައި ކޯލު، މިއަދު އުރީދޫ 4ޖީގައި ޔޫޓިއުބުން ސްޓްރީމްކޮށްލާއިރު މާލޭގެ މުއާސަލާތީ ވަސީލަތަކަށް ޓެލެފޯން ގެންގުޅެމުން އައި ދިވެހިންގެ އޭރުގެ ހާލަތު ހަސަނުގެ ކޯލުން ވަރަށް ސާފުކޮށް ދައްކުވަދެއެވެ. މޯބައިލް ފޯނު މަދު، ހިދުމަތުގެ އަގު ބޮޑު އެޒަމާނުގައި އެހިދުމަތް ލިބިގަންނަން ޖެހެނީވެސް އެހާ ހާލުންނެވެ.\nނަމަވެސް 14 އަހަރު ކުރިން މަންޒަރު ބަދަލުކޮށްލި ހަސަނުގެ އަތައް ހެޔޮވަރުކޮށްލި ފޯނު ކޮންމެ ދިވެއްސަކަށްވެސް ހޮޔޮވަރު އެއްޗަކަށްވެ، ހެޔޮ އަގަކަށް ތިރިކޮށްލެވުނީ އޭރުގެ ވަތަނިއްޔާ އަދި މިހާރުގެ އުރީދޫ ރާއްޖޭގައި ހަރަކާތްތެރިވާން ފެށި ހިސާބުންނެވެ.\nސަރުކާރުގެ ޓެލެކޮމް ކުންފުނިން މޮނޮޕޮލައިޒް ކޮށްފައިވާ އިންޑަސްޓްރީއަށް ބޮޑެތި ބަދަލުތަކެއް އަންނަން ފެށީ އެހިސާބުންނެވެ. އެގޮތުން ކުރު މުއްދަތެއްގެ ތެރޭގައި މުޅި ރާއްޖެއަށް އުރީދޫގެ ކަވަރޭޖެ ފުޅާކޮށް، ރުއްގަހުންނާއި ފުރާޅުމަތީގައި ރޭންޖް ހޯދުމަށް ތިބި ދިވެހިން ހަމަ ބިމައްބޭލިއެވެ.\nމޯބައިލް ޕެކޭޖް ހެދި މުއާސަލާތީ ގުޅުމުން މުޅި ރާއްޖޭ ގުޅުނީއެވެ. ފިނޮޅަކަސް، ކަނޑުއަޑިއަކަށް ރޭންޖް ލިބެންފެށީއެވެ. އެމް އެމް އެސް މާޒީވެ ވަގުތުން ވަގުތައް ފޮޓޯ، ވީޑިއޯ ހައްދެއް ނެތި ފޮނުވޭނެ މަގު ވެސް ފަހިވެގެންދިޔައީއެވެ.\nދަންވަރު “ހެޕީ އަވާ” ގެ ހެޔޮ ރޭޓް ތަކުގައި ގުޅައި އުޅުނު ލޯބިވެރިންނަށް ހަމަ ނިދި ލިބޭނެ ފަދަ ގޮތަކަށް ފްރީ ނަންބަރު ތައާރަފް ވެގެން ދިޔައެވެ. ރަށްރަށުގެ ފޯނު ބޫތުކައިރިއަށް ގަޑި ކިޔައި، ބޫތުކައިރީ ކުރަން ޖެހުނު އިންތިޒާރަށްވެސް ނިމުން ގެނުވީއެވެ.\nބައިނަލް އަޤުވާމީ ފެންވަރަށް ދިވެހިންގެ މުއާސަލާތީ ގުޅުންތައް ކުރިއަރައިގެން ދިޔައީ ރާސްޓަސް ލާފައެވެ. ބޭރަށް ތައާރަފްވާ ހިދުމަތް ހަމަ މި ޖަޒީރާ ރައްޖެއަށް ކުޑަ ކުދަސްކޮޅެއްގެ ތެރޭގައި ލިބިގެންދަނީ ޓެކްނިކަލް ގޮތުންވެސް ދުނިޔެއަށް ގޮންޖަހާލުމަށްފަހުއެވެ.\nމިއީ 14 އަހަރު ކުރިން ދިވެހިންގެ ދިރިއުޅުން ބިނާވެފައިވާ ގޮތެވެ. މިއަދުގެ 14 އަހަރުގެ ކުދިންނަށް ނޭގުނަސް ހަސަނުގެ ކޯލުން މިއަދު ފެންނަން އޮތީ 14 އަހަރު އުރީދޫން ރާއްޖޭގެ ޓެލެކޮމިއުނިކޭސަންއަށް ގެނައި ރޮކެޓް ސްޕީޑް އިންގިލާބީ ބަދަލައެވެ.\nއުރީދޫގެ އުފާވެރި 14 ވަނަ އަހަރީ ދުވަހުގެ ތަހާނީ އުރީދޫގެ ހީވާގި މުވަޒަފުންނަށް ވޮއިސް ޓީމްގެ ފަރާތުން އަރިސްކުރަން!\nއަތް ފޯރާ ވަރަށްވުރެ ތިރިވެގެންގޮސް ފައިދަށުގަ އުރީދޫގެ ޚިދުމަތް މިހާރު އޮތީ\nށ.ފުނަދޫއަށްވެސް ރޭންޖް ނުލިބޭ ހިސާބު ގިނައީ\nއަސްލުވެސް އުރީދޫ ރާއްޖޭގެ މުއާސަލާތީ ޚިދުމަތް ރަންގަޅު ކޮއްފި މިއަދު އުރީދޫ ނެތް ނަމަ ރާއްޖޭގެ މުއާސަލާތި ހިދުމަތުގެ ފެންވަރު ވަރަށް ދައްވީސް\nއާން....! މިއަދު ތަފާތު ހއ. އަތޮޅުގެ ބައެއް ރައްރަށައް އުރީދޫ ރޭންޖް ނުލިބެ\nފިތުރު އީދާއި ގުޅިގެން އުރީދޫގެ ކަސްޓަމަރުންނަށް ޚާއްސަ ހަދިޔާތަކެއް!01 week ago\nއުރީދޫއިން ކޮވިޑް-19 އާއި ގުޅިގެން ފައިސާގެ އެހީ ދިވެހިރާއްޖެއަށް ފޯރުކޮށްދީފި02 weeks ago\nއުރީދޫގެ ޑިރެކްޓަރުންގެ ބޯޑަށް ކުރިމަތިލުމުގެ މުއްދަތު އިތުރުކޮށްފި04 months ago\nއުރީދޫ މޯލްޑިވްސްގެ ޑިރެކްޓަރުންގެ ބޯޑަށް ކުރިމަތިލުމުގެ ފުރުސަތު ހުޅުވާލައިފި05 months ago\nމޯލްޑިވްސް ބިޒްނަސް އެވޯޑްސްގައި އުރީދޫއަށް ރަންވަނަތަކެއް!05 months ago\nއުރީދޫ މޯލްޑިވްސްއިން ޚާއްސަ ގޮތުން ކުރާ އާންމު ޖަލްސާއެއް ބާއްވައިފި05 months ago\nބީއެމްއެލްއިން ޑެބިޓް ކާޑާއި ކްރެޑިޓް ކާޑް ހަވާލުކުރާ އުސޫލަށް ބޮޑެތި ބަދަލުތަކެއް!25 days ago\nރަށު ބަންދާއެކު ވަޑިންގެ އާމްދަނީ ހުއްޓި ބޮޑެތި ދަތިތަކެއްކުރިމަތިވަނީ!21 week ago\nގޯޕްރައިމް މެދުވެރިކޮށް ދަނޑުވެރިންގެ އުފެއްދުންތައްވެސް މިހާރު ވިއްކޭނެ!01 week ago\nއޮންލައިން ވިޔަފާރިތަކަށް "ޑީ2ޑީ ޑެލިވަރީ"ގެ ހިދުމަތް!01 week ago\nކޮވިޑް-19ގެ ހާލަތުގައި ވިޔަފާރިތައް ކުރިއަށްގެންދާނެ ގޮތް ކިޔައިދޭނީ ސްޕާކްޗެޓުން!01 week ago\nެއިންފްލޭޝަނަރީ ޕްރެޝަރެއް އަންނާނެކަމަކަށް އެހާބޮޑަކަށް ގަބޫލެއް ނުކުރެވޭ: އަމީރު01 week ago\nބޭނުން އިރަކު ފައިސާ ޗާޕްކުރެވޭނެތަ؟02 weeks ago


Hong Kong ge bonthah China ah - Hali News\nހޮންގ ކޮންގ ގެ ބިންތައް ޗައިނާއަށް\n25 September 2020, 19:19\nހޮންގ ކޮންގއަކީ ދުނިޔޭގެ ނިސްބަތުންވެސް އެންމެ ބިން ތަދު ފަސްގަނޑެވެ. އަދި ބިމުގެ ވިޔަފާރީގައި އެންމެ ފައިދާ ބޮޑު އެންމެ އަގު ބޮޑުތަންވެސް މެއެވެ. ދުނިޔޭގެ މާލީ މަރުކަޒެއްގެ ގޮތުގައި އޮތުމުން ހޮންގ ކޮންގ ގެ ބިމުގެ އަގު ވަނީ މަތިވެގެން ގޮސްފައެވެ.\n7.3 މިލިއަން މީހުން ދިރިއުޅޭ، ހޮންގ ކޮންގައި އާބާދީގެ ދެ ލައްކައެއްހާ މީހުންނަކީ، އުމުރުން 35 އަހަރުން ދަށުގެ މީހުންނެވެ. މި މީހުން ދިރިއުޅެނީ، ދަނގަނޑު ކޮށިތަކުގައެވެ. އެއީ ކުދި ތަންތާނގައި ހަދާފައިވާ ބަންކު ބެޑްތަކާއި ޕާޓިޝަން ޖަހާފައިވާ ކޮތަރިތަކުގައި ދިރިއުޅުމުގެ ހުރިހައި ކަމެއް ބިނާ ކުރާ ގޮތަށެވެ. މިއިން ކޮންމެ މީހެއްގެ ވެށްޓަކީ، ކާރެއް ޕާކް ކުރުމަށް ކަނޑައަޅާ ބިންކޮޅަކަށް ވުރެން ކުޑަ ޖާގަ ކޮޅެކެވެ.\nމި ފަސް މަންޒަރުގައި ދެ ކަމަކަށް ބަލާލަމާ ހެއްޔެވެ؟\nހޮންގ ކޮންގ ގެ ޒާތީ މިނިވަންކަމާއި އެއާއެކު އެއްވެސް މިނިވަންކަމެއް ހަނިކުރުމާ ދެކޮޅަށް ކުރާ މުޒާހަރާތަކާއި، ހިންގ ކޮންގ ގެ ބިންތައް ޗައިނާއިން ގަތުމުގެ މައްސަލައެވެ.\nމުޅި ވާހަކަ އެންމެ ފޮޅުވަތަކުން ޚުލާސާ ކޮށްލެވޭނެއެވެ.\nމުޒާހަރާ ކުރަން ހުއްދަ ދޭނެ ބިމެއް ނެތް އިރު، ޗައިނާއާ ދެކޮޅަށް މީހުން ނިކުމެ ތިބޭނީ ކޮންތާކު ހެއްޔެވެ!\nޑިމޮކްރެސީގެ ރޫހު ކަނޑުވާލުމަށް މައި ފަސްގަނޑުން ގެންގުޅޭ ސްޓްރެޓެޖިއަކީ މިއީއެވެ.\nހޮންގ ކޮންގ ގައި ބިން ގަތުން ވަނީ ހަ ގުނައަށް އިތުރު ވެފައެވެ. ވިހި އަހަރު ތެރޭގައި ފުރަތަމަ ފަހަރަށް ހޮނގް ކޮންގ ގައި ވިއްކި ބިމަކީ އެތައް ބުރިއަށް ހަދާފައިވާ ކާރު ޕާކެކެވެ. މި ތަން ވިއްކާލީ 2.2 ބިލިއަން އެމެރިކާ ޑޮލަރަށެވެ.\nބްލޫމްބަރގްއިން ހޮންގ ކޮންގގައި ބިންގަތުމުގެ އައު ވިޔަފާރި ސިފަ ކުރަމުން ބްލޫމްބާރގުން ތައްޔާރު ކުރި ރިޕޯޓްގައި ސިފަކޮށްފައިވަނީ ހޮންގ ކޮންގ ގެ ބިން ފޭރިގަތުންގެ ގޮތުގައެވެ.\nޗައިނާ އޯވަރސީޒް ލޭންޑް އެންޑް އެންޑް އިންވެސްޓްމެންޓް އިން އެއް އަހަރުގެ ތެރޭގައި ހޮންގ ކޮންގ ގައި 6.6 ބިލިއަން އެމެރިކާ ޑޮލަރު ބިން ގަތުމަށް އިންވެސްޓް ކުރިއެވެ. 2015ގައި އިންވެސްޓް ކޮށްފައިވަނީ 1.46 ބިލިއަން ޑޮލަރެވެ.\nހޮންގ ކޮންގ: 20 ބިލިއަން ޑޮލަރުގެ ސްކައި ސިޓީ\nޗައިނާއިން ދެކެނީ، ޗައިނާގެ ދަރިކޮޅު ރަމްޒުކޮށް ދިނުމުގެ ހައްގު އޮންނާނީ ޗައިނާއަށް އެކަންޏެވެ. އެހެންވެ ޗައިނާއަށް ދެ ދިމާލެއްގައި ގޮން ޖެހުންތަކާ ކުރިމަތިލާން ޖެހިގައި ވެއެވެ.\nޓައިވާންގައި ޗައިނާއާ ދެކޮޅުވެރި ރޫހާއި މިނިވަންކަމަށް ގޮވާލާ ގޮވެލި ކޮންމެ ދުވަހަކު ދަނީ އިތުރަށް ގަދަވަމުންނެވެ. ޗައިނާއިން ކޮންމެ ދުވަހަކުވެސް އަސްކަރީ މަތިންދާ ބޯޓާއި މަނަވަރުތަކުން ވަށައިގެން ބުރުޖަހައި ބިރު ދައްކާ އިރުވެސް މިވެރިން ބިރެއްވެސް ނުގަނެއެވެ.\nދެން އޮތީ ހޮންގ ކޮންގއެވެ. ޗައިނާއިން އެހަކެރިވެ، ޑިމޮކްރެސީއަށް ގޮވާލާ އަޑުތައް މިތާގައިވެސް ގަދަވެފައި ވެއެވެ.\nމި ތަންތަން ކޮންޓްރޯލް ކުރުމަށް ޗައިނާއަށް އައު ގޮތްތައް ހޯދަން ޖެހެއެވެ.\nހޮންގ ކޮންގ ކޮންޓްރޯލްކުރުމަށް ހޮންގ ކޮންގގެ ބިންތައް ޗައިނާއަސް މިލްކު ވުމާއި ހޮންގ ކޮންގގެ މުހިންކަން ކަނޑުވާލުމަކީ ޗައިނާއަށް މުހިންމު ކަމެކެވެ.\nޗައިނާއިން ދަނީ ހޮންގ ކޮންގ ފަދަ ދެވަނަ މަރުކަޒެއް ބިނާ ކުރުމަށް ގްރޭޓާ ބޭ އޭރިއާ ޕްރޮޖެކްޓްގެ ނަމުން އަގު ބޮޑު މަޝްރޫއެއް ފަށާފައެވެ. މީގައި ގޮންޖޯއާއި ޝެންޒެންއާއި ޕަރލް ކޯރުގެ އައްސޭރިފަށުގައި ހިމެނޭ އެހެން ސިޓީތައް އެއްކޮށްލެވޭނއެވެ.\nމުހައްލިލުން ބުނާ ގޮތުގައި ޓައިވާން ހިފުމަށް ޗައިނާއަށް ހުރަހެއް ނެތެވެ. ނަމަވެސް އެފަދަ ފިޔަވަޅެއް އެޅުމުގެ ކުރިން ޗައިނާ ސަރުކާރުގެ އަމާޒަކީ ހޮންގ ކޮންގ ގައި ޗައިނާގެ ވެރިކަމާ ދެކޮޅުވެރިކަން ކޮންޓްރޯލްކޮށް އެތަން މައިތިރި ކުރާށެވެ.\nއެހެންވެ، ހޮންގ ކޮންގގައި ޗައިނާއިން ތިން ސިޔާސަތެއް ތައާރަފް ކޮށްފައި ވެއެވެ.\nފުރަތަމަ ކަމަކީ ޗައިނާއިން ތައާރަފް ކޮށްފައިވާ ސެކިއުރިޓީއާ ބެހޭ ގާނޫނެވެ. މިއީ ދެކޮޅުވެރިކަމެއް ދެއްކުމަށް ވިސްނާ ކޮންމެ މީހެއްގެ ހިތުގައި ބިރުވެރިކަން އިންދާލާނެ ގާނޫނެކެވެ. އެތައް ބަޔަލު ޖަލަށް ލައި އަދި އެތައް ބަޔަކު ޝަރީއަތަށް ޗައިނާއަށް ފޮނުވާފައި ވެއެވެ.\nދެވަނަ ކަމަކީ، ހޮންގ ކޮންގ ގައި ތިމަން މެންނަކީ ޗައިނާ މީހުން ނޫންކަމަށް ދެކޭ މީހުންނާއި މިފަހުން ހޮންގ ކޮންގއަށް ހިޖުރަ ކުރި މީހުންގެ ދެމެދު ބައިވުމެއް އުފެދުމެވެ. މިއިން ޗައިނާއަށް ވަފާތެރިކަން ދައްކާ މީހުންނަކީ ފަހުން ހިކުރަކުރި، އިގްތިސާދީ ގޮތުން ދަށު ފަންތީގެ މީހުންނެވެ.\nތިން ވަނަ ކަމަކީ ހޮންގ ކޮންގައި ބިން ގަތުމާއި ހޮންގ ކޮންގެ މުއްސަނދިކަން މިހާރު ކޮންޓްރޯލް ކުރާ ތިން އާއިލާ ކޮންޓްރޯލް ކޮށް އެމީހުންގެ މައްޗަށް ސިޔާސީ ނުފޫޒެއް އޮތުމެވެ.\nކޮވިޑާ ގުޅިގެން ހޮންގ ކޮންގގެ އިގްތިސާދު މަޑުޖެހިލި އިރު، ބިމުގެ އެއްވެސް ފިޔަފާރިއެއް މިއަހަރުގެ ކުރީކޮޅު ހިންގާފައެއް ނުވެއެވެ. ނަމަވެސް ފަހުން އިންވެސްޓަރުން އައީ އޮލަކޮށް، ދޮންދޫނި ބައިގަނޑެއް ހެންނެވެ. މިއިން ހޮންގ ކޮންގގެ އިގްތިސާދަށް ކުއްލި ދިރުމެއް ލިބިގެން ދިޔައެވެ.\nއޭޝިއާ ޓައިމްސް ފައިނޭންޝަލްއިން ރިޕޯޓް ކޮށްފައިވާ ގޮތުގައި އޮގަސްޓް މަހު، ޗައިނާގެ އިންވެސްޓަރުން ވަނީ ދެ އޮފީސް ޓަވަރާއި ހޮޓެލް ބިލްޑިންގއެއް 516 މިލިއަން އެމެރިކާ ޑޮލަރަށް ގަނެފައެވެ.\nހޮންގ ކޮންގ ގައި ޖޫން މަހުން ފެށިގެން ހިންގާފައިވާ ބިމުގެ ވިޔަފާރީގެ 40 އިންސައްތައަކީ ޗައިނާއިން އައިސް އިންވެސްޓް ކުރި މީހުންގެ ވިޔަފާރިތަކެވެ.\nޗައިނާގެ ވަކިތަކުން ސަލާމަތް ވުމަށް ހޮންގ ކޮންގގެ ސާދާގަރުންވެސް ވަނީ ޗައިނާއިން ހޮންގ ކޮންގ ގައި އަޅާ ފިޔަވަޅުތަކަށް ތާއީދުކޮށްފައެވެ.


Addu city in dhanduverikamuge masakkathah bin dhookuranee - AO News\nކޮވިޑް 19 އާއި ގުޅިގެން އައްޑޫސިޓީގެ ފުޑް ސެކިއުރިޓީ ޔަޤީންކުރުމައްޓަކައި އަލަށް ދަނޑުހެއްދުމަށާއި އޮޅު ހެއްދުމަށް ބޭނުންވާ ފަރާތްތަކަށް ބިން ދޫކުރުމަށް ހަމަޖެހިފައިވާކަމުގައި ސިޓީކައުންސިލުން ބުނެފިއެވެ.\nއައްޑޫސިޓީކައުންސިލުން މިއަދު އާންމުކޮށްފައިވާ އިއުލާނެއްގައި ބުނެފައިވަނީ އައްޑޫސިޓީގެ ފުޑް ސެކިއުރިޓީ ޔަޤީންކުރުމައްޓަކައި ދަނޑުވެރިކަމުގެ އުފެއްދުންތައް އިތުރުކުރުމަށް ބޭނުންވާ ކަމަށެވެ. އެގޮތުން މިހާރުވެސް ދަނޑުވެރިކަމަށާއި އޮޅު ހެއްދުމަށް ބިންތައް ދޫކުރެވިފައިވާ ފަރާތްތަކުން ގޮވާންކުރުމުގެ މަސައްކަތް ހުއްޓާނުލާ ކުރިއަށް ގެންދިއުމަށް ކައުންސިލުން ވަނީ އިލްތިމާސްކޮށްފައެވެ.\nކައުންސިލުން ބުނީ ދަނޑުވެރިކަން ކުރާ ފަރާތްތަކަށް ބޭނުންވާ އެހީތެރިކަން ކައުންސިލުން ފޯރުކޮށްދޭނެ ކަމަށާއި އަދި ހަމައެހެންމެ ސަރުކާރުގެ އިދާރާތަކުން ދަނޑުވެރިންނަށް ދެވޭ އެހީތައް ހޯދައިދިނުމަށް މަސައްކަތް ކޮށްދޭނެ ކަމަށެވެ.\nމީގެ އިތުރުން އަލަށް ދަނޑުހެއްދުމަށާއި އޮޅު ހެއްދުމަށް ބޭނުންވާ ފަރާތްތަކަށް ބިން ދޫކުރުމަށް ހަމަޖެހިފައިވާ ކަމަށް ވެސް ކައުންސިލްގެ އިއުލާނުގައިވެއެވެ. އެގޮތުން ދަނޑުހެއްދުމަށާއި އޮޅުހެއްދުމަށް ބިން ބޭނުންވާ ފަރާތްތަކުން 2020 މާރިޗު 30 ވާ ހޯމަ ދުވަހުން ފެށިގެން އެއަވަށެއްގެ އަވަށު އޮފީހަށް މެއިލް ކުރައްވަމުން ގެންދެވުމަށް ކައުންސިލުން ވަނީ އެދިލައްވަވާފައެވެ.\nހިތަދޫ އަވަށު އޮފީސް: [email protected]\nމަރަދޫ އަވަށު އޮފީސް: [email protected]\nމަރަދޫ ފޭދޫ އަވަށު އޮފީސް: [email protected]\nފޭދޫ އަވަށު އޮފީސް: [email protected]\nހުޅުދޫ އަވަށު އޮފީސް: [email protected]\nމީދޫ އަވަށު އޮފީސް: [email protected]\nކޮވިޑް-19އައްޑޫ ސިޓީ ކައުންސިލުންއައްޑޫސިޓީދަނޑުވެރިކަން\nގައްދޫ މީހަކަށް ތިނަދޫ ކޮވިޑް ފެސިލިޓީގައި ފަރުވާދޭން ފަށައިފި


Masonry Layout – ދަނބިދޫ.ކޮމް\nފުރަތަމަ ސަފުހާ / Masonry Layout\n24-07-2017\tދުޅަހެޔޮ ސިއްހަތު, ސިއްހަތު 1\nކުރުނބާ ފެން ގިނަމީހުން ބޮއިހަދަނީ ބަލިވުމުންނެވެ. މާބޮޑަށް ވަރުދެރަވެ ނުވަތަ ހުން އަންނަނަމަ ކުރުނބާ ފެން ބުއިމަށް މީހުން އަވަސްވެގަނެ އެވެ. ބައެއް މީހުން ކުރުނބާ ބޮއިވެސް ހަދަ އެވެ. ގައިގައި ވަރުޖެއްސުމަށް ކުރުނބާފެން ބޯންޖެހޭނެ ކަމަށް ގިނަ ބަޔަކު ދެކެ އެވެ. އެހެންނަމަވެސް ކުރުނބާ ފެނުން ގިނަގުނަ ފައިދާތަކެއް ހަށިގަނޑަށް ލިބޭކަން އެނގެނީ ކިތައް މީހުންނަށް ހެއްޔެވެ؟ ބަރުދަން ލުއިކުރަން މަސައްކަތް ކުރާ ފަރާތްތަކަށް ކުރުބާ ފެނަކީ …\n20-05-2017\tކުޅިވަރު, ކެޓަގަރީއަކައްނުވާ 0\nއިނގިރޭސި ޕްރިމިއާ ލީގުގައި ރޭ ކުޅުނު މެޗުން ސަންޑަލޭންޑް ބަލިކުރުމަށްފަހު ލީގުގެ ގަދަ ހަތަރެކަށް އެރުމުގެ އުއްމީދު، އާސެނަލްއިންއާކޮށްފިއެވެ. ރޭގެ މޮޅާއެކީ އާސެނަލް ވަނީ 72 ޕޮއިންޓާއެކީ، ލީގުގެ ފަސްވަނަ މަގާމަށްޖެހިލާފައެވެ. ލީގުގައި ބާކީ އާސެނަލްއަށް ދެން އޮތީ، އެންމެ މެޗެއްކަމަށްވާއިރު، ލީގުގެ ހަތަރަކުން،އާސެނަލްއަށްޖާގަލިބެންއޮތީ،ލީގުގެފަހު މެޗުން ލިވަޕޫލް އެއްވަރު ނުވަތަ ބަލިވެ، އާސެނަލްކުޅޭ މެޗުން އެޓީމު މޮޅުވެގެންނެވެ. ލީގުގެ ހަތަރުވަނައިގައި ލިވަޕޫލް އޮތްއިރު، އެޓީމާއި އާސެނަލްއާ ދެމެދު، މިވަގުތު އިނީ …\n01-01-2017\tކެޓަގަރީއަކައްނުވާ 0\n19-09-2015\tހަބަރު, ދުޅަހެޔޮ ސިއްހަތު, ސިއްހަތު 0\nރާއްޖޭގެ މީހުން ދިރިއުޅޭ ކޮންމެ ރަށެއްގައި އާސަންދައިގެ ދަށުން ޚިދުމަތް ފޯރުކޮށްދޭ އެސްޓީއޯ ފާމަސީއެއް ޤާއިމް ކުރުމަށް އެސްޓީއޯ އާއި ދިވެހި ސަރުކާރު ގުޅިގެން ކުރިއަށް ގެންދާ މަޝްރޫއުގެ ދަށުން ލ. ދަނބިދޫގައި ބޭސް ފިހާރައެއް ހުޅުވައިފިއެވެ. ދަނބިދޫގައި މިއަދު ހުޅުވުނު ބޭސް ފިހާރަ އިން އާސަންދަ އާއި އެކު ޚިދުމަތް ފޯރުކޮށްދިނުމަށް މިހާރު ވަނީ ފަށާފައެވެ. އަދި މިފާމަސީއާއެކު އެސްޓީއޯ ފާމަސީތަކުގެ އަދަދު މިހާރު ވަނީ 168 އަށް ބަދަލުވެފައެވެ. މި ބޮޑު …


Dhuniyey Gai Huri Ehme Naseebdhera Vagakee Mee - Vaguthu\nދުނިޔޭގައި ހުރި އެންމެ ނަސީބު ދެރަ ވަގަކީ މިއީ!\nވައްކަން ކުރުމަކީ ކުރުން ހެޔޮވާވަރުގެ ކަމެއް ނޫނެވެ. ވައްކަން ކުރުން އިތުވެއްޖެެެއެވެ. ހުއްޓުވަން އެތައް މަސައްކަތްތަކެއް ރެއާއި ދުވާލު ފުލުހުން ކުރެއެވެ. އަދި ވަގުން އަދިވެސް ޖަލު ގޮޅީގައި ތިބި ވާހަކަވެސް ދައްކާލަން އެބަ ޖެހެއެވެ.\nއެކަމަކު މިހާރު ދައްކާލަން މިއުޅެނީ އެ ވާހަކައެއް ނޫނެވެ. ވައްކަން ކުރަންވެގެން ފެށި މަސައްކަތެއްގެ ނިމުން ހިތިވި ގޮތުގެ ވާހަކައެވެ.\nމެރީލޭންޑަށް ނިސްބަތްވާ ވަގަކު މަސައްކަތް ކުރީ ރެސްޓޯރެންޓަކުން ވައްކަން ކުރާށެވެ، އެގޮތުން އޭނާ ބޭނުންވީ އެ ރެސްޓޯރެންޓްގެ ބިއްލޫރިގަނޑު ތަޅާލުމަށްފަހު އެތެރެއަށް ވަދެ ވައްކަން ކުރާށެވެ. އެހެން ނަމަވެސް އެކަން އޭނާއަށް ކާމިޔާބެއް ނުވިއެވެ.\nއެކަން ކުރުމަށް އޭނާގެ ނެގި އެޅިގަލުން އެ ރެސްޓޯރެންޓްގެ ބިއްލޫރިގަނޑެއް ނުފެޅުނެވެ. އެ ބިއްލޫރިގަނޑު ތަޅާލުމަށް އެއްލި އެޅިގާ އެ ބިއްލޫރިގަނޑުގައި ޖެހުމަށްފަހު، އެނބުރި އައިސް ޖެހުނީ އެ މީހާގެ ބޮލުގައެވެ.\nއޭނާ އެ ބިއްލޫރިގަނޑު ތަޅާލުމަށް ތިން ފަހަރެއްގެ މަތިން މަސައްކަތް ކުރިއެވެ. ނަމަވެސް ތިން ވަނަ ފަހަރަށް އެ ބިއްލޫރިގަނޑުގައި ޖެހުމުން، އެ އެޅިގާ އައިސް ޖެހުނީ އޭނާގެ ބޮލުގައެވެ.\nއެއީ ބުލެޓް ޕްރޫފް ބިއްލޫރި ތަކެކެވެ.\nމިދިިޔަ މަހުގެ 20 ވަނަ ދުވަހު އެ ހާދިސާ ހިނގިއިރު، އެ ހާދިސާ ހިނގާދިޔަ ގޮތް ފެންނަ ވީޑިއޯއެއް މީސް މީޑިއާގައި ދަނީ ދައުރުވަމުންނެވެ. އެ ވީޑިއޯ މީސް މީޑިއާއަށް ލާފައި ވަނީ ޕްރިންސް ޖިއޯޖް ކައުންޓީގެ ފުލުހުންނެވެ.\nވިއްކަން ކުރަން އުޅުނު އެ މީހާ އެނބުރި ދާތަނަކަށް ދިޔައީ، ވަރަށް ރަނގަޅު ފިލާވަޅެއް ލިބިގެންކަން ޔަގީނެވެ.\nވައްކަން ކުރަން އުޅުނު މީހާގެ ވީޑިއޯ މިލިންކުން ފެނިވަޑައިގަންނަވާނެ.\nއޮކްޓޯބަރ 4, 2018 13:10\nދުނިޔާގަ ހުރި އެންމެ ނަސީބޔ=ު ދެރަ ވަގު އެއޮތީ އިނތިހާބުން ބަކިވެފަ!\nއޮކްޓޯބަރ 4, 2018 13:46\nއަޅެ އޭނައަކީވެސް އިލެކްޝަންސް ކޮމިޝަނަރ އަކަށް ވީނަމަ.\nއޮކްޓޯބަރ 4, 2018 15:09\nއިބޫ އަކީ ބޮޑު ވަގު\nއޮކްޓޯބަރ 4, 2018 18:33\nއެއްވެސް ވަގެއް ނަސީބުވެރިއަކަށް ނުވާނެ އެވެ.\nއޮކްޓޯބަރ 6, 2018 23:37\nއެންމެ ނަސީބު ދެރަ ވަގަކީ ވަގުޔާނީމް\nކަތިވަޅި ގެއްލި ކޮށިގަނޑު ގެއްލި ފާތުމަ ވެސް ގެއްލުނީ...


majileehuge komme membarakah car eh dheyn vaahaka dhakkanee! | Mihaaru\nރައްޔިތުންގެ މަޖިލީހުގެ ޖަލްސާއެއްގައި މެމްބަރުން ބައިވެރިވެވަޑައިގަންނަވަނީ. ކާރު ލިބޭނެ ދެ ގޮތަކާ މެދު މަޝްވަރާ ކުރަމުން ގެންދާ -- ފޮޓޯ: މަޖިލިސް\nމަޖިލީހުގެ ކޮންމެ މެމްބަރަކަށް ކާރެއް ދިނުމަށް މަޝްވަރާ ކުރަނީ!\n21 ޖުލައި 2016 - 11:01 105 comments\nރައްޔިތުންގެ މަޖިލީހުގައި ހިމެނިވަޑައިގަންނަވާ 85 މެމްބަރުންނަށް ކާރު ހަމަޖެއްސޭނީ ކޮން ގޮތަކުންތޯ ބެލުމަށް މަޖިލީހުގެ މެމްބަރުންގެ މެދުގައި މަޝްވަރާ ކުރަމުން އަންނަ ކަމުގެ މައުލޫމާތު ލިބިއްޖެ އެވެ.\nއެނގިފައިވާ ގޮތުގައި މަޖިލިސްގެ މެމްބަރުންގެ ވިސްނުން ހުރީ ޑިއުޓީ ފްރީކޮށް ކާރު ލިބޭ ގޮތް ހެދުމަށް ނުވަތަ ދައުލަތުން މަޖިލީހަށް ކަނޑައަޅާފައިވާ ބަޖެޓުން އެކަން ކުރުމަށެވެ. ނަމަވެސް މަޖިލީހުގެ ބަޖެޓުން ހަރަދުކޮށްގެން ކާރު ދިނުމަށް ދެކޮޅު ހައްދަވާ ގިނަ މެމްބަރުން އެބަތިއްބެވި އެވެ.\n"މިހާރު"އާ ވާހަކަ ދެއްކެވި ބައެއް މެމްބަރުން ވިދާޅުވި ގޮތުގައި ދުނިޔޭގެ ގިނަ ގައުމުތަކުގައި މިހާރު ވެސް ޑިއުޓީ ފްރީކޮށް މަޖިލީހުގެ މެމްބަރުންނަށް ކާރު ލިބެ އެވެ. އެހެންވެ، މެމްބަރުންނަށް ޑިއުޓީ ފްރީކޮށް ކާރެއް ލިބުމަކީ މުހިންމު ކަމެއްގެ ގޮތުގައި އެ މެމްބަރުން ފާހަގަކުރައްވަ އެވެ.\nރައްޔިތުންގެ މަޖިލީހުގެ ޖަލްސާއެއްގައި މެމްބަރުން ބައިވެރިވެވަޑައިގަންނަވަނީ. - ފޮޓޯ: މަޖިލިސް\n"ޑިއުޓީ ފްރީކޮށް ކާރު ލިބޭ ގޮތް އޮތުމަކީ މައްސަލައެއް ނޫން. މީހަކަށް ދިނުން ނުވަތަ ވިއްކާނަމަ އެކަން ކުރެވޭނީ ޑިއުޓީ ދެއްކުމުން ކަމަށް ހަމަޖައްސާނަމަ ލިބޭނެ ގެއްލުމެއް ނެތް،" މެމްބަރަކު ވިދާޅުވި އެވެ.\nއެނގިފައިވާ ގޮތުގައި މަޖިލީހުގެ ބައެއް ކޮމެޓީތަކުގައި ވަކިވަކި މެމްބަރުން ވަނީ ކާރުގެ މުހިންމުކަން ފާހަގަކޮށް އެބޭފުޅުންގެ އަމިއްލަ ވިސްނުން ހާމަ ކުރައްވައިފަ އެވެ. ނަމަވެސް މިއީ އެއްވެސް ކޮމެޓީއަކުން ނިންމައި މަޖިލީހުގެ ތަޅުމަށް ހުށަހެޅޭނެ ކަމެއް ނޫނެވެ.\nމިއިން ކޮންމެ ގޮތަކަށް ނިންމި ނަމަވެސް މަޖިލީހުގެ މެމްބަރުންނަށް ކާރު ލިބޭނީ އިމްތިޔާޒުތަކާ ބެހޭ ގާނޫނަށް އިސްލާހު ހުށަހަޅައި މަޖިލީހުން ފާސްކޮށް، ރައީސް އަބްދުﷲ ޔާމީން ތަސްދީގު ކުރެއްވުމުންނެވެ.\nދައުލަތުގެ ބަޖެޓުން ހަރަދުކޮށްގެން މެމްބަރުންނަށް ކާރު ދިނުމާ ދެކޮޅު މެމްބަރުން ވެސް އެބަތިއްބެވެ. އެ މެމްބަރުން ވިދާޅުވީ ކާރު ގަތުމުގައި އެއަށް ވުރެ ލުއި ގޮތެއް ހޯދުން މުހިންމު ކަމަށެވެ.\n"ދައުލަތުން އެހާ ބޮޑު ހަރަދެއް ކުރާކަށް އަޅުގަނޑަކަށް ނުފެނޭ. އެކަމަކު ކޮންމެވެސް ކަހަލަ އިނާޔަތެއް ލިބޭ ގޮތަށް އެކަން ކުރުމަކުން މައްސަލައެއް ނެތް،" މަޖިލީހުގެ މެމްބަރަކު ވިދާޅުވި އެވެ.\nދައުލަތުގެ ބަޖެޓުން ހަރަދުކޮށްގެން މިހާރު ކާރު ފޯރުކޮށްދެނީ ރައީސުލްޖުމްހޫރިއްޔާ އާއި ނައިބު ރައީސާއި ވަޒީރުންގެ މަޖިލީހުގެ މެމްބަރުންނަށާއި ބޭރު ގައުމުތަކުން ރާއްޖެއަށް ކަނޑައަޅުއްވާފައިވާ ސަފީރުންނަށާއި މިނިވަން މުއައްސަސާތަކުގެ އިސްވެރިންނަށާއި މަޖިލީހުގެ ރައީސާއި ނައިބު ރައީސަށެވެ.\nޑިއުޓީ ފްރީކޮށް ކާރު ލިބޭ ގޮތް އޮތުމަކީ މައްސަލައެއް ނޫން. މީހަކަށް ދިނުން ނުވަތަ ވިއްކާނަމަ އެކަން ކުރެވޭނީ ޑިއުޓީ ދެއްކުމުން ކަމަށް ހަމަޖައްސާނަމަ ލިބޭނެ ގެއްލުމެއް ނެތް.--މެމްބަރެއް\nޑިއުޓީ ފްރީކޮށް ކާރު އެތެރެކުރެވޭ ގޮތް ހަދަން ރައްޔިތުންގެ މަޖިލީހުގެ މިދިޔަ ދައުރުގެ މެމްބަރުން ވެސް ވަނީ، އިމްތިޔާޒުގެ ގާނޫނު ފާސްކޮށްފަ އެވެ. އެހެން ނަމަވެސް ކުރީގެ ރައީސް މުހައްމަދު ނަޝީދުގެ ވެރިކަމުގައި އެ ބިލު ތަސްދީގު ނުކުރައްވާ އަނބުރާ މަޖިލީހަށް ފޮނުއްވާލެއްވި އެވެ. އެހެންވެ، ކާރުގެ ވާހަކަ ދެއްކުން އެ ހިސާބުން އޮތީ ހުއްޓިފަ އެވެ. ފަހުން އިމްތިޔާޒުގެ ބިލް ފާސްކުރީ އެބައި ނުހިމަނަ އެވެ.\nދައުލަތުން އެހާ ބޮޑު ހަރަދެއް ކުރާކަށް އަޅުގަނޑަކަށް ނުފެނޭ. އެކަމަކު ކޮންމެވެސް ކަހަލަ އިނާޔަތެއް ލިބޭ ގޮތަށް އެކަން ކުރުމަކުން މައްސަލައެއް ނެތް. --މެމްބަރެއް\nއިތުރު ލިޔުންތައް ރައްޔިތުންގެ މަޖިލިސް ޑިއުޓީ ފްރީ 20،000ރ ކޮމިޓީ އެލަވަންސް\nމެންބަރުން ގަޑިޖެހުމުން މުސާރަ ކެނޑޭގޮތް ހަދަނީ


MMPRC ge bodu hiyaanaathuge report Raees Nasheed ge aiyphulhugai eba oiy - vNews.mv\nއެމްއެމްޕީއާރްސީގެ ބޮޑު ހިޔާނާތުގެ ރިޕޯޓް ރައީސް ނަޝީދުގެ އަތްޕުޅުގައި އެބަ އޮތް\nޒިދާން މުޙައްމަދު 19 April 2022, 11:54\nމޯލްޑިވްސް މާކެޓިން އެންޑް ޕަބްލިކް ރިކޭޝަން ކޯޕަރޭޝަން (އެމްއެމްޕީއާރުސީ) މެދުވެރިކޮށް ހިންގި ބޮޑު ހިޔާނާތުގެ މައްސަލަ ބެލުމަށް އުފެއްދެވި އެސެޓް ރިކަވަރީ ކޮމިޝަންގެ ރިޕޯޓް އަތްޕުޅުގައި އެބައޮތް ކަމަށް ވިދާޅުވެ، އެ ރިޕޯޓް ހާމަކުރަންޖެހިދާނެ ކަމުގެ އިންޒާރު އެމްޑީޕީގެ ރައީސް އަދި ކުރީގެ ރައީސް، ރައީސް މުހައްމަދު ނަޝީދު ދެއްވައިފިއެވެ.\n19 ވަނަ ރައްޔިތުންގެ މަޖިލީހުގެ ރައީސްކަން ވެސް ކުރައްވަމުން އަންނަ ނަޝީދު މި މޭރުމުން އިންޒާރުދެއްވީ އެމްޑީޕީގެ ގައުމީ މަޖިލީހުގެ ވަޓްސްއެެޕް ގްރޫޕްގައި ކުރެއްވި މެސެޖެއްގައެވެ.\nއެމްޑީޕީގެ ލީޑަރު، ރައީސުލްހުމްހޫރިއްޔާ އިބްރާޙިމް މުހައްމަދު ޞާލިހަށް ތާއީދުކުރައްވާ މެމްބަރުނާއި އެ ޕާޓީގެ ރައީސް، ރައީސް މުހައްމަދު ނަޝީދަށް ތާއީދުކުރައްވާ މެމްބަރުންނާ ދެމެދުގައި ޚިޔާލު ތަފާތުން އުފެދިފައިވާއިރު، ޕާޓީގެ އެތެރޭގެ މަޝްރަހު ވަނީ ވަރަށް ބޮޑަށް ގޯސްވެފައެވެ.\nއެމްއެމްޕީއާރްސީގެ ހިޔާނަތް ނުބެލޭ ކަމަށް ވިދާޅުވެ، ގައުމީ މަޖިލީހުގައި ތިއްބަވާ ނަޝީދަށް ތާއިދު ކުރައްވާ މެންބަރުން އިއްޔެ ވަނީ ވާހަކަދައްކަވާފައެވެ. އަދި ރިކަވަރީ ކޮމިޝަން އުވާލެއްވުމާއި ގުޅޭގޮތުން ފާޑު ވިދާޅުވިއެވެ. އެކަމަށް ރައްދު ދެއްވާ ސަރުކާރަށް ތާއިދުކުރައްވާ މެންބަރުން ވަނީ އެ ކޮމިޝަން އުވާލެއްވި ސަބަބު ސާފްކޮށްދެއްވާފައެވެ.\nއަދި އެ ކޮމިޝަންެގެ ރައީސް ކަމުގައި ހުންނެވި އަހްމަދު އައްސަދު، އެމްޑީޕީގެ ޗެއާޕާސަން ކަމަށް ވާދަކުރައްވާ ރައްޔިތުންގެ މަޖިލީހުގެ މާފަންނު އުތުރު ދާއިރާގެ މެންބަރު އިމްތިޔާޒު ފަހުމީއާއެކު ނަގާފައިވާ ފޮޓޯއެއް ހިއްސާކޮށްފައެވެ. އެ ފޮޓޯ ހިއްސާކޮށް މެންބަރަކު ވިދާޅުވީ، އެ ކޮމިޝަން އުވާނުލެއްވިއްޔާ ދެރަ ކަމަށެވެ. އަދި އައްސަދުގެ އަމަލުތައް ހުރިގޮތާއި ގުޅޭގޮތުން ވާހަކަދެއްކެވިއެވެ.\nމެންބަރުންގެ މި ވާހަކަތަކާއެކު ނަޝީދު ވަނީ އެމްއެމްޕީއާރްސީގެ ރިޕޯޓް އެމަނިކުފާނުގެ އަތްޕުޅުގައި އޮތް ކަމަށް ވިދާޅުވެފައެވެ.\nއަދި އޮޅުން އަރާ ކަމަކަށް ވާނަމަ ރިޕޯޓް ހާމަކުރަން ޖެހިދާނެ ކަމުގެ އިންޒާރު ނަޝީދު ދެއްވިއެވެ.\nއެމްޑީޕީ އެމްއެމްޕީއާރްސީ ސިޔާސީ ރައީސް ނަޝީދު


ޕިއްޒާ ހަޓްއިން 500 އަށްވުރެ ގިނަ އައުޓްލެޓް ބަންދުކުރަނީ ޕިއްޒާ ހަޓްއިން 500 އަށްވުރެ ގިނަ އައުޓްލެޓް ބަންދުކުރަނީ\nޕިއްޒާ ހަޓްއިން 500 އަށްވުރެ ގިނަ އައުޓްލެޓް ބަންދުކުރަނީ\nއިންޓަނޭޝަނަލް ފްރެންޗައިޒެއް ކަމަށްވާ "ޕިއްޒާހަޓް"ގެ 500 އެއްހާ އައުޓްލެޓް ބަންދުކުރުމަށް ނިންމައިފިއެވެ.\nޕިއްޒާހަޓްއިން އެކުންފުނީގެ އައުޓްލެޓްތައް ބަންދުކުރުމަށް ނިންމީ ދުވަސްވެފައިވާ އައުޓްލެޓްތައް ރީ-މޮޑެލްކޮށް ޑެލިވަރީގެ ޚިދުމަތް ރަނގަޅުކުރުމަށްކަމަށް ޕިއްޒާ ހަޓްގެ ބެލެނިވެރި ކުންފުނި "ޔަމް"އިން ބުނެއެވެ.\nޔަމްގެ ޗީފް ފައިނޭންޝަލް އޮފިސަރ، ޑޭވިޑް ގިބްސް އެމެރިކާގެ ނޫސްތަކަށް މަޢުލޫމާތުދެމުން ބުނީ ކުރިއަށް އޮތް އަހަރުގެ ތެރޭ އެކުންފުނީގެ ގިނަ އައުޓްލެޓްތަކަށް ބަދަލުގެނެސް، ޑެލިވަރީ މާކެޓްއާއި 'ޓޭކް އަވޭ' ޚިދުމަތްތައް ރަނގަޅުކުރުމަށް ނިންމާފައިވާކަމަށެވެ. އޭނާ ވިދާޅުވީ ޑެލިވަރީގެ ޚިދުމަތަކީ ހުރިހާ ކަސްޓަމަރުން ވެސް މިހާރު އެންމެ ބޭނުންވާ ޚިދުމަތްކަމަށްވުމާއެކު ޕިއްޒާ ހަޓުން ވެސް މިކަމަށް ބޮޑަށް އިންވެސްޓުކުރަން ނިންމާފައިވާކަމަށެވެ. އަދި އެމެރިކާގެ ޑެލިވަރީކުރާ ކުންފުންޏެއްކަމަށްވާ 'ގްރަބްހަބް' އާއި ގުޅިގެން ޑެލިވަރީގެ ޚިދުމަތް ފޯރުކޮށްދިނުމަށް ނިންމާފައިވާކަމަށްވެސް އޭނާ ވިދާޅުވިއެވެ.\n1958 ގައި ތަޢާރަފްކުރި ޕިއްޒާހަޓް ފުޅާވެ ދުނިޔޭގެ އެކި ހިސާބުގައި ޕިއްޒާހަޓްގެ 18 ހާހަށްވުރެ ގިނަ އައުޓްލެޓް ޤާއިމްކޮށްފައިވީނަމަވެސް އެކުންފުނިން ޑެލިވަރީގެ ޚިދުމަތް ފަށާފައިވަނީ ވަރަށް ފަހުންނެވެ. އެގޮތުން އެމެރިކާގައި ހުންނަ އެކުންފުނީގެ 7500 އައުޓްލެޓްގެ ތެރެއިން ވެސް ޑެލިވަރީގެ ޚިދުމަތް ދެނީ ހަމައެކަނި 1300 އައުޓްލެޓުންނެވެ. އެހެންކަމުން ޑެލިވަރީގެ ޚިދުމަތް އިތުރުކޮށް ކުންފުންޏަށް ލިބޭ ފައިދާ އިތުރުކުރުމަށްޓަކައި ޕިއްޒާހަޓްއަށް ވަނީ ގިނަ މަސައްކަތްތަކެއް ކުރަން ޖެހިފައެވެ.\nޕިއްޒާ ހަޓްގެ އެންމެ ވާދަވެރި ކުންފުނިކަމަށްވާ ޑޮމިނޯސްއިން 2012 ވަނަ އަހަރުން ފަށައިގެން ޑެލިވަރީގެ ޚިދުމަތް ދެމުން އަންނައިރު އެކުންފުނިން މިހާރު ވަނީ ޑެލިވަރީގެ ޚިދުމަތް ފުޅާކޮށް 'ޓޭކް އަވޭ' ޚިދުމަތް ވެސް އައުޓްލެޓްތަކުން ދޭން ފަށާފައެވެ.\nޕިއްޒާހަޓްގެ އައުޓްލެޓްތައް ބަންދުކުރުމަށް ނިންމާފައިވީނަމަވެސް އަލުން މި ތަންތަން ހުޅުވާނެ ތާރީޙެއް ޕިއްޒާހަޓުން ހާމަކޮށްފައެއް ނުވެއެވެ.\nދުނިޔޭގެ މަޝްހޫރު އެކި ފާސްޓްފުޑް ޗެއިންތަކުން ސޭލްސް ރަނގަޅުކުރުމަށްޓަކައި އެކި ހަރަކާތްތައް ހިންގަމުންދެއެވެ. އެގޮތުން މަޝްހޫރު ފްރެންޗައިސް "ސަބްވޭ" އިން ވެސް ވަނީ އެކުންފުނީގެ 1000 އެއްހާ އައުޓްލެޓް ބަންދުކޮށް ޑިޒައިނަށް ބަދަލުގެނައުމަށް ނިންމާފައެވެ.


Courtois Real Madrid Ah BadhaLu Vejje\nއާފިޔާގެ ވާހަކަތައް ބަދަލުވެ، އިބްތިހާލް މަރާލިކަމަށް ...\nޗެލްސީގެ ގޯލްކީޕަރ ކޯޓުއާ ރެއާލް މެޑްރިޑަށް ވިއްކާލުމަށް އެއްބަސްވެފައިވާކަން ޗެލްސީންކަށަވަރު ކޮށްދީފިއެވެ. މިއާއެކު ރެއާލް މެޑްރިޑުން ވެސް ވަނީ ކޯޓުއާގެ ޓްރާންސްފާ ރަސްމީކޮށް ކަށަވަރު ކޮށްދީފައެވެ.\nކޯޓުއާ ރެއާލް މެޑްރިޑާ ގުޅޭއިރު، އެ އެއްބަސްވުމުގެ ބައެއްގެ ގޮތުގައި ރެއާލްގެ މިޑްފީލްޑަރ މިޓިއޯ ކޮވަކިޗް 1 އަހަރު ދުވަހުގެ ލޯނު އެއްބަސްވުމެއްގެ ދަށުން ޗެލްސީއަށް ވަނީ ބަދަލުވެފައެވެ.\n2011 ވަނަ އަހަރުން ފެށިގެން ކޯޓުއާ ޗެލްސީގެ އެއް ނަންބަރު ކީޕަރުގެ މަގާމު ފުރަމުން އައިއިރު، އޭނާގެ އާއިލާ ދިރިއުޅެމުން އަންނަނީ ސްޕެއިން ގައެވެ. ޒުވާން އުމުރުގައި ޗެލްސީން ލޯނަށް ދޫކޮށްލުމުން އެތުލެޓިކޯ މެޑްރިޑްގައި ކޯޓުއާ ވިދާލިއިރު، ކޯޓުއާ އެނބުރި ސްޕެއިންއަށް ދިއުމަށް އެންމެ ބޮޑު ބާރަކަށްވީ ވެސް އޭނާގެ އާއިލާ ސްޕެއިންގައި ދިރިއުޅެމުން ދިއުމެވެ.\nޓްރާންސްފާއަށް ބާރުއެޅުމުގެ ގޮތުން ކޯޓުއާ ޗެލްސީގެ ތަމްރީނުތަކުގައި ވެސް ބައިވެރިނުވެ ހުރިއިރު، ރެއާލްއިން އޭނާ ގަނެފައިވަނީ 35 މިލިޔަން ޔޫރޯއަށް ކަމަށް ރިޕޯޓްތައް ބުނެއެވެ.\nރެއާލް މެޑްރިޑާއެކު ކޯޓުއާ6އަހަރު ދުވަހުގެ އެއްބަސްވުމެއްގައި ސޮއި ކޮށްފައިވާއިރު، މާދަމާ މެޑިކަލް ޓެސްޓްތައް ހެދުމަށްފަހު ރެއާލް މެޑްރިޑްގެ ކުޅުންތެރިއެއްގެ ގޮތުގައި ރަސްމީކޮށް ދައްކާލުން އޮންނާނެކަމަށް ރެއާލް މެޑްރިޑުން ވަނީ ހާމަކޮށްފައެވެ.\nކޯޓުއާ ޗެލްސީއަށް 154 މެޗު ކުޅެދީފައިވާއިރު، ޕްރިމިއާ ލީގުގެ ތަށި ވަނީ2ފަހަރަށް އުފުލާލާފައެވެ.\nރެއާލް އިން އޮގަސްޓް 15 ވަނަ ދުވަހު ޔުއެފާ ސްޕަރ ކަޕް ގައި އެތުލެޓިކޯއާ ދެކޮޅަށް ނުކުންނައިރު، ކޯޓުއާ އޭނާ ކުރިން ލޯނު އެއްބަސްވުމެއްގެ ދަށުން ކުޅުނު ކްލަބާ ދެކޮޅަށް ނުކުންނަތަން ފެނުން ގާތެވެ. އަނެއްކޮޅުން، ކޯޓުއާގެ ޓްރާންސްފާއާއެކު ރެއާލްގެ މިހާރުގެ އެއް ނަންބަރު ކީޕަރ ކޭލާ ނާވަސްއަށް ފުރަތަމަ 11 އިން ދެން ފުރުސަތު ލިބުން މަދު ވާނެކަން ވަނީ ކަށަވަރުވެފައެވެ.\n2017 ވަނަ އަހަރުގެ ލޮއުރިއަސް ކުޅިވަރު ޝަޙްސިއްޔަތުގެ މަޤާމް ދުނިޔޭގެ އެއްވަނަ ޓެނިސް ކުޅުންތެރިއާ ރޮޖަރ ފެޑެރަރ ހޯދައިފިއެވެ. ...


ޝެޓްސް ފުޓްސަލް ޓޯނަމެންޓް ގެ ސެމީ ފައިނަލްގެ ފުރަތަމަ ދެ ޖާގަ އެފް ސީ ޗިކާގޯ ޑައުންސް އަދި ޓީމް ޓޫ އިން ވަން އިން ކަށަވަރު ކޮށްފި. – MNUSU\nޝެޓްސް ފުޓްސަލް ޓޯނަމެންޓް ގެ ސެމީ ފައިނަލްގެ ފުރަތަމަ ދެ ޖާގަ އެފް ސީ ޗިކާގޯ ޑައުންސް އަދި ޓީމް ޓޫ އިން ވަން އިން ކަށަވަރު ކޮށްފި.\nއެފް.އެޗް.ޓީ.އެސް ގެ ދަރިވަރުންނަށް ހުޅުވާލައިގެން ޝެޓްސް އިން ކުރިޔަށް ގެންދަމުންދާ މި މުބާރާތުގެ ސެމީ ފައިނަލުން ފުރަތަމަ ދެ ޖާގަ ކަށަވަރު ކޮށްފައިވަނީ އެފް ސި ޗިކާގޯ ޑައުންސް އަދި، ޓީމް ޓޫ އިން ވަން އިންނެވެ.\nއެފް ސީ ޗިކާގޯ ޑައުންސް އަދި، ޓީމް ޓޫ އިން ވަން އިން މުބާރާތުގެ ސެމީ ފައިނަލުން ޖާގަ ހޯދައިފައިވަނީ، ޝަކަ ލަކަ ބޫމް ބޫމް އާއި ދެކޮޅަށް ދެ ޓީމް އިންވެސް ކުޅުމު މެޗުން މޮޅުވެގެންނެވެ.\nމިއަދު ހަވީރު ކުޅެވުނު ފުރަތަމަ މެޗުގައި ވާދަ ކޮށްފައި ވަނީ ޓީމް ރަޝްކޮ އާއި ވިޖިލާންޓިސް އެފް ސީ އެވެ. މި މެޗުން 4-2 ގެ ނަތީޖާ އަކުން މޮޅުވެފައި ވަނީ ޓީމް ރަޝްކޮ އެވެ. މި މެޗުގެ އެންމެ މޮޅު ކުޅުންތެރިޔަކަށް ހޮވިފައިވަނި ޓީމް ރަޝްކޮ ގެ ޖާރޒީ ނަންބަރު 3، އަލީ އުޒައިރު އެވެ.\nމިއަދު ހަވީރު ކުޅުނު ދެވަނަ މެޗުގައި ބައްދަލު ކޮށްފައި ވަނީ ޝަކަ ލަކަ ބޫމް ބޫމް އަދި އެފް ސީ ޗިކާގޯ ޑައުންސް އެވެ. މި މެޗު ކާމިޔާބު ކޮށްފައިވަނީ އެފް ސީ ޗިކާގޯ ޑައުންސް އެވެ، މި މެޗުގެ އެންމެ މޮޅު ކުޅުންތެރިޔަކަށް ހޮވިފައިވަނީ އެފް ސީ ޗިކާގޯ ޑައުންސް ގެ ޖާޒީ ނަމްބަރު 8، މުހައްމަދް އިއުފާފް އެވެ.\nޝެޓްސް ފުޓްސަލް ޓޯނަމެންޓް ގެ ގްރޫޕް ސްޓޭޖްގެ ފަހު މެޗްތަށް ކުޅެން ހަމަޖެހިފައި ވަނީ މިރޭގައެވެ. ފުރަތަމަ މެޗުގައި ވާދަ ކުރާނީ ސުމެއް ކަލޯ އެފް ސީ އާއި، ޓީމް ރަޝްކޮ އެވެ. ގްރޫޕް ސްޓޭޖްގެ ފަހު މެޗް ކުޅޭނީ ޓީމް ޓޫ އިން ވަން އަދި، އެފް ސީ ޗިކާގޯ ޑައުންސް އެވެ.\nމީޑިއާ ކޯޑިނޭޓާރ، ޝެޓްޝް، އެމް.އެން.ޔޫ.އެސް.ޔޫ


03 ޑިސެމްބަރ 2020 - 07:38\nސައިފް އަލީ ޚާނާއި ކަރީނާ ކަޕޫރްގެ "ގުރުބާން" އާއި ކަންގަނާ ރަނާވަތާއި އިމްރާން ހާޝިމީގެ "އުނގްލީ" ގެނެސްދިން ޑައިރެކްޓަރު ރެންސިލް ޑި ސިލްވާ އާ ފިލްމެއްގެ މަސައްކަތް ފަށައިފި އެވެ.\nއަންގާރަ ދުވަހު ޝޫޓިން ވެސް ފަށާފައިވާ މި ފިލްމަކީ "ޑަޔަލް 110" ގެ ނަމުގައި ހަދާ ސަސްޕެންސް ތުރިލާއެކެވެ. ފިލްމުގެ ލީޑް ކާސްޓުންނަކީ މަނޯޖް ބަޖްޕާއީ އާއި ނީނާ ގުޕްތާގެ އިތުރުން މަޝްހޫރު ޓީވީ ބަތަލާ ސާކްޝީ ތަންވަރެވެ.\n"ޑަޔަލް 110" އަކީ ސޮނީ ޕިކްޗާޒް ފިލްމްސް އިންޑިއާ އިން ޕްރޮޑިއުސްކުރާ ފިލްމެކެވެ. ފިލްމުގެ މަސައްކަތް ފެށި ނަމަވެސް މިއާ ބެހޭ މާ ބޮޑު ތަފުސީލުތަކެއް މިހާތަނަށް ހިއްސާކޮށްފައެއް ނުވެ އެވެ.\nރެންސިލް ކުރިން ގެނެސްދިން ދެ ފިލްމަކީ ކްރިޓިކުންގެ ލޯބި ލިބުނު ފިލްމުތަކަކަށް ވިޔަސް، އެ ފިލްމުތަކަކީ ވިޔަފާރީގެ ގޮތުން މާ ކާމިޔާބު ފިލްމުތަކެއް ނޫނެވެ.\nސަނީ ކޮވިޑަށް ޕޮޒިޓިވް\nއެކްޓަރު ސަނީ ޑިއޯލް ކޮވިޑް-19 އަށް ޕޮޒިޓިވްވެގެން ފަރުވާ ހޯދަން ފަށައިފި އެވެ.\nބުދަ ދުވަހު ހިންދީ ބަހުން ކުރި ޓްވީޓެއްގައި އޭނާ ބުނީ ބައްޔަށް ޕޮޒިޓިވް ނަމަވެސް ހާލު ރަނގަޅު ކަމަށާއި މިހާރު ހުރީ އައިސޮލޭޝަނުގައި ކަމަށެވެ. ސަނީ އަކީ މިދިޔަ އަހަރުން ފެށިގެން އިންޑިއާގެ ގާނޫނު ހަދާ މަޖިލީހުގެ ތިރިގެ ލޯކް ސަބާގެ މެމްބަރުކަން ވެސް ކުރަމުން އަންނަ މީހެކެވެ.\nއޭނާ ކޮވިޑަށް ޕޮޒިޓިވްވީ އާއިލާގެ އާއިލީ ފިލްމު "އަޕްނޭ 2" ވެސް އިއުލާންކޮށްފައި ވަނިކޮށެވެ. އަންނަ އަހަރުގެ މާޗްގައި ޝޫޓިން ފަށާ އެ ފިލްމުގައި ސަނީއާ އެކު ބައްޕަ ދަރުމެންދުރާ އާއި ކޮއްކޮ ބޮބީ ޑިއޯލާއި ދަރިފުޅު ކަރަން ޑިއޯލް ވެސް ފެންނާނެ އެވެ.\n"އަޕްނޭ 2" އަކީ ދަރޭ އާއި ސަނީ އާއި ބޮބީއާ އެކު ޑައިރެކްޓަރު އަނިލް ޝަރުމާ 2007 ގައި ގެނެސްދިން "އަޕްނޭ" ގެ ސީކްއެލް އެވެ. އާ ފިލްމު ވެސް ޑައިރެކްޓްކުރާނީ އޭނަ އެވެ. އަދި ފިލްމު ސިނަމާތަކަށް ގެންނާނީ އަންނަ އަހަރުގެ ދިވާލީގަ އެވެ.\nޖަގަންގެ އާ ފިލްމު ވެސް އަކްޝޭ އަށް\nމިދިޔަ އަހަރު އަކްޝޭ ކުމާރާ އެކު "މިޝަން މަންގަލް" ގެނެސްދިން ޑައިރެކްޓަރު ޖަގަން ޝަކްތީގެ އާ ފިިލްމު ވެސް އަކްޝޭއާ ހަދާ ގޮތަށް ނިންމައިފި އެވެ.\nDirectataru Jagan Shakti ge beys faruvaa Akshay ge haradhugai https://t.co/3lnKoWzVJ4\nފިލްމީ ޚަބަރުތައް ގެނެސްދޭ ނޫސްތަކުން ބުނިގޮތުގައި އެ ފިލްމު ހަދާނި އަކްޝޭގެ އަމިއްލަ ފިލްމު ކުންފުނި ކޭޕް އޮފް ގުޑް ފިލްމްސްއިންނެވެ. މިހާރު ސްކްރިޕްޓިން މަރުހަލާގައި އޮތް ފިލްމުގެ ޝޫޓިން އަންނަ އަހަރުގެ ފަހުކޮޅު ފަށައި، ފިލްމު ސިނަމާތަކަށް ގެންނާނީ 2022 ގަ އެވެ.\nއަކްޝޭގެ ކުރިއަށް ހުރި ފިލްމުތަކުގެ ތެރޭގައި "ސޫރިޔަވަންޝީ" އާއި "ބެލް ބޮޓަމް" އާއި "އަތުރަންގީ ރޭ" އާއި "ޕްރިތުވީރާޖް" އާއި "ރަކްޝާބަންދަން" އަދި "ރާމް ސެތޫ" ހިމެނެ އެވެ.\nއަކްޝޭއާ އެކު ޖަގަން އާ ފިލްމެއް ހަދަން ނިންމި އިރު މިދިޔަ އަހަރު ޖަގަން ވަރަށް ބޮޑަށް ބަލިވެގެން ހޮސްޕިޓަލްގައި އެޑްމިޓްކޮށްގެން ފަރުވާދިން އިރު، ފަރުވާގެ ހަރަދުތައް ހަމަޖައްސައި ދިނީ އަކްޝޭ އެވެ.\nއަމީތާބަށް 21 ކްރޯޑް ރުޕީސް\nޕްރަބާސް އާއި ދީޕިކާ ޕަދްކޯނާއާ އެކު އަމީތާބް ބައްޗަން ކުޅޭ ބޮޑު ފިލްމަށް އަމީތާބް ސޮއިކުރީ 21 ކްރޯޑް ރުޕީސް ކަމަށް ރިޕޯޓްތައް ބުނެފި އެވެ.\nPrabhasge filmah Deepika soikuree 20 crore ah https://t.co/jAA1590DZ6\nފިލްމީ ޚަބަރުތައް ގެނެސްދޭ ނޫސްތަކުން ބުނިގޮތުގައި އަދި ނަން އިއުލާން ނުކުރާ މި ފިލްމަކީ ވަރަށް ވަރުގަދަ އެކްޝަންތަކެއް ވެސް ހިމެނޭ ފިލްމަކަށްވެފައި އެއަށް ކުރަން ޖެހޭ މަސައްކަތް ބޮޑުވުމުން އަމީތާބް އެކަމަށް ރިއާޔަތްކޮށް 21 ކްރޯޑް ރުޕީސް (2.9 މިލިއަން ޑޮލަރު) ގެ ފީއެއް ނަގަން ނިންމީ އެވެ.\nކުރިން މީޑިއާތަކުން ކުރިން ރިޕޯޓްކޮށްފައިވާ ގޮތުގައި ދީޕިކާ ފިލްމަށް ސޮއިކުރީ 20 ކްރޯޑް ރުޕީސް (2.7 މިލިއަން ޑޮލަރު) އަށެވެ. އަދި ޕްރަބާސްގެ ފީ އަކީ 50 ކްރޯޑް ރުޕީސް (6.8 މިލިއަން ޑޮލަރު) އެވެ.\nއިންޑިއާގެ ދެކުނު ފިލްމު އިންޑަސްޓްރީގެ ޑައިރެކްޓަރު އަޝްވިން ޑައިރެކްޓްކުރާ ފިލްމާ ބެހޭ މާ ބޮޑު ތަފުސީލުތަކެއް މިހާތަނަށް ހިއްސާކޮށްފައެއް ނުވެ އެވެ.\nބޮލީވުޑް އަމީތާބް ބައްޗަން ދީޕިކާ އަކްޝޭ ކުމާރު އެކްޓްކުރުން ބޮލީވުޑް ފިލްމު


Hinganee siyaasee partyge verikan: masahkaiy kuri meehunnah gotheh...\nހިނގަނީ ސިޔާސީ ޕާޓީގެ ވެރިކަން: މަސައްކަތްކުރި މީހުންނަށް ގޮތެއް އޮންނަންވާނެ\nސިޔާސީ ހަރަކާތުގައި އުޅެ އަނިޔާ ލިބުނު މީހުން ބާކީވެގެން ނުވާނެ\nކ. މާލެ |5ސެޕްޓެންބަރ 2019 | ބުރާސްފަތި 16:00 | 6,173\nރައީސް މުހައްމަދު ނަޝީދު އެއްވުމެއްގައި - އެމްޑީޕީ\nއުފެދި ހިނގަމުން މިދަނީ އެތައް ބަޔެއްގެ ބުރަ މަސައްކަތުން ހޯދުނު ސަރުކާރެކޭ ބުނާ ކޮންމެ ފަހަރަކު ރާއްޖޭގެ އެތައް ބަޔަކު ހެމުން ހިނިތުންވަމުން އަތް ޖަހާ މަންޒަރު އަޅުގަނޑުމެން ދުށީމެވެ. އަދި މި ސަރުކާރު ހިންގުގައި އެމްޑީޕީގެ ދައުރު ބޮޑުވުމުން ލިބޭ އުފާ އާންމު ރައްޔިތުންނަށް މާ ބޮޑެވެ. ކުރިން އޮތް އަނިޔާވެރި ސަރުކާރު ބަދަލު ކުރުމާ، އަނިޔާވެރިކަން ހައްދުން ނެއްޓިފައި އޮތް ވަގުތެއްގައި އިސްލާހަށް އެދި ކަށިން ހިތްވަރުނެރެގެން ޔާމީނުގެ ސަރުކާރު މުލުން ލުހެލުމަށް މަސައްކަތްކުރި އެންމެނަށް ޝުކުރު ހައްގެވެ.\nރާއްޖޭގެ ސިޔާސީވެށި މިވަގުތު އޮތް ގޮތުން ރާއްޖެއަށް އަންނަ ކޮންމެ ސިޔާސީ ބަދަލެއްގެ ފަހަތުގައި އެންމެ ބޮޑު ހިއްސާއެއް ވާ ބަޔަކީ އެމްޑީޕީގެ މެމްބަރުންނެވެ. ޖަހާ ޕެޕަރސްޕްރޭއަކަށް ކަރަންޓް މުގުރަކަށް ޖަލުގެ އަނިޔާއަކަށް އެ މެމްބަރުން ފަހަތަށް ޖައްސާލެވިފައެއް ނެތެވެ. މިއީ ދިވެހި ތާރީހު ހެކިދިން ކަންކަމެވެ. އެމްޑީޕީގެ ރައީސް މުހައްމަދު ނަޝީދުގެ ބަހުރުވައިންނަމަ އިސްލާހަށް މަސައްކަތްކުރާ މެމްބަރުންގެ ކަރަށް އެއްލާ ކޮންމެ މަޅިއެއް އާހިރުގައި ބަދަލުވެގެންދަނީ މާފައްޗަކަށެވެ. އެއީ ތެދެކެވެ. އިސްލާހީ ހަރަކާތުގައި އެއްގޮތެއްގައި ގޯޅި އެޅުމެއްނެތި ދެމި ހުރުމަކީ ކޮންމެ ކޮންމެ މީހަކަށް ކުރެވޭ ޒާތުގެ ކަމެއް ނޫނެވެ. އެއްގޮތެއްގައި ދެމި ހުރެ ކުރާ މަސައްކަތުން ލިބޭ ކާމިޔާބު މާބޮޑެވެ.\nސަރުކާރެއް ބަދަލުކުރަން ކުރާ މަސައްކަތް ކާމިޔާބުވެގެން އަލުން ސަރުކާރެއް އުފެދޭއިރު އަބަދުވެސް މަސައްކަތްކުރި ފަރާތްތަކަށް ލިބެންޖެހޭ ފުރުޝަތުތައް މައުނަވީ ސިޔާސީޕާޓީއެއްގެ ނިޒާމުގައި ލިބެންޖެހޭނެއެވެ. އެއްވެސް ހާލެއްގައި މަސައްކަތްކުރާ މީހާ އެބުނަނީ މަގުމަތީގައި، ޖަލުގައި، އަނިޔާގައި، އަދި އެނޫންވެސް ގޮތަކަށް މަސައްކަތްކުރި އެންމެނަށް ސަރުކާރުން ވަޒީފާއާ ބޮޑު އިނާޔަތް ދޭންޖެހޭނެ ވާހަކައެއް ނޫނެވެ. އެ ބުނަނީ އަނިޔާވެރި ސަރުކާރެއް ދަމަހައްޓަން ފޫގަޅައިގެން މަސައްކަތްކޮށްފައި ސަރުކާރު ބަދަލުވުމުން ކުލަ ބަދަލުކޮށް އަލުން އުފެދޭ ސަރުކާރުގެ ބޮޑެތި މަގާމްތަކަށް އަލުން އާދެވޭނެ ދޮރު ބަންދުކުރަން ޖެހޭނެ ވާހަކައެވެ. ހިހޫތަނުން ކާން އުޅޭ މީހުންނަކީ ކޮބައިކަން ދެނެގަންނަން ޖެހޭކަމެވެ.\nއެއްވެސް ހާލެއްގައި އެދުވަހު އަނިޔާވެރިކަމަށް ހިތްވަރުދީފައި އަނިޔާކޮށްފައި، ހައްގުތައް ނިގުޅައިގަނެފައި އަނެއްކާވެސް އަނިޔާވެރިކަމާ ދެކޮޅު ސަރުކާރެއްގެ ތެރެއަށް ވަނުމަށް ޖާގަ ދީގެން ނުވާނެއެވެ. ސިޔާސީ ޕާޓީއެއް އުފެދި ބިޔަވެ ބޮޑުވެގެން އަންނަނީ އާންމު މެމްބަރުންގެ ކަށިން ހިތްވަރު ނެރެގެން ކުރާ މަސައްކަތުންނެވެ. ސިޔާސީ ޕާޓީއެއް ދެމި އޮންނާނީ އެ ޕާޓީއެއްގެ އާންމު މެމްބަރުންގެ ވިސްނުމާ ހިޔާލާ ފިކުރަށް އިހްތިރާމްކޮށް އެ އަޑު އަހައިގެންނެވެ. އެމްޑީޕީ ރާއްޖޭގައި ބިޔަވެ ބޮޑުވެގެން އައީ މިކަން ތަކްރާރު ކުރަމުންނެވެ. އިސްލާހީ ހަރަކާތުގައި އެޕާޓީ އުފެއްދި މަރުހަލާއިން ފެށިގެން ދެ ގޮތެއްނުވެ ޕާޓީއަށް އިސްލާހަށް މަސައްކަތްކުރި ބަޔަކު އެބަތިއްބެވެ.\nއެމްޑީޕީގެ ބައެއް އިސްބޭފުޅުން ވިދާޅުވާ ގޮތުގައި އެމްޑީޕީގެ އިސް ލީޑަރޝިޕްގައި އަބަދުވެސް ތިބޭނީ ޕާޓީގެ އާންމު މެމްބަރުންގެ ހިޔާލަށް އިހްތިރާމް ކުރަންޖެހޭކަން ދަންނަ ބޭފުޅުންނެވެ. ރައީސް ނަޝީދުގެ އަރިސް ބޭފުޅުން ވިދާޅުވާ ގޮތުގައި އެމަނިކުފާނު ކަމެއް ކުރެއްވުމުގެ ކުރިން އެކަމާ ދެބަސްވާ މީހުންގެ ނިސްބަތް ބައްލަވާ ދެނެގަތުމަށް އެތައް ހިސާބެއް ޖައްސަވައެވެ. އަދި ދެބަސްވުމަށް ފަހު ވެސް ކުރިމަގު އޮތް ގޮތް ބައްލަވާފައި ފަހަތަށް ފިަޔަވަޅެއް އަޅުއްވައި ރަގަޅު މިސްރާބު ހޯއްދަވައިފައި އެބަހުއްޓެވެ.\nސިޔާސީ ކަންކަން ދިރާސާ ކުރައްވާ ބޭފުޅުން ބުރަވާ ގޮތުގައި ސަރުކާރުގެ މަގާމްތައް ފޮތި ފޮތިކޮށް މިހާރު ކޯލިޝަނުގައި ހިމެނޭ ފަރާތްތަކަށް ބައިއެޅެމުން އެދަނީ ސަރުކާރު ގެނައުމަށް އެކިއެކި ސިޔާސީޕާޓީތަކާއެކު ވެވުނު އެއްބަސްވުމަށް އިހްތިރާމް ކުރުމުގެ ގޮތުން ކަމަށް ބެލެވެއެވެ. އެހެން ނަމަވެސް އެމްޑީޕީއަށް ގުރުބާންވީ މެންބަރުން ނުވަތަ އިސްލާހީ ހަރަކާތް ހިންގުމުގައި އުމުރު ނުވަތަ އުމުރުން ބަޔެއް އެއްގޮތެއްގައި ހޭދަކުރެއްވި ގިނަ މެންބަރުންނަށް ގޮތެއް ފެންނަންވާނެ ކަމަށް ބުނާ މީހުން ހައްތަހާދަނީ ގިނަވަމުންނެވެ.


Hrithik Roshan Hollywood Ah - Vaguthu\nރިތިކް ރޯޝަން ހޮލީވުޑަށް\n''ކަހޯނާ ޕިޔާރު ހޭ''އިން ބޮލީވުޑަށް ތައާރަފްވި ރިތިކް ރޯޝަންއަކީ ގިނަ ބައެއްގެ މަގުބޫލުކަން ހޯދައިފައިވާ ފަންނާނެކެވެ. ނެށުމުގެ ދާއިރާއިން، އެކްޝަންގެ ދާއިރާއިން، އެކްޓް ކުރުމުގެ ދާއިރާއިން، ނުވަތަ ލޯބީގެ ދާއިރާއިން ވެސް ރިތިކް ކުޅުނު ކޮންމެ ރޯލަކުން ވެސް އޭނާގެ ހުނަރުވެރިކަން ވަނީ ދައްކުވައިދީފައެވެ.\nބޮލީވުޑުގައި ފާހަގަ ކޮށްލެވޭ މަސައްކަތްތަކެއް ކުރުމަށްފަހު ރިތިކް ރޯޝަންގެ މިސްރާބު މިހާރު ހުރީ ހޮލީވުޑާއި ދިމާއަށެވެ. ހޮލީވުޑުގެ އެކްޝަން ތްރިލާ ފިލުމެއްގައި ލީޑު ރޯލު ''ސްޕައި''އެއްގެ ކެރެކްޓާގައި ކުޅުމަށް ތައްޔާރުވަމުންދާ ކަމަށް ރިޕޯޓްތަކުން ބުނެއެވެ.\nރިތިކް މިހާރު މި ފިލުމުގެ އޮޑިޝަން ރިކޯޑްކޮށް ފިލުމުގެ ސްޓޫޑިއޯއަށް ވެސް ފޮނުވައިފައިކަމަށް ރިޕޯޓްތަކުން ބުނެއެވެ. ފިލުމުގެ މަޝްވަރާތައް އަދިވެސް ކުރިއަށްދާ ކަމަށާއި މި ރޯލުން ރިތިކް ފެނިދާނެކަމުގެ ޔަގީންކަން އޮތްކަމަށް ވެސް ރިޕޯޓްތަކުން ބުނެއެވެ.\nރިތިކް ރޯޝަން މިހާރު ކުޅެމުންދާ ''ކްރިޝް'' ފިލުމުގެ ސީކުއަލްގެ4ވަނަ ފިލުމުގެ މަސައްކަތް ނިންމާލުމަށް ފަހު ހޮލީވުޑު ފިލުމުގެ މަސައްކަތް ފެށުމަށް ވަރަށް އަވަހަށް ވެސްޓްވާޑްއަށް ދާނެ ކަމުގެ ވާޙަކަތަކެއް ވެސް ދަނީ ދެކެވެމުންނެވެ.


Mashvaraa bahdhaluvumuge therein Abramovich ah viha dheefi - vNews.mv\nރަޝިއާގެ ބިލިއަނަރު އަދި ޗެލްސީގެ ވެރިޔާ ރޯމާން އަބްރަމޮވިޗް- ފޮޓޯ:- ސްކައި ސްޕޯޓްސް\nމަޝްވަރާ ބައްދަލުވުމުގެ ތެރެއިން އަބްރަމޮވިޗަށް ވިހަ ދީފި\nއައްފާން މުހައްމަދު 28 March 2022, 22:35\nރަޝިއާ އިން ޔޫކްރެއިން އަށް އަރައިގަނެ ދެމުންގެންދާ އުދުވާނީ ހަމަލާތައް ހުށްޓާލުމާއި ގުޅޭގޮތުން ބޭއްވި މަޝްވަރާ ބައްދަލުވުމެއްގެ ތެރެއިން ރަޝިއާގެ ބިލިއަނަރު އަދި އިނގިރޭސި ފުޓުބޯޅައިގެ ގަދަބާރު، ޗެލްސީގެ ވެރިޔާ ރޯމާން އަބްރަމޮވިޗަށް ވިހަ ދީފައިވާކަމަށް އޭނާގެ ތަރުޖަމާނު ތުހުމަތުކޮށްފިއެވެ.\nމިއީ މިމަހުގެ ކުރީކޮޅު ޔޫކްރެއިންގެ ކީވްގައި ކުރިއަށް ގެންދިޔަ މި މަޝްވަރާ ބައްދަލުވުމުގައި، ރަޝިއާގެ ފަރާތުން މަންދޫބެއްގެ ގޮތުގައި އަބްރަމޮވިޗް ބައިވެރިވެފައިވެއެވެ. އަބްރަމޮވިޗް ވަނީ މިމަހުގެ ފުރަތަމަ ހަފްތާގެ ތެރޭގައި މިފަދަ އެތައް މަޝްވަރާ ބައްދަލުވުމަކަށް ރަޝިއާގެ މޮސްކޯ އާއި ޔޫކްރެއިންގެ ކީވް އާއި ދެމެދު އެތައް ދަތުރުތަކެއް ކޮށްފައެވެ. އެގޮތުން އަބްރަމޮވިޗް އާއި ޔޫކްރެއިންގެ ރައީސް، ވްލޮޑޮމީރް ޒެލެންސްކީ އާއިވެސް ބައްދަލުވުމެއް ބާއްވާފައިވާކަމަށް އަބްރަމޮވިޗްގެ ތަރުޖަމާނާއި ހަވާލާދީ ބޭރުގެ ބޮޑެތި މީޑިއާތަކުން ރިޕޯޓުކޮށްފައިވެއެވެ.\nޒެލެންސްކީ އާއި ބައްދަލުކުރުމަށްފަހު ކީވްގައި މިމަހުގެ ތިންވަނަ ދުވަހު ބޭއްވި ބައްދަލުވުމެއްގެ ތެރެއިން އަބްރަމޮވިޗަށް ވިހަ ދީފައިވާ ކަމަށް ތަރުޖަމާނު ބުނެފައިވާއިރު، "ދަ ވޯލް ސްޓްރީޓް ޖާނަލް" އިން ރިޕޯޓުކޮށްފައިވާ ގޮތުގައި ޔޫކްރެއިންގެ ފަރާތުން މި ބައްދަލުވުމުގައި ބައިވެރިވި ދެ މަންދޫބަކަށްވެސް ވިހައިގެ އަސަރު ކޮށްފައިވެއެވެ. އޭގެ ތެރޭގައި ޔޫކްރެއިންގެ ޕާލިމެންޓް މެމްބަރަު، ރުސްޓެމް އުމެރޯވް ވެސް ހިމެނޭ ކަމަށް ރިޕޯޓުކޮށްފައިވެއެވެ. އަދި އަބްރަމޮވިޗް އާއި ވިހައިގެ އަސަރުކުރި އެހެން މަންދޫބުންގެ ހާލުވެސް މިހާރު ރަނގަޅުވަމުން އަންނަކަމަށް ރިޕޯޓުތަކުން ބުނެއެވެ.\nއަބްރަމޮވިޗްގެ ތަރުޖަމާނު މީޑިއާއަށް މައުލޫމާތުދެމުން ބުނީ، މި ވިހައިގެ ސަބަބުން އަބްރަމޮވިޗްގެ ލޮލަށް އޭގެ އަސަރު ވަރަށް ބޮޑަށް ކޮށްފައިވާ ކަމަށާއި، ހަމުގެ މައްސަލަތަކެއްވެސް ކުރިމަތިވި ކަމަށެވެ.\nމިކަމާއި ގުޅިގެން މަޝްހޫރު ތަހުގީގީ ނޫސްވެރިކަމުގެ ގްރޫޕް ބެލިންގްކެޓް ރިޕޯޓުކޮށްފައިވާ ގޮތުގައި، އަބްރަމޮވިޗާއި މި ބައްދަލުވުމުގައި ބައިވެރިވި ބައެއް މަންދޫބުންނަށް ކޮށްފައިވަނީ ކެމިކަލް ހަތިޔާރުގައި ބޭނުންކުރާފަދަ ވަރުގަދަ ވިހައެއް ކަމަށެވެ.\nވޯލް ސްޓްރީޓް ޖާނަލް އިން ރިޕޯޓުކޮށްފައިވާ ގޮތުގައި މި މަންދޫބުންނަށް ވިހަ ދީފައިވަނީ މި މަޝްވަރާތައް ހުށްޓުވުމަށް މަސައްކަތް ކުރަމުން އަންނަ ރަޝިއާ އަށް ނިސްބަތްވާ ގުރޫޕުތަކަށް ވާގިވެރިވާ ފަރާތްތަކަކުންނެވެ.\nވިހަ ދިންކަމަށް ތުހުމަތު ކުރެވޭ ދުވަހަށްފަހު އަބްރަމޮވިޗް އެންމެފަހުން ފެނިފައިވަނީ އޭގެ 10 ދުވަސް ފަހުން މިމަހުގެ 14 ވަނަ ދުވަހު، އިސްރާއީލްގެ އެއާޕޯޓުންނެވެ. އިނގިރޭސިވިލާތުން ރަޝިއާގެ ސަރުކާރަށް ވާގިވެރިވާ ފަރާތްތަކަށް އެޅި ފިޔަވަޅުތަކުގެ ސަބަބުން، މީގެކުރިން އަބްރަމޮވިޗް ވަނީ އިސްރާއީލްގެ ރަށްވެހިކަން ހޯދާފައެވެ.\nޔޫކްރެއިން - ރަޝިއާ ގެ ސުލްހައިގެ މަޝްވަރާތަކުގައި ކޮންމެވެސް ވަރެއްގެ ދައުރެއް އަދާކުރަމުން އަންނަ އަބްރަމޮވިޗަށް އިނގިރޭސިވިލާތުގެ ސަރުކާރުން ވަނީ ބޮޑެތި ފިއްތުންތަކެއް ކުރިމަތި ކޮށްފައެވެ. އެގޮތުން އޭނާގެ މުދާ ގަނޑުކުރުމާއި، އޭނާގެ މިލްކިއްޔާތުގައި ހިމެނޭ އެކިއެކި މުދަލާއި ކަންކަމަކަށް، އެކިވަރުގެ ފިއްތުންތައް ކުރިމަތިކުރުވުން ހިމެނެއެވެ.\nއެގޮތުން އޭނާގެ މިލްކުވެރިކަމުގައިވާ ޗެލްސީ އަށް ކުރިމަތި ކުރުވި ފިއްތުންތަކުގެ ސަބަބުން އަބްރަމޮވިޗަށް ވަނީ އެކުލަބު ވިއްކާލަންވެސް މަޖުބޫރުވެފައެވެ. ޗެލްސީ ވިއްކާލަން ނިންމިކަން އަބްރަމޮވިޗް ހާމަކުރުމާއެކު އެކުލަބު ގަތުމަށް ދުނިޔޭގެ މުއްސަނދި އެތައް ވިޔަފާރިވެރިއަކާއި އެތައް ކުންފުންޏަކުން ވަނީ ބިޑުކޮށްފައެވެ.\nޗެލްސީ ވިއްކާލުމުގެ އެންމެހާ މުއާމަލާތެއް ކުރަމުން އަންނަ ގްރޫޕުން ވަނީ، ޗެލްސީ ގަންނަން ހުށަހެޅި އެތައް ފަރާތްތަކެއްގެ ތެރެއިން4ނަމެއް ޝޯޓްލިސްޓުކޮށް އެކަން އެފަރާތްތަކަށް އަންގާފައެވެ.\nޗެލްސީ ރަޝިއާ - ޔޫކްރެއިން ހަނގުރާމަ ކުޅިވަރު ދުނިޔެ


Haajaraa ge Luthufi aa behey gothun Home minister aa suvaal kuranee | Mihaaru\nހާޖަރާގޭ ލުތުފީގެ މައްސަލާގައި ހޯމް މިނިސްޓަރާ ސުވާލުކުރަނީ\nޓެރަރިސްޓް ޖަމާއަތެއް ކަމަށްވާ ޕްލޯޓް ޖަމާއަތުގެ ހަނގުރާމަވެރިންނާ އެކު ނޮވެމްބަރު 3، 1988 ގައި ލުތުފީ އިސްކޮށް ހުރެ މާލެ އަރައި ދިން ހަމަލާތަކުގައި 19 ދިވެއްސަކު ޝަހީދުވި އެވެ. މި އުދުވާނީ ހަމަލާއާ ގުޅިގެން ލުތުފީ މަރަން ހުކުމްކުރި އެވެ. ނަމަވެސް އޭރުގެ ރައީސް މައުމޫން އަބްދުލްގައްޔޫމް އަދަބު ލުއިކޮށްދެއްވައި އުމުރު ދުވަހުގެ ޖަލުހުކުމަކަށް ބަދަލުކޮށްފައި ވަނިކޮށް ލުތުފީ ފިލީ ކުރީގެ ރައީސް މުހައްމަދު ނަޝީދުގެ ވެރިކަމުގައި ބޭސްފަރުވާ އަށް ރާއްޖޭން ބޭރަށް ފޮނުވުމުންނެވެ.\nލުތުފީއާ ބެހޭ ގޮތުން މަޖިލީހުގައި ސުވާލުކުރަން ހުށަހެޅުއްވީ ނޮޅިވަރަމް ދާއިރާ އަށް އަމިއްލަ ގޮތުން އިންތިހާބުވެފައިވާ މުހައްމަދު ނަޝީދު އަބްދުﷲ އެވެ.\nހޯމް މިނިސްޓަރާ ކުރަންް ހުށަހަޅާފައި ވަނީ މައިގަނޑު ދެ ސުވާލެކެވެ. އެއީ ލުތުފީ އަނބުރާ ރާއްޖެ އަށް ގެންނަން އެއްވެސް މަސައްކަތް ކުރޭތޯ އާއި މިހާރު ހުރި ތަނެއް ސަރުކާރަށް އެނގޭތޯ އެވެ.\nނޮވެމްބަރު3ގެ ހަމަލާގައި ޝަހީދުވީ ސިފައިންގެ އަށް މީހަކާއި އާންމުންގެ 11 މީހެކެވެ.\nލުތުފީއާ އެކު އެ ހަމަލާގައި ދެން އެންމެ އިސްކޮށް އުޅުނު ސަގަރު އަހުމަދު ނާސިރު ވަނީ ޖަލު ހުކުމުގެ މުއްދަތު ހަމަވެގެން މިނިވަންވެފަ އެވެ. އުމުރު ދުވަހުގެ ޖަލު ހުކުމް ކަމަށް ބަލަނީ 25 އަހަރެވެ.\nރައްޔިތުންގެ މަޖިލިސް އިމްރާން އަބްދުﷲ، ހޯމް މިނިސްޓަރު ނޮވެމްބަރު3އަބްދުﷲ ލުތުފީ\n35 ކޮމެންޓް, 57 ރިއެކްޝަންސް\nތިސުވާލު ކުރަންވީ މަޖިލިސް ރައީސް އަށް. އެމަނިކުފާނުގެ ހެޔޮވެރިކަމުގަ ތިޔަ ލުތުފީއެއް ފޮނުވާލީ...ލުތުފީ ކޮންމެވެސް ނޫހަކަށް ދިން އިންޓަވިއުއެއްގަ ބުނިކަމަށްވޭ އޭނަގެ އެންމެގާތް އެކުވެރިއެކޭ ނަޝިދު އެއީ...އެހެންވެ، އިމްރާނަށް ވުރެ އެންމެ ރަނގަޅަށް ލުތުފީކަންތަށް އެނގޭނީ ނަޝީދު އަށް ހެން ހީވަނީ\nތީ އެމްޑީޕީ މީހުން ޖައްސާ ސުޓަންޓެއް\nތީއަމިއްލަ އެދުންފުއްދަން އެއްބަޑު މީހާވެސް ނުބަލާމީހެއް ދެންހީވޭތަ ރަގަޅުވާނެހެން\nޖަވާބަކީ: 1 ހަމަޖެހިފައިވާ އުޞޫލުން އެކަން ކުރިޔަށްދާނެ.2ހުރިތަން އެނގޭނަމަ އޭނާ މިހާރު ހުންނާނީ ރާއްޖޭގެ ޖަލުގައި\nއިމްރާން އަކީ އަމިލްލަ އެދުން އިސްކުރި މީހެ.\nނަޝީދު ހަދަނީ ހަދާނެ އެއްޗެ މިޤައުމަ. ހައްގާ ބާތިލް ހަދަނީ ނަޝީދު ހަދާނެއެއްޗެ. ދިވެހިން އަދިވެސް ގަމާރު ކަމްމަތީ ތިބެންވީތަ.\nއަޖައިބުވެދާނެ، އަޅުގަނޑަށް އެނގޭތަ؟ ރިޔާސަތުގަ އިންނެވި ބޭފުޅާއާ އިހަށް ސުވާލުކޮށްލައްވާ. އަޅުގަނޑު މިނިސްޓްރީގެ މައުލޫމާތުތައް ބަލައިލިއިރު އެ ބޭފުޅާގެ ވެރިކަންކުރެއްވިއިރު އެބޭފުޅާގެ އެނގުމަކާއެކު އެކަންވެފައިވަނީ. ފޮނުވާލި ސަބަބާބެހޭ އެއްވެސް ތަފްސީލެއް ހިމަނުއްވާފައެއްނެތް. ފަހުން ގެންނަން އުޅުނުކަން އެނގޭކަށް ނެތް. ވީމާ އަޅުގަޑަށް އިތުރަށް ދެވޭނެ މައުލޫމާތެއް ނެތް.\nމަޖްލިހުގެ މާދަމާގެ ރިޔާސަތުގައި އޭނާ ފިލުވި ބޭފުޅާ ނީންނަވާނެދޯ؟ ކިހިނެތް އެމީހަކު އިނދެގެން ކަންކަން ރަގަޅަށްދާނީ؟\nނަސީދު ސަރުކާރުގަ ކުރިކަމެއް ނަސީދު ސަރުކާރުގަ ހޯދާނީ\nބަލަގަ ތިޔަކަމާ ސުވާލުކުރަންވީ ތިޔަކަން ކުރި ނަޝީދު އާއި ނޫންތަ؟ ޢަޖައިބުވޭ.


Rashford aai Sancho England squad in baakee kohfi - AO News\nމާކަސް ރަޝްފޯޑާއި ޖާޑޮން ސަންޗޯ އިންގްލެންޑް ސްކޮޑުން ބާކީކޮށްފި\nމެންޗެސްޓާ ޔުނައިޓެޑްގެ މާކަސް ރަޝްފޯޑާއި ޖާޑޮން ސަންޗޯ އިންގްލެންޑް ސްކޮޑުން ބާކީކޮށްފިއެވެ.\nރަޝްފޯޑާއި ސަންޗޯ ބާކީ ކުރި އިރު، ކްރިސްޓަލް ޕެލަސްގެ ސެންޓާ ބެކް މާކް ގުއެހީ އަށް ވަނީ އިންގްލެންޑް ސްކޮޑުން ފުރުސަތު ދީފައެވެ. މިއީ ގުއެހީ އަށް އިންގްލެންޑް ގައުމީ ސްކޮޑުން ފުރުސަތު ދިން ފުރަތަމަ ފަހަރެވެ.\nމި މަހުގެ 26 ވަނަ ދުވަހު ސްވިޒަލެންޑާއި ދެކޮޅަށް ކުޅޭ އެކުވެރިކަމުގެ މެޗާއި މިމަހުގެ 29 ވަނަ ދުވަހު އައިވަރީ ކޯސްޓާއި ދެކޮޅަށް ކުޅޭ އެކުވެރިކަމުގެ މެޗަށް ނެގި 25 ކުޅުންތެރިންގެ ސްކޮޑުން ރަޝްފޯޑް އަދި ސަންޗޯ ބާކީ ކުރީ ފަހަކަށް އައިސް މި ދެކުޅުންތެރިންގެ ފޯމު ވަރަށް ބޮޑަށް ދައްވެފައި ވުމުގެ ސަބަބުންނެވެ.\nރަޝްފޯޑާއި ސަންޗޯގެ އިތުރުން މެންޗެސްޓާ ސިޓީގެ ކައިލް ވޯކާ ވެސް ވަނީ ސްކޮޑުން ބާކީކޮށްފައެވެ. ނަމަވެސް އިންގްލެންޑް ކޯޗު ގެރެތު ސައުތުގޭޓް ބުނެފައިވަނީ އެކުވެރިކަމުގެ ދެ މެޗަށް ނެގި ސްކޮޑުން ވޯކާ ބާކީ ކުރިނަމަވެސް އަންނަ ޖޫން މަހު ވޯކާ އެނބުރި ގައުމީޓީމާއި ގުޅޭނެ ކަމަށެވެ.\nރަޝްފޯޑާއި ބެހޭގޮތުން ވާހަކަ ދައްކަމުން ސައުތް ގޭޓް ބުނީ ރަޝް ފޯޑް މިވަގުތު ހުރީ އޭނާގެ އެންމެ ރަނގަޅު ފޯމުގައި ނޫން ކަމަށާއި ފޯމް ރަނގަޅު ވުމުން ރަޝްފޯޑަށް ސްކޮޑުން ފުރުސަތު ދޭނެކަމަށެވެ. އަދި ސަންޗޯއާއި ބެހޭ ގޮތުން އޭނާ ބުނީ ސަންޗޯގެ މިހާރުގެ ފޯމަށް ބަލާއިރު، މާ ރަނގަޅު ނޫން ކަމަށާއި އޭނާއަށް ވުރެ ފޯމް ރަނގަޅު ކުޅުންތެރިން ތިބުމުން ސަންޗޯ ބާކީ ކުރީކަމަށެވެ.\nއެންމެ ފަހުން އެކުލަވާލި އިނގްލެންޑް ސްކޮޑަށް މިފަހަރު އަލަށް ނެގި ކުޅުންތެރިންނަކީ ނިކް ޕޯޕް، ގުއެހީ، ޖޭމްސް ވާޑް-ޕްރޯސޭ، ކޯނަރ ގަލަގަރ، ސްމިތް ރޮއު އަދި އަބްރަހަމް އެވެ.


Beyyaa: Haqeeqee Mr.Maldives eh!\nހަގީގީ މިސްޓަ މޯލްޑިވްސްއަކީ މިއީ!\nނިހާދު ރަޝީދު (ބެއްޔާ): މިސްޓަ މޯލްޑިވްސް ލިބުނު ފަދަ -- އަވަސް ފޮޓޯ: މުހައްމަދު ދައިސަމް\n"ސިފައިންގެ ފަޔާގައި މަސައްކަތްކުރަން ފެށީމަ މަޖުބޫރުވީ ވަރުގަދަ މީހަކަށް ބަދަލުވާން. އެއީ އަލިފާން ނިއްވަން ބޭނުންކުރާ ހޮޅިއާއި އެ ހުރިހާ އާލާތްތަކެއް ވެސް އުފުލަން ޖެހުނީމަ އާދައިގެ މީހަކަށް އެކަން ނުވާނެތީ. މީހުން ސަލާމަތްކުރަން އަލިފާނުގެ ތެރެއަށް ވަދެގަންނަން ބޭނުންކުރާ ހާއްސަ ކިޓަކީ ވެސް ގާތްގަނޑަކަށް 25 ކިލޯގެ ޕެކޭޖެއް،" އޭނާގެ ވާހަކަ ފެށީ މިހެންނެވެ.\n"އެހެންވީމަ އޭރު އަޅުގަނޑު ހުރި ގޮތަށް ބަހައްޓާފައި އެ ހުރިހާ އާލާތްތަކެއް އަޅުގަނޑުގެ ގައިގައި އަޅުވާލީމަ އަޅުގަނޑުގެ ގައިގެ ހުރިހާ ކަށިތަކެއް ބޭރަށް ނުކުންނަހެން ހީވަނީ."\nއޭރު އޭނާގެ ބަރުދަނުގައި ހުންނަނީ ގާތްގަނޑަކަށް 45 ކިލޯ އެވެ. ދެރަވަރުކޮށް ހެދިފައިހުރި، މާ ބޮޑު އިސްކޮޅެއް ވެސް ނެތް ޒުވާނެކެވެ.\nމިއީ ނިހާދު ރަޝީދުގެ ވާހަކަ އެވެ. ނުވަތަ ގިނަ މީހުންނަށް އެނގޭނީ، ބޮޑީބިލްޑްކުރާ ބެއްޔާއޭ ބުނިއްޔާ އެވެ. އެހެންވީމަ، ބެއްޔާ، ބެއްޔާ އަށް ވީ ހިސާބުން އޭނާގެ މި އާދަޔާހިލާފު ވާހަކަ ފަށައިގަންނަމާ ހިނގާށެވެ.\n"އަޅުގަނޑު ސިފައިންގެ ފަޔާއާ ގުޅުނީ 92ގައި. އޭރު އަޅުގަނޑަކީ ސިފައިންގެ ފަޔަރުގައި ހުރި ހަމައެކަނި އައްޑޫ މީހާ. ދެން އެއާޕޯޓްގައި ތިބޭ އަލިފާން ނިއްވާ މީހުންގެ ތެރޭގައި އޭރު އުޅޭނެ ބެއްޔާގެ ނަމުން މަޝްހޫރު އައްޑޫ މީހެއް. އެންމެފަހުން އޭނާ އާއި އެ ނަމާ ގުޅުވައިގެން އަޅުގަނޑަށް ވެސް ބެއްޔާގެ ނަން ހަރުކޮށްފި،" ސ. ހިތަދު އަށް އުފަން ބޮޑީބިލްޑަރު ބެއްޔާއަށްވި ގޮތް އޭނާ ކިޔައިދިނީ މިހެންނެވެ.\nދެން މި އޮތީ އެއަށް ވުރެ ވެސް ކުރީގެ ވާހަކަ އެކެވެ. މަޝްހޫރު ބޮޑީބިލްޑަރެއްގެ ގޮތުގައި ހޮލީވުޑަށް ނުކުމެ ބޮޑު ސްކްރީން ފަތަހަކުރި އާނޯލްޑް ޝްވަޒްނެގާގެ ފޭނެއްގެ ގޮތުގައި، އާނޯލްޑް ފިލްމުތަކުގައި ދެއްކި ޗަރުކޭސް ޖައްސަން "ކުޑަ ކުޑަ ބެއްޔާ" އުޅުނު ދުވަސްތަކުގެ ވާހަކަ އެވެ.\nއޭނާ އަކީ އާނޯލްޑްގެ ނިކަން ބޮޑު ފޭނެކެވެ. ބޮޑީ ބިލްޑިންގެ އޭބީސީ އޭނާ ދަސްކުރީ ވެސް އާނޯލްޑްގެ ކެރިއަރުގެ ވާހަކަ ފޮތުންނެވެ.\n"އެ ފެންވަރުގެ ބޮޑީއެއް ލިބިދާނެ ކަމަކަށް ގަބޫލެއް ނުކުރެވޭ އޭރަކު. އޭރު އާނޯލްޑްމެން ފެނުނީމަ ވެސް ހީކުރަނީ އެއީ އެމީހުން އުފެދުމުގައި ވެސް ތިބި ނުވަތަ ތިބޭ ގޮތް ކަމަށް. އެމީހުންނަކީ އާދަޔާހިލާފު ރޮބަޓުތަކެއް ފަދަ ބައެއް ކަމަށް ވިސްނިފައި އޮތީ އޭރު،" ސަމާސާ ރާގެއްގައި ބެއްޔާ ބުނީ މިހެންނެވެ.\nކޮންމެއަކަސް އާނޯލްޑް އާއި އޭނާގެ ފިލްމާއި ކެރިއަރުގެ ވާހަކަ އަށް އޭރު މިވަރުގެ ސަމާލުކަމެއް ދިނަސް އޭނާ ފަދަ ބޮޑީބިލްޑަރަކަށް ވުމުގެ އެއްވެސް ވިސްނުމެއް މި ބެއްޔާގެ ބޮލަކު ނެތެވެ. އެވިސްނުން ބޮލަށް ވަނީ މާ ފަހުންނެވެ.\nއެ ވާހަކަ ކިޔައިދޭން އަނެއްކާވެސް މި ވަންނަން ޖެހެނީ ސިފައިންގޭގެ ފުރާޅުގެ ދަށަށެވެ.\nކުޑައިރު، ބެއްޔާގެ އަމާ އާއި ބައްޕަގެ ކައިވެނި ރޫޅި އޭނާގެ ކިޔެވުން ހުއްޓި މީހާ ހާލުގައި ޖެހުނީ އެވެ. ދާނެ ދިމާލެއް، ކުރާނެ މަސައްކަތެއް ނޭނގިފައި އެހެން ހުއްޓައި އޭނާ ސިފައިންގެ އަށް ވެއްދީ އޭނާގެ ޅިޔަނެކެވެ.\nސިފައިންގެއިން ވަޒީފާ ލިބުނުއިރު ބެއްޔާ އަކީ "ފިޓްނެސް"ގެ ގޮތުން ވެސް އެންމެ ނިކަމެތި މީހާ އެވެ. ނަމަވެސް ކުރިން ވެސް ކިޔައިދިން ފަދައިން، އަލިފާން ނިއްވާ މީހެއްގެ ވަޒީފާއާ އެކު އޭނާގެ ދިރިއުޅުން ބަދަލުކޮށްލީ އެވެ.\nދެން މި އޮތީ ސިފައިންގެ ތެރެއަށް އޭނާ ގެނައި "ފިޓްނަސް އިންގިލާބެވެ".\nއަލިފާން ނިއްވާ އާލާތްތައް ކޮނޑުގައި އަޅައިގެން ދުވެވޭ ފެންވަރުގެ މީހަކަށް ބަދަލުވުމަށް ޖިމެއް ކަހަލަތަނަށް ގޮސް ކަސްރަތުކޮށްލަން ބެލިއިރު ސިފައިންގެ ތެރޭގައި އޭރު އޮތް ގަވާއިދަކާ ހެދި އެ ފުރުސަތެއް ބެއްޔާއަކަށް ނުލިބުނެވެ. ސިފައިންގެ ޖިމަށް އޭރު ވަދެވެނީ އޮފިސަރުންނަށް އެކަންޏެވެ.\nނަމަވެސް މިކަންވީ، ބެއްޔާގެ ހިތުގައި އަޅައިގެން އުޅުނު ކަންތަކަށް އެޅުނު ހުރަހަކަށް ނޫނެވެ. ލިބުނު ހިތްވަރަކަށެވެ.\n"އަޅުގަނޑަކީ ސިފައިންގެ ތެރޭގައި އޮތް އެ ތަފާތުކުރުން ނައްތާލި މީހާ،" ބެއްޔާ ބުނެލި އެވެ.\n"ޖިމުން ފުރުސަތު ނުލިބުނީމަ އަޅުގަނޑު ޖިމަށް ދާން ފެށީ އެތަނުގެ ސާމާނާއި އާލާތްތަކަށް ތެޔޮ ޖަހައި ސާފުކޮށްދޭ މީހެއްގެ ގޮތުގައި. އެ މަސައްކަތަށް އަމިއްލަ އަށް އިސް ނެގީ ޖިމް ޖައްސަންވެގެން،" މިއީ ބެއްޔާ ދެން ހެދިގޮތެވެ.\n"އެހެންވީމަ މި އެއްޗެހީގައި ތެޔޮލައި ސާފުކުރާ މީހަކަށް ވެގެން ގޮސް އަޅުގަނޑު މިކުރާ ކަމަކީ ކޮންމެ ދުވަހަކު ވެސް މި އެއްޗެހިތައް ބޭނުންކޮށްގެން ކަސްރަތުކުރަނީ. އެގޮތަށް ކޮންމެ ދުވަހަކު ވެސް 45 މިނެޓް ނުވަތަ އެއްގަޑިއިރު ސިއްރުގައި ޖިމް ޖައްސަމުން ދަނިކޮށް ހަށިގަނޑަށް ބަދަލުތަކެއް އަންނަ ކަމުގެ އިހްސާސްކުރެވިއްޖެ."\nއޭރު އޭނާ އަކީ އޮފެއް، ޗުއްޓީއެއް އަދި ބަލިވެގެން ސަލާމެއް ވެސް ބުނާ މީހެއް ނޫނެވެ. އެއްކޮޅުގައި ކަސްރަތުކުރީ ޖިމުގަ އެވެ. އަނެއްކޮޅުން ލިބުނު ހުސް ވަގުތުތަކުގައި ހިތު ދަސްކުރީ ސިފައިންގޭގެ ލައިބްރަރީގައި އޮތް ބޮޑީ ބިލްޑިންއާ ބެހޭ ބޮޑު އެންސައިކްލޮޕީޑިއާ އެކެވެ.\n"އޭގައި އޮންނާނެ އާނޯލްޑްގެ ބޮޑީ ބިލްޑިން ހިސްޓްރީ އޭ ޓް ޒެޑަށް. އެއީ ބޭރަށް ގެންދެވޭ ފޮތެއް ނޫން. ދެން މި ފޮތުން އަޅުގަނޑު ދަސްކުރަން ފެށީ. ހުސް ވަގުތުތަކުގައި ކިޔާ ފޮތަކީ މިއީ،" ބެއްޔާ ކިޔައިދިނެވެ.\n"ދެން އޭގައި ހުރި ބޭސިކުން ފެށީ ބޮޑީ ބިލްޑިން. އެހިސާބުން އާނޯލްޑްގެ ސިފަ މަޑުމަޑުން ލިބެން ފަށައިފި."\nއެންމެފަހުން އޭނާ ފަހަތުން ސިފައިންގެ އާދައިގެ އެހެން މީހުން ވެސް ޖިމަށް ދާން ފެށީ އެވެ. އެގޮތަށް އޭނާއާ އެކު އާދައިގެ ސިފައިންގެ މީހުން ޖިމަށް ދާން ފެށުމުން ބައެއް އިސް އޮފިސަރުން އެމީހުންނަށް ހުރަސް އަޅައި ޖިމުން ބޭރުކޮށްލި ކަމަށް ވެސް ބެއްޔާ ބުންޏެވެ.\n"ނަމަވެސް އެމީހުންނަކަށް ވެސް އަބަދަކު ނުތިބެވޭނެތާ އަޅުގަނޑުމެންނަށް ފާރަލައިގެންނެއް ވެސް. ދެން އެންމެފަހުން އަޅުގަނޑުމެން ޖިމަށް ގޮސް ގޮސް އަޅުގަނޑުމެންގެ ކްރައުޑް ވަރަށް ބޮޑުވެއްޖެ،" ދެން އޭނާ ބުނީ މިހެންނެވެ.\nއެހިސާބުން ސިފައިންގެ ޖިމުގެ ދޮރު އެތަނުގެ އެންމެނަށް ހުޅުވުނީ އެވެ. އަދި ޖިމް ޖައްސައިގެން ބެއްޔާ އާއި އޭނާގެ އާދައިގެ އެކުވެރިން ދައްކަމުން ދިޔަ ޗަރުކޭސްތަކާ ގުޅިގެން އޮފިސަރުން ފެންވަރުގެ މީހުން ވެސް ޖިމަށް ދާން ނުކުތީ އެވެ. އޭގެ ކުރިން، ބެއްޔާ ބުނަނީ ސިފައިންގެ އަކީ ކަސްރަތަށް މާ ބޮޑު ފޯރިއެއް އޮތް ތަނެއް ނޫން ކަމަށެވެ.\n"އެކަމަކު ޖިމް ޖައްސައިގެން އަޅުގަނޑުމެންނަށް އަންނަން ފެށި ބަދަލުތައް އެހެން މީހުންނަށް ފެންނަން ފެށީމަ މިކަމުގެ ފޯރި ނިކަން ގަދަވެއްޖެ ސިފައިންގެ ތެރޭގައި. އެއީ މިސާލަކަށް ފިޒިކަލް ޓެސްޓްތަކުގައި ވެސް 40 ޕުޝްއަޕްސް ހަދަން އޮންނައިރު ވެސް ނިކަން ފަސޭހައިން އަޅުގަނޑުމެން 80 ވެސް ހަމަކޮށްލަނީ ވަގުތު ވެސް ހަމަ ނުވަނީސް،" ބެއްޔާ ބުންޏެވެ.\nމި އިންގިލާބަށް ފަހު ދެން އޭނާ ކުރިމަތިލީ ބޮޑީ ބިލްޑިންގެ ފުރަތަމަ ގައުމީ މުބާރާތާ އެވެ. އެއީ 1999 ވަނަ އަހަރެވެ. އާނޯލްޑްގެ ޑައެޓް ހިތު ދަސްކޮށްގެން އޭނާ ކަސްރަތުކުރާތާ އޭރު ދެ ތިން އަހަރުވެއްޖެ އެވެ.\nއެންމެފަހުން މުބާރާތުގައި ވާދަކުރަންވެގެން ހާއްސަ ޑައެޓްތަކެއް ލިޔެގެން އޮފިސަރުންގެ ބަޔަކާ ވެސް ބައްދަލުކޮށްފި އެވެ.\n"ދެން އޮފިސަރުން ވިދާޅުވެއްޖެ އެންމެ މީހަކު 10 ބިސްހޭ ކާންވީ. އެންމެ މީހަކު އެހާ ގިނައިން އެއްފަހަރާ ބިސް ކާކަށް ވެސް ނުވާނެޔޭ ވިދާޅުވެއްޖެ. މިހެން ވިދާޅުވެފައި އަޅުގަނޑުމެންނަށް މެނޫއެއް ވެސް ދެއްވައިފި. ލިބުނީ ހެނދުނުގެ ސަޔަށް ކޮންމެ މީހަކަށް އެއް ބިހާއި ދޮންކެޔޮ ވަކަކާއި ކިރު ތަށްޓެއް."\nމި ޑައެޓް ނަގައިގެން މުބާރާތުގައި ވާދަކުރި ސިފައިންގެ ޓީމު ލަދު ގަންނުވާލީ މަގުމަތިން ގޮސް މުބާރާތުގައި ވާދަކުރި އާންމު ޒުވާނުންނެވެ. މެޑައްޔެއް ނުލިބި އެންމެން ފުލަށް ދިޔައިރު ކިރިޔާވެސް ވަނައެއްގައި ލައްވާލީ ބެއްޔާ އެވެ. އޭނާ އަކީ ވާދަކުރި ކެޓަގަރީގެ ތިން ވަނަ އެވެ.\nމިހާ ހިސާބުން ސިފައިންގެ އޮފިސަރުންތައް ހޭއަރައި، ބެއްޔާ އެދުނު ޑައެޓް ހޯދައިގެން ގެނެސް ދެއްވައިފި އެވެ. ޖެހިގެން އައި އަހަރު މޭ ފުއްޕާލާފައި ގޮސް ބެއްޔާ އާއި އޭނާގެ އެކުވެރި ސިފައިންގެ ޓީމު ގާތްގަނޑަކަށް އެ މުބާރާތުގެ ހުރިހާ ވަނައެއް ގެންދިޔައީ އެވެ.\nބެއްޔާ އަކީ ވާދަކުރި ކެޓަގަރީގެ އެއް ވަނަ އެވެ. ޖުމްލަ ތިން ރަން މެޑަލާއި ދެ ރިހި މެޑަލް އަދި ލޯ އެއް މެޑަލް އެފަހަރު އެމީހުން ހޯދި އެވެ. އަދި އެންމެފަހުން ކުރިން ނުވަދެވުނު ޖިމުގެ "ވެރިޔަކަށް" ވެސް ބެއްޔާ ވެއްޖެ އެވެ.\nހުރިހާ ވެސް ޝުކުރެއް އާނޯލްޑްގެ ވާހަކަ ކިޔައިދިން ފޮތަށެވެ.\nމިއީ ބެއްޔާގެ އާދަޔާހިލާފު ކެރިއަރުގެ ފެށުމެވެ. އިހަކަށް ދުވަހު ބޭއްވި "މިސްޓަ މޯލްޑިވްސް" މުބާރާތާ އެކު އޭނާގެ މި ކެރިއަރު ވަނީ މިހާރު ނިމުމަކަށް އައިސްފަ އެވެ. އުމުރުން 42 އަހަރުގެ ބެއްޔާ ބުނަނީ ކުރިއަށް އޮތް އަހަރު ސްޓޭޖުން ނުފެންނާނެ ކަމަށެވެ.\nއޭނާގެ ހިތާމަ ވަރަށް ވެސް ބޮޑެވެ. ޝަކުވާތައް ގިނަ އެވެ. އަދި ބެއްޔާ ދައްކާ މި ވާހަކައިގައި ފުދޭވަރެއްގެ ބަރުދަނެއް ވެސް އެބަހުއްޓެވެ.\nރާއްޖޭގެ ބޮޑީބިލްޑިން ކުޅިވަރުގެ މަންޒަރުކުރަހާއިރު އަބަދުވެސް އެންމެ މަޝްހޫރު މޫނަކީ އަފްރާ އެވެ. ނުވަތަ ބޮޑީ އައްލާއޭ ކިޔުނު ލެޖެންޑެކެވެ. މިއީ ހަގީގަތުގައި ވެސް ދިވެހި ބޮޑީބިލްޑަރުންގެ ތެރެއިން ފާހަގަކޮށްލެވޭ ދެ ފަހުލަވާނުންނެވެ.\nނަމަވެސް ހަގީގަތަކީ އެމީހުން ބޮޑީބިލްޑަރުންގެ ގޮތުގައި ހޯދާފައިވާ ކާމިޔާބީއަށް ވުރެ ބެއްޔާ ހޯދާފައިވާ ކާމިޔާބީ ބޮޑު ކަމެވެ. އަދި ރާއްޖޭގެ ބޮޑީ ބިލްޑިން ސްޓޭޖުގައި ބެއްޔާ އަށް، ބަދުނަސީބު ނޫން އެއްޗެއް ލިބިފައި ނެތް ކަމެވެ.\nއޭނާ އަކީ ރާއްޖޭގައި މިހާތަނަށް ބޭއްވި ބޮޑީބިލްޑިންގެ ކޮންމެ މުބާރާތެއް ވާދަކޮށްފައިވާ ފަރާތެކެވެ. ރާއްޖެ އިން ބޭރުގައި ވެސް 10 ފަހަރެއްގެ މަތިން ދިވެހިން ތަމްސީލުކޮށްދީފައިވެ އެވެ.\nމިފަދަ މުބާރާތްތަކުގައި އޭނާ ހޯދާފައިވާ ކާމިޔާބީ މަޝްހޫރު އެހެން ބޮޑީބިލްޑަރުންނަށް ވުރެ ގިނަކަން ވެސް ފާހަގަކޮށްލެވެ އެވެ. އެގޮތުން ސައުތު އޭޝިއާގެ މުބާރާތުން ރަނާއި ރިހި އަދި ލޯ މެޑަލް ހާސިލުކޮށްފައިވާއިރު ކޮމަންވެލްތު މުބާރާތެއްގައި ވާދަކޮށް މެޑައްޔެއް ލިބިފައިވާ ހަމައެކަނި ދިވެހި ބޮޑީބިލްޑަރަކީ ވެސް މިއީ އެވެ.\nނަމަވެސް ބެއްޔާގެ މި އާދަޔާހިލާފު ކެރިއަރު އޭނާ މި ނިންމާލަނީ، ރާއްޖޭގެ ބޮޑީބިލްޑިންގެ އެންމެ ޝަރަފްވެރި އެވޯޑް ނުލިބި އެވެ. އެއީ މިސްޓަ މޯލްޑިވްސްގެ މަގާމެވެ.\nދެން މި އޮތީ ބެއްޔާ ބުނާ ވާހަކަ އެވެ.\n"އަޅުގަނޑަށް މިސްޓަ މޯލްޑިވްސް ނުލިބުމުގައި އެބައުޅޭ ވަރަށް ބައިވަރު މައްސަލަތަކެއް. އަޅުގަނޑަށް ގަބޫލުކުރެވެނީ މިކަން ކުރާ މީހުންނާ އަޅުގަނޑާ މައްސަލަ ޖެހިފައި އޮތް ކަމަށް"\n"ސަބަބަކީ ރާއްޖެއިން ބޭރުގައި ސްޓޭޖަށް އެރީމަ އަޅުގަނޑަށް އެބަލިބޭ މެޑަލް. އެކަމަކު ރާއްޖޭގައި އެ މެޑަލް ނުލިބޭ ސަބަބަކީ ކޮބައިތޯ؟"\n"އޭގެ އެއް މިސާލަކީ 2006ގެ މިސްޓަ މޯލްޑިވްސް މުބާރާތް. ނިކަން ވަރުގަދަކޮށް ނުކުތްއިރު އަޅުގަނޑާ ވާދަކުރީ ޖަޖަކަށް އިން ބޭފުޅަކު ޓްރެއިންކުރި އެކަކު. ދެން އޭނާ އަށް ލިބުނީ އެއް ވަނަ އެ ކެޓަގަރީން. އަޅުގަނޑަށް ދެ ވަނަ"\n"އެކަމަކު އޭގެ އެއް މަސް ފަހުން، އަޅުގަނޑުގެ ކެޓަގަރީގެ އެއް ވަނަ އާއި އަޅުގަނޑު މި ދިޔައީ ދޯހާގައި އޮތް ބޮޑު މުބާރާތަކަށް. އެ މުބާރާތުގެ ފައިނަލްގައި އަޅުގަނޑު ވާދަކުރިއިރު މާލޭގައި އަޅުގަނޑު ބަލިކުރި މީހާ އަށް އެ ހިސާބަކަށް ނާދެވުނު."


1399 ވަނަ އަހަރުގެ ފިޠުރުޢީދުވިލޭރޭ، ރައީސުލްޖުމްހޫރިއްޔާ އަލްއުސްތާޛު މައުމޫން ޢަބްދުލްޤައްޔޫމް ރޭޑިއޯއާއި ޓީ.ވީ އިން ފޮނުއްވި ތަހުނިޔާގެ މެސެޖް - The President's Office\n1399 ވަނަ އަހަރުގެ ފިޠުރުޢީދުވިލޭރޭ، ރައީސުލްޖުމްހޫރިއްޔާ އަލްއުސްތާޛު މައުމޫން ޢަބްދުލްޤައްޔޫމް ރޭޑިއޯއާއި ޓީ.ވީ އިން ފޮނުއްވި ތަހުނިޔާގެ މެސެޖް\n24 އޮގަސްޓް 1979، ރިފަރެންސް: MAG/1979/10\nއާދެ، މިރޭ އަޅުގަނޑު ތިޔަބޭފުޅުންނާ ބައްދަލުކޮށްލުމުގެ ބޭނުމަކީ، މި ބަރަކާތްތެރި ފިޠުރުޢީދުގެ މުނާސަބަތުގައި، އަޅުގަނޑުގެ އިޚްލާޞްތެރި ހެޔޮއެދުންތައް ތިޔަ އެންމެ ބޭފުޅުންނަށް ރައްދުކުރުން. އާދެ، މިރެޔަކީ ބަރަކާތްތެރި ފިޠުރުޢީދުވިލޭރޭ. އެހެންކަމުން، މި އުފާވެރި މުނާސަބަތުގައި، ދިވެހިރާއްޖޭގެ އެންމެހައި ރައްޔިތުންނަށް އަޅުގަނޑު ތަހުނިޔާއާއި މުބާރަކްބާދު މި ފޮނުވަނީ ހިތްހެޔޮކަމާއެކު، އަދި ރާއްޖޭގެ ކުދިބޮޑު އެންމެހައި އަޚުންނާއި އުޚުތުންނަށް ފުރިހަމަ ޞިއްޙަތާއި ބާއްޖަވެރިކަން އެދެމުން.\nޝައްކެއްނެތް، ޢީދަކީ ވަރަށް އުފާވެރި، ވަރަށް ޚާއްޞަ މުނާސަބަތެއް. މިރޭ އަޅުގަނޑުމެން މި ފާހަގަކުރަނީ ފިޠުރުޢީދުގެ މުނާސަބަތު. ފިޠުރުޢީދަކީ، އިސްލާމްދީނުގައި ލައްވާފައިވާ ދެ ޢީދުގެ ތެރެއިން އެއް ޢީދު.\nއާދެ، ފިޠުރުޢީދަކީ، މާތްވެގެންވާ ރަމަޟާންމަހާ ވިދިގެން އަންނަ ޢީދު. މި ޢީދުގެ އުފަލަކީ، މި މާތް މައްސަރުގައި އަދާކުރުމަށް اللّـه سبحـانـه وتعـالى އަންގަވައި ފަރުޟު ކުރައްވާފައިވާ މާތް އަޅުކަން އަދާކުރެވިއްޖެ ކަމުގެ އުފާ. އާދެ، އެކަލާނގެ އަންގަވާފައިވާ އެންގެވުމަށް ރޯދަ ހިފާ ނިމުމުން، އެ މަތިވެރި ވާޖިބު އަދާކުރެވިއްޖެ ކަމުގެ އުފާ. ކީރިތި ﷲ އަށް ޠާޢަތްތެރިކަން އަދާކުރެވިއްޖެ ކަމުގެ އުފާ. ޝައްކެއްނެތް، އިންސާނަކަށް ލިބޭ އެންމެބޮޑު ނިޢުމަތަކީ، اللّـه سبحـانـه وتعـالى އަށް އީމާންވުމުގެ ނިޢުމަތް. އެކަލާނގެއަށް ފުރިހަމަގޮތުގައި ކިޔަމަންތެރިކަން އަދާކުރުމުގެ ނިޢުމަތް. އެހެންކަމުން، މިފަދަ މާތް ނިޢުމަތެއް ލިބިގަނެވިއްޖެ ކަމުގެ ހިތްހަމަޖެހުން އަޅުގަނޑުމެންނަށް އިޙްސާސް ކުރެވޭ ދުވަހަކީ، ވަރަށް މަތިވެރި އުފަލަކާއި ބާއްޖަވެރިކަމެއް އަޅުގަނޑުމެންނަށް ލިބޭނެ ދުވަހެއްކަން ކަށަވަރު.\nއާދެ، މާތްވެގެންވާ އިސްލާމްދީނުގައި ލައްވާފައިވާ ކޮންމެ ޢީދަކީވެސް އޭގައި ވަރަށްފުން އިޖްތިމާޢީ މާނަތަކެއް އެކުލެވިގެންވާ ދުވަހެއް. އުފާވެރި ދުވަހެއްގެ ގޮތުގައި ޢީދު ފާހަގަކުރުމުގެ ބޭނުމަކީ އަދި މަޤްޞަދަކީ މުޅި މުޖްތަމަޢުގައި އުފާވެރިކަން ފެތުރުން. ޖަމާޢަތުގެ އެކަކު އަނެކަކަށް ހިތްހެޔޮކަން ފާޅުކުރުން. އެކަކު އަނެކަކަށް އެއްބަނޑުއެއްބަފާކަމުގެ ލޯބި ރައްދުކުރުން.\nއާދެ، ޢީދުގެ މުނާސަބަތުގައި އެކަކު އަނެކަކާ ސަލާންކޮށް، ހިތްހެޔޮކަމުގެ ޢިބާރާތްތައް ރައްދުކުރުމަށް ދީނުގައި އަންގަވާފައިވަނީ، އެކަމުގައި މިދެންނެވި ވަރުގަދަ އިޖްތިމާޢީ މަޤްޞަދުތައް އެކުލެވިގެންވާތީ.\nއާދެ، އަޅުގަނޑުމެން ސަލާންކުރުމުގެ ގޮތުން ބޭނުންކުރާ ޢިބާރާތަށް ވިސްނައިލިނަމަވެސް، މިދެންނެވި އެއްޗެއް އަޅުގަނޑުމެންގެ ތެރެއިން ކޮންމެ މީހަކަށްވެސް އެނގޭނެ. އާދެ، އަޅުގަނޑުމެން ބޭނުންކުރާ ޢިބާރާތަކީ، [السّــلام عليــكم] މި ޢިބާރާތް. އާދެ، [ތިޔަ ފަރާތަށް އަމަންއަމާންކަން ހުއްޓޭ، ޞުލްޙަމަސަލަސްކަން ހުއްޓޭ] މިހެން ބުނާ ޢިބާރާތް.\nޝައްކެއްނެތް، މިއީ ވަރަށް މަތިވެރި މާނަތަކެއް ދޭހަކޮށްދޭ ޢިބާރާތެއް. އެ ޢިބާރާތުން ދޭހަކޮށްދެނީ، ތިމާގެ ހިތުގައި ތިމާގެ އަޚުން ކަމުގައިވާ އެހެނިހެން މުސްލިމުންނާމެދު އުފެދިފައިވާ އިޚްލާޞްތެރި ކަމުގެ ޝުޢޫރު. ހިތްހެޔޮކަމުގެ ޝުޢޫރު. ތެދުވެރިކަމުގެ ޝުޢޫރު. އެ ބުނަނީ ތިމާގެ ފަރާތުން ތިޔަ ޢިއްޒަތްތެރި އަޚާއަށް ހުރީ އަމަންއަމާންކަމޭ، ޞުލްޙަވެރިކަމޭ، އެކުވެރިކަމޭ، ތިމާގެ ފަރާތުން ތިޔަ ޢިއްޒަތްތެރި ފަރާތަށް އެއްވެސްކަހަލަ ނުރައްކަލެއް ދެކޮޅުވެރިކަމެއް، ބިރެއް ނެތޭ.\nއާދެ، އެކަކު އަނެކަކާ ބައްދަލުވުމުން، ސަލާން ގޮވައިލުމުގެ ގޮތުން އަޅުގަނޑުމެން މުސްލިމުން މި ބޭނުންކުރާ ޢިބާރާތަށް އެކަނި ވިސްނައިލިޔަސް، މުޖްތަމަޢުގެ އެންމެހާ އަފްރާދުންގެ މެދުގައި އޮންނަންޖެހޭ އުޚުއްވަތްތެރިކަމާއި އެއްބަނޑުއެއްބަފާ ކަމަށް މާތްވެގެންވާ އިސްލާމްދީނުގައި ބާރުއަޅުއްވާފައިވާ މިންވަރު ވަރަށް ރަނގަޅަށް އެނގޭނެ. އާދެ، އެއް މުސްލިމަކު އަނެއް މުސްލިމަކާ ބައްދަލުވުމުން ބުނަނީ، އެ ބައްދަލުވި ވަގުތަކާ ނިސްބަތްކޮށް، [ރަނގަޅު ހެނދުނެކޭ] ނުވަތަ [ރަނގަޅު ހަވީރެކޭ] ނޫން. ބުނަނީ، [އަހަރެންގެ ކިބައިން ތިޔަ ފަރާތަށް ހުރީ އަމަންއަމާންކަމޭ، އެކުވެރިކަމޭ، ހިތްހެޔޮކަމޭ، ލޯތްބޭ.] ވީމާ، މިފަދަ މުނާސަބަތުތަކުގައި އަޅުގަނޑުމެންގެ މާތް ދީނުގައި ކަނޑައަޅުއްވާފައިވާ އަގުހުރި އުޞޫލުތަކާމެދު ވިސްނައި، އެ އުޞޫލުތަކާ އެއްގޮތަށް ޢަމަލުކުރަމުން ގެންދިއުމަށް އަޅުގަނޑުމެން ވަރަށްބޮޑު ސަމާލުކަމެއް ދޭންޖެހޭނެ.\nމި ބަރަކާތްތެރި ޢީދާ ގުޅިގެން ފަރުޟު ކުރައްވާފައިވާ ޒަކާތް އެއީވެސް ވަރަށް މަތިވެރި އިޖްތިމާޢީ ސިއްރުތަކެއް އޭގައި އެކުލެވިގެންވާ ކަމެއް. އާދެ، މިފަދަ ދުވަހެއްގައި އެކަކު އަނެކަކުގެ ޙާލުދެކެ، އެކަކު އަނެކަކުގެ ޙާލަށް ހަމްދަރުދީވެ، އެކަކު އަނެކަކަށް އެހީތެރިކަން ފޯރުވުމަށްވުރެ ޖަމާޢަތުގެ އެކުވެރިކަމާއި ހަމަޖެހުން ހިފަހައްޓައިދޭނެ އެހެން އެއްވެސް ކަމެއް ނޯންނާނެކަން ކަށަވަރު. ކަންއޮތީ މިހެން ކަމަށްވުމާއެކު، މި މުހިންމު ފަރުޟު އަދާކުރުމަށް އަޅުގަނޑުމެންގެ ތެރެއިން ކޮންމެ މީހަކުވެސް އަވަސްވެގަންނަންވާނެ. އާދެ، މާތް رســول اللّـه صـلّى الله علـيـه وسـلّم ޙަދީޘް ކުރައްވާފައިވަނީ، [صوم رمضان معلق بين السَّماء والأرض لا يرفعه إلاّ زكاة الفطر] މިފަދައިން. މާނައަކީ، [ރަމަޟާންމަހުގެ ރޯދަ އުޑާއި ބިމާ ދެމެދުގައި ހިފެހެއްޓިފައިވެއޭ. ފިޠުރު ޒަކާތް ފިޔަވައި އެހެން އެއްޗެއް، އެ ރޯދަ ކީރިތި ﷲގެ ޙަޟުރަތަށް އުފުލައެއްނުދޭނެއޭ.]\nމި ހަދީޘުން އަޅުގަނޑުމެންނަށް އެނގޭ އެއްޗަކީ، ރަމަޟާންމަހު އަޅުގަނޑުމެން މި ހިފި ރޯދަ މާތްﷲގެ ޙަޟުރަތުގައި މަޤްބޫލު އެއްޗަކަށްވާނީ، އަޅުގަނޑުމެން ފިޠުރު ޒަކާތް ދީގެންކަން. އެހެންކަމުން، އަޅުގަނޑުމެންގެ ތެރެއިން ފިޠުރު ޒަކާތް ވާޖިބުވާ ކޮންމެ މީހަކުވެސް މިހާތަނަށް ފިޠުރު ޒަކާތް ނުދީވާނަމަ، މިރޭ އެ ޒަކާތް ދެވޭތޯ ބަލަންވާނެ. ފިޠުރު ޒަކާތް ދިނުމަށް އެންމެ ހެޔޮކަން ބޮޑު ވަގުތު ކަމުގައި ޢިލްމުވެރިން ވިދާޅުވެފައިވަނީ، ޢީދުވިލޭރޭގެ ފަތިސްނަމާދާއި ޢީދުނަމާދާ ދެމެދުގައިވާ ވަގުތު. ޢުޛުރަކާ ނުލައި ޒަކާތް ދިނުން ޢީދު ނަމާދަށްވުރެ ފަސްކުރުމަކީ މަކުރޫހަކަމެއް.\nފިޠުރުޢީދުގައި ފިޠުރު ޒަކާތް ނެރުން ފަރުޟު ކުރައްވާފައިވާ ފަދައިން، އަޟުޙާ ޢީދުގައި އުޟުޙިޔާ ކަތިލުން ޝަރުޢު ކުރައްވާފައިވޭ. އެއީވެސް ފަޤީރުންނާއި ނިކަމެތިންނަށް އެހީވެދިނުމަށްޓަކައި. މިކަމުންވެސް ދޭހަވާ އެއްޗަކީ، އިސްލާމްދީނުގައި ލައްވާފައިވާ ކޮންމެ ޢީދަކީވެސް، ކުރިން ދެންނެވި ފަދައިން، ވަރަށް މަތިވެރި އިޖްތިމާޢީ މަޤްޞަދުތަކަކަށްޓަކައި ލައްވާފައިވާ ޢީދެއްކަން.\nމާތްﷲ، އަޅުގަނޑުމެން އެންމެންނަށް މި ޢީދުގެ ބަރަކާތް ލައްވާށި! މިފަދަ މަތިވެރި މުނާސަބަތުތަކުގެ ސަބަބުން އަޅުގަނޑުމެންގެ އީމާންކަން ވަރުގަދަކުރައްވައި، އަޅުގަނޑުމެންގެ ޙަޔާތަށް އިތުރު ހަމަޖެހުމާއި އުފާވެރިކަން ގެނެސްދެއްވާށި!


JP ge raees kamun ali waheed vaki kuran husha halhaifi\nނޮޅިވަރަމުގައި ހުރި މީހަކު ކޮވިޑަށް ޕޮޒިޓިވް ...\nސަރުކާރު ކޯލިޝަންގައި ހިމެނޭ ޖުމްހޫރީ ޕާޓީގެ ރައީސް ކަމުން އަލީ ވަހީދު ވަކިކުރަން އެ ޕާޓީގެ ކައުންސިލަށް ހުށައަޅައިފިއެވެ.\nޖޭޕީގެ ރައީސްކަމުން އަލީ ވަހީދު ވަކި ކުރަން ހުށައެޅުއްވީ ޕާޓީގެ ކައުންސިލް މެމްބަރެކެވެ.\nމައްސަލަ ހުށައެޅި ސަބަބެއް ކަމަށް ބުނެފައިވަނީ، އެ ޕާޓީގެ ރައީސް ކަމުގެ މަގާމުގައި ހުންނަވައިގެން ކައުންސިލް މެމްބަރު އަދި ޓްރާންސްޕޯޓް މިނިސްޓަރު އައިޝަތު ނަހުލާ އަށް ޖިންސީ ފުރައްސާރަ ކުރި އޯޑިއޯތަކެއް ލީކުވުމުގެ އިތުރުން ޓޫރިޒަމް މިނިސްޓްރީގެ މުވައްޒަފުންނަށް ޖިންސީ ގޯނާކުރި ކަމުގެ ތުހުމަތުތަކެއް ކުރެވި، މިނިސްޓަރު ކަމުގެ މަގާމުން އިސްތިއުފާ ދެއްވުމަށް ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހު އަންގަވާފައިވާތީ ކަމަށެވެ. އަދި މި މައްސަލަ އަކީ ފުލުހުން ތަހުގީގު ކުރަމުންދާ މައްސަލައަކަށްވާތީ ކަމަށް ވެސް ހުށައެޅި ސަބަބުގައި ބުންޏެވެ.\nމިނިސްޓަރު ނަހުލާއަށް ޖިންސީ ފުރުއްސާރަ ކުރި ކަމަށް ބުނާ އޯޑިއޯގެ މައްސަލައާ ގުޅިގެން ވެސް ޖޭޕީގެ ކައުންސިލަށް މައްސަލަ އަށް ހުށައެޅިއެވެ. އެކަމަކު ރައީސް ސޯލިހު އެކަމަށް ވަކިގޮތެއް ނުނިންމަަވާތީ ޖޭޕީން އަލީ ވަހީދަށް ފިޔަވަޅެއް ނާޅައެވެ.\nއަލީ ވަހީދު އަށް ތުހުމަތުތައް ކުރި މުވައްޒަފުން ބުނާ ގޮތުން، އެ މުވައްޒަފުންނަށް ޖިންސީ ގޯނާކުރާތާ ގިނަ ދުވަސްތަކެއް ވަނީ ވެފައެވެ. ޖިންސީ ގޯނާ ކޮށްފައިވަނީ މިނިސްޓްރީގެ ދަތުރުތަކުގައި ރިސޯޓުތަކަށް ގެންގޮސްގެން ކަމަށް ވެސް މިނިސްޓްރީގެ މުވައްޒަފުން ބުނެއެވެ. އަދި އެ މައްސަލަ ފުލުހުން ބަލަން ފަށާފައިވާ ކަމަށް ވަނީ މައުލޫމާތު ލިބިފައެވެ.


Inzaaruthakaa hedhi Niyaz ge dhiriulhuvvun raajje in beyrah, furunee "hamakiriya"! | Mihaaru\nއަލްޖަޒީރާގެ ތަހުގީގީ ރިޕޯޓަށް ކުރީގެ އޮޑިޓާ ޖެނެރަލް ނިޔާޒް އިބްރާހިމް އިންޓަވިއު ދެއްވަނީ. އޮޑިޓް އޮފީހުގައި ރޯކޮށްލަން އުޅުނު ކަން އެނގިވަޑައިގަތުމުން ނިޔާޒަށް ލިބިވަޑައިގަތީ ކުއްލި ސިހުމެއް.\nއިންޒާރުތަކާ ހެދި ނިޔާޒްގެ ދިރިއުޅުން ރާއްޖެއިން ބޭރަށް، ފުރުނީ "ހަމަކިރިޔާ"!\n08 ސެޕްޓެމްބަރ 2016 - 13:50 115 comments\nސަރުކާރުގެ ކޮރަޕްޝަނާ ގުޅޭ ގޮތުން އަލް ޖަޒީރާ އިން އާއްމުކުރި ޑޮކިއުމެންޓްރީ އަށް މައުލޫމާތު ދެއްވުމުން ލިބިވަޑައިގަތް އިންޒާރުތަކާ ހެދި ކުރީގެ އޮޑިޓަ ޖެނެރަލް އިބްރާހިމް ނިޔާޒު ދިރިއުޅުއްވުން ރޭ ސްރީ ލަންކާ އަށް ބަދަލު ކުރައްވައިފި އެވެ. އިބްރާހިމް ނާސިރު އިންޓަނޭޝަނަލް އެއާޕޯޓުގައި ކުރިމަތިވެވަޑައިގެންނެވި އުނދަގޫތަކާ އެކު ލަންކާ އަށް ރޭ ފުރާވަޑައިގެންނެވުނީ "ހަމަކިރިޔާ" ކަމަށް އޭނާ ވިދާޅުވި އެވެ.\nނިޔާޒްގެ އިތުރުން ޑޮކިއުމެންޓްރީ އަށް އިންޓަވިއު ދެއްވި މޯލްޑިވްސް އިންޑިޕެންޑެންޓްގެ އެޑިޓަރު ޒަހީނާ ރަޝީދު ވެސް ވަނީ މީގެ ހަފުތާއެއްހާ ދުވަސްކުރިން ވަނީ ވަގުތީ ގޮތުން ލަންކާ އަށް ދިރިއުޅުން ބަދަލުކޮށްފަ އެވެ.\nއޮޑިޓަ ޖެނެރަލަކަށް ހުންނެވިއިރު ސަރުކާރުގެ ކޮރަޕްޝަންތަކުގެ ވާހަކަ ރައީސް އަބްދުﷲ ޔާމީނަށް ދެންނެވުމުން ކަން ކުރެއްވި ގޮތް ޑޮކިއުމެންޓްރީގައި ހާމަކުރައްވައި އެމަނިކުފާނާއި ސަރުކާރުގެ އިސްވެރިންނަށް ވަރަށް ބޮޑަށް ފާޑުވިދާޅުވުމާ ގުޅިގެން ނިޔާޒް ހައްޔަރުކުރަން އުޅޭ ކަމުގެ އަޑުތައް ވެސް އޮތީ ފެތުރިފަ އެވެ.\nއަޅުގަނޑު ދެންނެވިން ކޯޓު އަމުރެއް ނެތި ތިގޮތަށް ޕާސްޕޯޓެއް ނުހިފެހެއްޓޭނެއޭ. ވަރަށް އުނދަގުލުން އަޅުގަނޑަށް ފުރޭގޮތްވީ. ސަލާމަތްވެގެން މި އާދެވުނީ ހަމަ ނަސީބަކުން. --ނިޔާޒް\nމި އަޑުތަކާ އެކު ޑޮކިއުމެންޓްރީ އިއްޔެ އާއްމުކުރުމުން ލިބިވަޑައިގަތް އިންޒާރުތަކުން ރާއްޖޭގައި "ފުރާނަ އަށް ނުރައްކާވުމުގެ ބިރު އޮތް ކަމަށް އިހްސާސްކުރެއްވުނު" ކަމަށް ނިޔާޒް ވިދާޅުވި އެވެ.\nއޭނާ ވިދާޅުވީ ފުރަން އެއާޕޯޓަށް ވަޑައިގަތްއިރު އޭނާގެ ޕާސްޕޯޓް ވެސް "ހިފަހައްޓަން އޮތީ އަންގާފައި" ކަމަށެވެ.\n"އަޅުގަނޑު ދެންނެވިން ކޯޓު އަމުރެއް ނެތި ތިގޮތަކަށް ޕާސްޕޯޓެއް ނުހިފެހެއްޓޭނެއޭ. ވަރަށް އުނދަގުލުން އަޅުގަނޑަށް ފުރޭގޮތްވީ. ސަލާމަތްވެގެން މި އާދެވުނީ ހަމަ ނަސީބަކުން،" ނިޔާޒް ވިދާޅުވި އެވެ. އެކަމަކު އިމިގްރޭޝަނުން މިކަމާ ބެހޭ ގޮތުން އަދި އެއްވެސް ވާހަކައެއް ނުދައްކަ އެވެ.\nއަމިއްލަ ގައުމުން ބޭރުގައި ދިރިއުޅުއްވުމަކީ، ނިޔާޒް ވިދާޅުވި ގޮތުގައި، އެއްގޮތަކަށް ވެސް ފަސޭހަ ކަމެއް ނޫނެވެ. އެކަމަކު ރާއްޖޭގެ ހާލަތު އޮތް ގޮތުން "މިވަގުތު މި ނޫން ގޮތެއް ނެތް" ކަމަށް އޭނާ ވިދާޅުވި އެވެ.\n"ވަގުތީ ގޮތުން ރާއްޖެ އިން ދާން މަޖުބޫރުވީ،" ނިޔާޒް ވިދާޅުވި އެވެ.\nއަލް ޖަޒީރާ އިންޓަވިއުގައި ސަރުކާރުގެ ކޮރަޕްޝަނާ ގުޅޭގޮތުން ވާހަކަ ދައްކަވައި އޭނާ ކަންބޮޑުވުން ފާޅުކުރެއްވި އެވެ. ކޮރަޕްޝަން ފޮރުވަން މުވައްޒަފުންނާ އެކު ދައުލަތުގެ މުއައްސަސާއެއް ރޯކޮށްލަން އުޅޭނީ ކިހާވަރެއް ވުމުންތޯ އޭނާ ވަނީ އެ ޑޮކިއުމެންޓްރީގައި ސުވާލު އުފައްދައްވައިފަ އެވެ.\nއޮޑިޓް އޮފީސް ރޯކޮށްލަން ކުރީގެ ނައިބު ރައީސް އަހްމަދު އަދީބު އެންގެވި ކަމަށް އެ ޑޮކިއުމެންޓްރީގައި ބުނެ އެވެ.\nމޯލްޑިވްސް އިންޑިޕެންޑެންޓްގެ އެޑިޓަރު ޒަހީނާ ރަޝީދު އަލް ޖަޒީރާ އަށް ވާހަކަދައްކަނީ.\nޒަހީނާ ވިދާޅުވީ ޑޮކިއުމެންޓްރީ އާއްމުކުރުމުގެ ކުރިން ވެސް ސަރުކާރުގެ މިނިސްޓަރުންނާއި ވެރިކަން ކުރާ ޕާޓީގެ މަޖިލިސް ބައެއް މެމްބަރުން ވެސް ގެންދެވީ ޑޮކިއުމެންޓްރީ އަށް މައުލޫމާތު ދިން މީހުންނަށް ފިޔަވަޅު އަޅާނެ ކަމުގެ އިންޒާރު މީޑިއާ މެދުވެރިކޮށް ދެއްވަމުން ކަމަށެވެ. އެ އިންޒާރުތަކާ އެކު އާއިލާ މީހުންނާއި ހެޔޮއެދޭ މީހުން އަދި ރައްޓެހި ނޫސްވެރިންގެ ވެސް އެދުމަކަށްވީ ވަގުތީ ގޮތުން ރާއްޖެ އިން ބޭރަށް ދިއުން ކަމަށް އޭނާ ވިދާޅުވި އެވެ.\n"ކަންކަން ރަނގަޅަށް ދާނެ ކަމުގެ އެއްވެސް ޔަގީން ކަމެއް ނެތް. ރާއްޖޭގައި މަޑުކޮށްގެން ހުރެވެން ވެސް ނެތީ. ރާއްޖޭގައި އެފަދަ މާހައުލެއް ނެތް،" ޒަހީނާ ވިދާޅުވި އެވެ.\nއޭނާ ވިދާޅުވި ގޮތުގައި ޑޮކިއުމެންޓްރީގައި އަށް ދެއްވީ ގައުމުގައި ކަން ހިނގާ ގޮތުގެ މައުލޫމާތެވެ. ނޫސްވެރިޔާ އަހުމަދު ރިލްވާން ގެއްލުވާލި ގޮތާއި ސަރުކާރުން ރައްޔިތުންނާ ދޭތެރޭ ކަންކަން ކުރަމުންދާ ގޮތެވެ. ނޫސްވެރިއަކަށްވެ ހުރެ ހަގީގަތް ހާމަކުރުމުން އެއީ ސިޔާސީ އެކްޓިވިސްޓެއް ކަަމަށް ބުނެ ސަރުކާރުގެ އެކި ބޭފުޅުން ސޯޝަލް މީޑިއާގައި ލިއުންތައް ހާމަކުރުމުން ގައުމުގެ ހާލަތު އެންމެންނަށް ވެސް ވަޒަންކުރެވޭނެ ކަމަށް ޒަހީނާ ވިދާޅުވި އެވެ.\nޑޮކިއުމެންޓްރީގައި ރާއްޖެ އާއި ސަރުކާރު ބަދުނާމުވާ ގޮތަށް ދޮގު މައުލޫމާތު ދީފައިވާ ނަމަ އެ ބަޔަކާ މެދު ފިޔަވަޅު އަޅާނެ ހޯމް މިނިސްޓަރު އަހްމަދު އަޒްލީން ވަނީ ވިދާޅުވެފަ އެވެ.\nނިޔާޒާއި ޒަހީނާގެ އިތުރުން އެ ޑޮކިއުމެންޓްރީ އަށް އިންޓަވިއު ދެއްވާފައި ވަނީ ކުރީގެ ރައީސް މުހައްމަދު ނަޝީދާއި ކުރީގެ ނައިބުު ރައީސް ޑރ. މުހައްމަދު ޖަމީލާއި އެމްޑީޕީގެ ޗެއާޕާސަން އަލީ ވަހީދުގެ އިތުރުން ޖުޑީޝަލް ސާވިސް ކޮމިޝަންގެ ކުރީގެ މެމްބަރު އައިޝަތު ވެލެޒިނީ އެވެ. މީގެތެރެއިން ވެލެޒިނީ ފިޔަވައި ދެން ތިއްބެވި ބޭފުޅުން ވަނީ އިނގިރޭސިވިލާތުން ހިމާޔަތް ހޯއްދަވައިފަ އެވެ.\nސަރުކާރުން ދެކެނީ، އަލް ޖަޒީރާ ޑޮކިއުމެންޓްރީ އަކީ ރާއްޖެ ބަދުނާމުކޮށް ފިއްތުންތައް ކުރިމަތިކުރަން ކުރި ކަމެއް ކަމަށެވެ. އަދި ސަރުކާރުގެ އިސް ވެރިންގެ ނަމާއި އަބުރަށް ގެއްލުން ދިނުމަށާއި އަދި ވަކި ބަޔަކު ބޭނުންވާ ގޮތަށް ކަންތައްތަކެއް ކުރުމަށް ތައްޔާރު ކުރި އެއްޗެއް ކަމަށް ވެސް ސަރުކާރުން ގަބޫލުކުރެ އެވެ.\nއިތުރު ލިޔުންތައް ސްރީ ލަންކާ ކޮރަޕްޝަން ނިޔާޒު އިބްރާހިމް އަލް ޖަޒީރާ މިނިވަން ނިއުސް ބަޣާވާތް\nޑޮކިއުމެންޓްރީއާ އެކު ބްރޯޑްކާސްޓިން ކޮމިޝަންގެ އިންޒާރު


Russia ge airline akun raajje ah charter dhathuru thakeh fashaifi | MBS NEWS\nރަޝިއާގެ ނޯޑް ވިންޑް އެއާލައިންގެ ބޯޓު ވެލާނާ އިންޓަނޭޝަނަލް އެއާޕޯޓަށް އިއްޔެ ޖެއްސުމުން ވޯޓާ ސެލިއުޓެއް ދެނީ. ފޮޓޯ: އެމްއޭސީއެލް\nރަޝިއާގެ އެއާލައިނަކުން ރާއްޖެއަށް ޗާޓަރު ދަތުރުތަކެއް ފަށައިފި\n27 December 2021, 10:28\nޓޫރިޒަމްގެ އެންމެ ބާރު ބޮޑު ދުވަސްވަރާ ދިމާކޮށް ރަޝިއާގެ ނޯޑް ވިންޑް އިން ރާއްޖެއަށް ޗާޓަރު ދަތުރުތަކެއް ފަށައިފި އެވެ.\nއެ އެއާލައިންގެ ދަތުރުތައް ރާއްޖެއަށް ފެށީ ރަޝިއާގައި ޓުއާ އޮޕަރޭޓަރެއްގެ ގޮތުގައި ހަރަކާތްތެރިވާ ދިވެހި ކުންފުންޏެއް ކަމަށްވާ ރިސޯޓް ލައިފާ ގުޅިގެންނެވެ. ނޯޑް ވިންޑްގެ ފުރަތަމަ ދަތުރުކުރީ އިއްޔެ އެވެ.\nރަޝިއާއަކީ މިހާރު ވެސް ރާއްޖެއަށް ދެވަނައަށް އެންމެ ގިނަ ޓޫރިސްޓުން އަންނަ ގައުމެވެ. އެ ގައުމުން މިއަހަރުގެ މިހާތަނަށް 214،232 ޓޫރިސްޓުން އައިސްފައިވެ އެވެ.\nރަޝިއާގެ އެއިރޯ ފްލޮޓް މިހާރު ވެސް ރާއްޖެއަށް ޝެޑިއުލް ދަތުރުތައް ކުރެ އެވެ.\nހައި ސީޒަނަށް ދިމާކޮށް ރާއްޖެއަށް ޗާޓަރު ދަތުރުތައް ކުރާ އެއާލައިން އަންނަނީ އިތުރުވަމުންނެވެ.\nއެމްއޭސީއެލްގެ ތަފާސް ހިސާބުތައް ދައްކާގޮތުން ކޮވިޑުގެ ކުރިން އަންނަ ޗާޓަރު ފްލައިޓުގެ އަދަދާއި އަޅާ ބަލާއިރު، ޗާޓަރު ފްލައިޓުގެ އަދަދު މިހާރު ވަނީ ދެގުނަ އިތުރުވެފަ އެވެ.\nޓޫރިޒަމް މިނިސްޓްރީން ލަފާކުރާ ގޮތުގައި މިއަހަރު ރާއްޖެއަށް 1.3 މިލިއަން ޓޫރިސްޓުން އަންނާނެ އެވެ.\nރަޝިއާ އެއާލައިންސް ވިޔަފާރި ދަތުރުފަތުރު ޓޫރިޒަމް\nއުފާވެރި ޚަބަރެއް މި ނުތަނަވަސް ވަގުތު އައު ޗާރޓަރެއް ފެއްޓުމަކީ. މަސައްކަތް ކުރަންވީ ރަންގަޅު ޚިދްމަތެއް ދީގެން ޗާރޓަރުތައް ޝެޑިއުލްއަށް ބަދަލު ކުރެވޭތޯ. ސަބަަބަކީ ޗާރޓަރުތައް މާދަންވެސް ހުއްޓާލަފާނެ. ޝެޑިއުލް ފްލައިޓްތައް އެހެނެއްނުވާނެ. އަދި ޝެޑިއުލް ފްލައިޓުތައް ގިނަވިވަރަކަށް އޭގެ ފައިދާ ބޮޑުވާނެ. އެއަރލައިންތަކުގެ އެންމެ ކަންބޮޑުވާ މައްސަލައަކީ ފްލައިޓް ތައް ޝެޑިއުލް ގަޑިއަށް ލޭންޑް ނުކުރެވުމާ ނުފުރުވުން. ހައްލަކީ އެއަރޕޯރޓް 24 ގަޑިއިރު ހުޅުވުން. ހުުޅުވުމުން އިތުރު ފްލައިޓް އަންނާނީ.


Tottenham eh vana ah, Manchester United ah muhimmu molheh | Mihaaru\nޓޮޓެންހަމް އެއް ވަނަ އަށް، ޔުނައިޓެޑަށް މުހިއްމު މޮޅެއް\n30 ނޮވެމްބަރ 2020 - 08:38\nކުޅުނު 10 މެޗުން އެއް ވަނައިގައި އޮތް ޓޮޓެންހަމާއި ދެ ވަނައިގައި އޮތް ލިވަޕޫލަށް ލިބިފައިވަނީ 21 ޕޮއިންޓެވެ. ޓޮޓެންހަމް ކުރީގައި އޮތީ ފައިދާގެ ގޯލުންނެވެ. މިރޭ އަމިއްލަ ދަނޑުގައި ފުލަމް އަތުން ލެސްޓާ ސިޓީ މޮޅުވެއްޖެނަމަ އެ ޓީމަށް ވެސް 10 މެޗުން 21 ޕޮއިންޓް ހަަމަކުރެވޭނެ އެވެ. އެކަމަކު ލަނޑުގެ ތަފާތުން އެ ޓީމަށް ލިބޭނީ ތިން ވަނަ އެވެ.\nސްޓެމްފޯޑް ބްރިޖުގައި ރޭ ކުޅުނު މެޗުގައި ދެ ޓީމުގެ ފަރާތުން ވެސް ފެނިގެންދިޔަ ހަމަހަމަ ކުޅުމެކެވެ. ފުރަތަމަ ހާފުގައި ޗެލްސީގެ ޓިމޯ ވާނާ ޖެހި ގޯލެއް ވަނީ އޮފްސައިޑް ކަމަށް ނިންމައިފަ އެވެ. ޓޮޓެންހަމްގެ ސާޖް އޮރިއޭ ޖެހި ބޯޅައެއް ޗެލްސީގެ ކީޕަރު އެޑޮއާޑް މެންޑީ ވަނީ މަތަކޮށްފަ އެވެ. ދެ ވަނަ ހާފުގައި ޗެލްސީގެ ޓެމީ އަބްރަހަމް އަށް ރަނގަޅު ބޯޅަތަކެއް ލިބުނު ނަމަވެސް އެންމެ ރަނގަޅަށް ބޭނުމެއް ނުކުރެވުނެވެ. ބަދަލު ކުޅުންތެރިއެއްގެ ގޮތުގައި ކުޅެން އެރި ޗެލްސީގެ އޮލިވިއޭ ޖިރޫޑަށް އެ ޓީމު މޮޅުކޮށްދޭން ލިބުނު ރަނުގެ ފުރުސަތު އޭނާ ނަގާލިއިރު، އޭގެ ކުރިން މޭސަން މައުންޓް ޖެހި ޝޮޓެއް ޓޮޓެންހަމް ގޯލްކީޕަރު ހޫގޯ ލޮރިސް ވަނީ މަތަކޮށްފަ އެވެ.\nމިއީ 2015 ވަނަ އަހަރަށް ފަހު ޓޮޓެންހަމާއި ޗެލްސީ ކުޅުނު މެޗެއް ލަނޑެއް ނުޖެހި އެއްވަރުވި ފުރަތަމަ ފަހަރެވެ. ޓޮޓެންހަމްގެ ކޯޗު ހޯސޭ މޮރީނިއޯ ބުނީ މޮޅެއް ހޯދަން ބޭނުންވިޔަސް ބަލިނުވެ ފަރުޖައްސާލަން ބޭނުންވާތީ ދެ ޓީމުން ވެސް ކުޅުނީ ޑިފެންސަށް އިސްކަން ދީގެންކަން މެޗުގައި ތަނަވަސްކުރި ފުރުސަތުތަަކަށް ބަލާއިރު ފެންނަން އޮތް ކަމަށެވެ. ޗެލްސީގެ ކޯޗު ފްރޭންކް ލަމްޕާޑް ބުނީ މެޗުން މޮޅުވެވޭ ވަރަށް އޭނާގެ ޓީމުން ފުރުސަތު ތަނަަވަސްކުރި ކަމަށެވެ.\nސައުތެމްޓަން ދަނޑުގައި ރޭ ފުރަތަމަ ހާފުގައި އެ ޓީމުން ޔެން ބެޑްނަރެކް އާއި ޖޭމްސް ވޯޑް-ޕްރައުސްގެ ހިލޭ ޖެހުމުން ދެ ގޯލުގެ ލީޑެއް ނެގި އެވެ. އެކަމަކު މެޗު ބަދަލުކޮށްލީ ދެ ވަނަ ހާފުގައި ބަދަލު ކުޅުންތެރިއެއްގެ ގޮތުގައި ކުޅެން އެރި ޔުނައިޓެޑްގެ އުރުގުއޭ ފޯވާޑް އެޑިންސަން ކަވާނީ އެވެ. އޭނާ ވަނީ ދެ ގޯލު ޖެހުމުގެ އިތުރުން ފުރަތަމަ ގޯލު ޖަހަން ބްރޫނޯ ފެނާންޑޭސް އަށް ފުރުސަތު ތަނަވަސްކޮށްދީފަ އެވެ. ކަވާނީ އެ ޓީމު މޮޅުކޮށްދިން ގޯލު ޖެހީ އިތުރު ވަގުތުގަ އެވެ.\nއަމިއްލަ ދަނޑުގައި ރޭ އާސެނަލް ކުޅުނު މެޗުން ވަނީ 2-1 އިން ވުލްވްސް އަތުން ބަލިވެފަ އެވެ. މެޗުގެ ކުރީކޮޅުގައި ވުލްވްސްގެ އެއް ވަނަ ފޯވާޑް ރައުލް ހިމެނޭޒްގެ ބޮލަށް ލިބުނު އަނިޔާއެއްގެ ސަބަބުން އޭނާ ވަނީ ބަދަލުކޮށް ވަގުތު ހޮސްޕިޓަލަށް ގެންގޮސްފަ އެވެ. ވުލްވްސް އަށް ލީޑުނަގައިދިނީ ޕެޑްރޯ ނެޓޯ އެވެ. އާސެނަލަށް އެއްވަރުކޮށްދިން ލަނޑު ގަބްރިއެލް މަގަޅާއެސް ޖެހިއިރު، ފުރަތަމަ ހާފު ނިމުމުގެ ކުރިން ވުލްވްސް އަށް އަލުން ލީޑުނަގައިދިނީ ކަސްޓޭލޯ ޕޮޑެންސް އެވެ.\nރޭގެ މެޗުން ބަލިވުމާ އެކު އާސެނަލް އޮތީ ކުޅުނު 10 މެޗުން 13 ޕޮއިންޓާ އެކު ލީގުގެ 14 ވަނައިގަ އެވެ. މިއީ 1981 ވަނަ އަހަރަށް ފަހު އެ ޓީމުން އެންމެ ދަށްކޮށް ސީޒަން ފެށި ފަހަރެވެ.\nމެންޗެސްޓާ ޔުނައިޓެޑް ޗެލްސީ ޓޮޓެންހަމް އިންގްލިޝް ޕްރިމިއާ ލީގް\n16 ކޮމެންޓް, 12 ރިއެކްޝަންސް\nރެފްރީގެ އާއި ވީ.އޭ.އާރް ގެ އެހީތެރިކަމާއެކު ޔުނައިޓެޑް މި މޮޅުވަނީ، ރޭގަވެސް ސައުތުހެމްޓަން 2ލަނޑު ޖަހާފަ އޮށްވަ ޔުނައިޓެޑަށް 3ޕެނަލްޓީ ދީގެން ހަމަ ގަސްތުގަ ރެފްރީ ޔުނައިޓެޑް މޮޅުކުރީ. ބުރޫނޯ ފެނާންޑޭޒް 1ޕެނަލްޓީ ޖެހި އިރު އަނެއް 2ޕެނަލްޓީ ކަވާނީ ޖެހީ ބޮލުން??\nހާދަ މޮޅު ކޮމެންޓެކޭ ހިތުން. ހަސަދަވެރިވާ މީހުން އަބަދުވެސް ހަސަދަވެރި ވާނެ.\nލީގު ފަށާއިރު އަލްފަބެޓިކަލް އޯޑަރ އިން އާސެނަލް ލީގުގެ އެއްވަނާގަ އޮތީމަ ބަޔަކު ހީވީ ދުނިޔެ ރަންވެގެން އުޅުނުހެން، ލީގުގެ ކުޅުން ކުރިޔަށްދާވަރަކަށް މަޑުމަޑުން ދަށަށްގޮސް މިހާރު އެވަނީ އާސެނަލްގެ އަސްލު މަޤާމަށް ވާސިލްވެފަ، މިހާރު އެއްކަލަ މޭފުއްޕާފަ އުޅުނު މީހުން ވީތަނެއް ނޭގޭ\nސްޕާސް ގޯ މާޗިން އޮން.\nމަގޭ އެކުވެރި ރަދީފްބެއްޔާގެ އެއްވަނަކުލަބް އާދެ ލަންޑަނުގެ 3ވަނަ ކުލަބް (އާސެނަލް) ހަމަ މަގަށް އެޅުވޭނީ ސިޓީއަށް ޚަރަދުކުރާކަހަލަ ތެޔޮވަޅު ކުންފުންޏަކާ ހަވާލުކޮށްގެން، ނޫނީ ޗެލްސީއަށް ޚަރަދުކުރާކަހަލަ މާފިޔާ ގުރޫޕަކަށް ޓީމްބޮއްކާލައިގެން. ކޮރރންކޭއަކީ ފުޓްބޯޅައަށް ޚަރަދުކުރަން ނުކެރޭ ދަހި މަހުޖަނެއް. ރޭގަ އާސެނަލް މޮޅުނުވުމުން ރަދީފްބެއްޔާއާއި އެކުލަބުގެ ހުރިހާ ފޭނުން ކުރަމުންދާ ހިތާމަތަކަށް ނުހަނު އިހުލާސްތެރިކަމާއެކު ތައުޒިޔާ ކިޔަން.\nލީގުގަ މިވަގުތު އޮތް އެންމެ ފޯމުރަނގަޅު2ޓީމް. އެޓޭކިން ، ސްކޯރިން އަދި ޑިފެންސް ވެސް އެންމެ ރަނގަޅު2ޓީމު ރޭގަ ކުޅުނު މެޗް ވަރަށް ފޯރިގަދަ. އެކަމަކު ދެ ޓީމުގެ ކުޅުން ހަމަހަމަ އޭ ނުބުނެވޭނެ. 61 އިންސައްތަ ބޯލް ހިފަހައްޓައިގެން ކުޅުނީ ޗެލްސީ އިން. ޖުމުލަ 13 ސޮޓް ނެގި އިރު ސްޕާސް އަށް ނެގުނީ އެންމެ4ސޮޓް. މޮރީނިއޯގެ ވަރުގަދަ ކައުންޓަ އެޓޭކް ކިރިޔާވެސް ފެނުނީ ފުރަތަމަ ހާފުގަ. ދެވަނަ ހާފްގަ ކޭން އަދި ސޯން ނުވެސް ފެނޭ.\nއާސެނަލްގެ ކޯޗް ގަސްދުގައި ޒާތީ ހަސަދަލައިގެން ޓީމު ނެގީ ސީނިއަރ ކުޅުންތެރިން ބާކީކޮށްފަ. ނަތީޖާ އެބަފެނޭ.\nއާސެނަލް ބަލިވީމަ ދެރަ.ޕްރިމިއާ ލީގްގަ އޮތް އެންމެ ސްކޯރިން ރޭޓް ދަށް 02 ކްލަބް އާސެނަލް އަދި ވުލްވްސް ބައްދަލުކުރި މެޗު ކާމިޔާބް ނުވުން އެއީ ހިތާމައެއް.މިކަމުގަ އެންމެ ބޮޑު އުފަލެއް ލިބޭނީ ރޯނުއެދުރު @ލެއްގިކޮމިޝަނަރަށް.\nއާސެނަލް އާއި ވުލްވުސް އަކީ ޕްރިމިއަރ ލީގުގަ އޮތް އެންމެ ސްކޯރިން ދަށް ދެ ޓީމެއް ނޫން! ރަނގަޅަށް ބަލާފަ ވާހަކަ ދައްކާ!\nބީބީސީގަ ތިބި އެންމެ މޮޅު އެނެލިސްޓުންނަށް ވުރެ ކަލޭ މޮޅުވީމަ ދެން އަހަރެން ބުނާނެއެއްޗެއް ނެތް.އެމީހުން އެނެލިސްޓުންގެ ގޮތުގަ ތިބޭތާ އެތައް އަހަރެއް ފަހުން ކަލޭ އުފަންވީ.އެހެންވީމަ ކަލޭ އެމީހުންނަށްވުރެ މޮޅު.ވ.ވ.ވެދުން\nލަންޑަނުގެ 3ވަނަ ކުލަބު މޮޅުނުވީމަ ލެއްގިކޮމިޝަނަވެސް ދެރަވެއްޖެ. އާސެނަލްއަކީ މިހާރު ޕްރިމިއަރ ލީގުގެ ބޯހަމަކޮށްލަން އަންނަ ޓީމަކަށްވެއްޖެ. އާފެށުމަކުން ފެށޭނީ އެމެރިކާގެ ޔަހޫދީ ކޮރެންކޭ ހަރަދުކުރަންޏާ ނޫނީ އޭނަގެކިބައިން ކުލަބް ސަލާމަތްކޮށްގެން. ރަދީފްމެންފަދަ އާސެނަލްގެ ހާޑްކޯ ފޭނުން އެބަޖެހޭ ކޮރެންކޭ އައުޓް ކެންޕޭނެއް ވަރުގަދަކޮށް ޖައްސަން. އެކަންނޮކޮށްފިޔާ ތާރީހީކުލަބް ރެލިގޭޓްވުމުގެ ބިރުއެބައޮތް.\n@ލެއްގިކޮމިޝަނަރުގެ ކޮމެންޓްގަ އެބައޮތް ވަރަށް މަތީ ގްރެވިޓީގެ ޕޮއިންޓެއް.1913ގަ ފުރަތަމަ ޑިވިޝަނުގަ ވާދަކުރަން ފެށިފަހުން ޓެކްނިކަލީ އަދި ރެލިގޭޓްނުވެ އޮތް ހަމަ އެކަނި އިނގިރޭސި ކްލަބަކީ އާސެނަލް. 1992 ވަނަ އަހަރު ޕްރިމިއާ ލިގަށް ނަން ބަދަލުކުރިފަހުން ރެލިގޭޓްނުވާ ކްލަބްތަކަކީ އާސެނަލް، ޔުނައިޓެޑް، ޗެލްސީ، ލިވަޕޫލް، އެވަޓަން އަދި ސްޕާސް. #ލެއްގިކޮމިޝަނަރއައުޓް #ކްރޮއެންކްއައުޓް\nނޭނގެންޔާ ފުރަތަމަ ގޫގަލް ކޮށްލަބަލަ ޕްރިމިއަރ ލީގް ޓޭބަލް! ހިތުން މަށަކީ އެންމެ މޮޅު!\nއާސެނަލް އިން ވުލްވްސް ކޮޅަށްޖެހި ގޯލް ވަނީ އާސެނަލްގެ ނޮވެމްބަރ މަހުގެ ގޯލް އޮފް ދަ މަންތް އަށް ހޮވިފަ. ސަބަބަކީ މުޅި ނޮވެމްބަރ މަހުވެސް އާސެނަލްއަށް ޖެހުނީ އެގޯލް އެކަނިކަމަށްވާތީ??


13،300ރ – 17854ރ\nސިވިލް އިންޖިނިއަރިންގ ނުވަތަ ގުޅޭ ދާއިރާއަކުން ޑިޕްލޮމާ ހާސިލް ކޮށްފައިވުމާއިއެކު މި ދާއިރާގައި 01 އަހަރު ދުވަހުގެ މަސައްކަތު ތަޖުރިބާ ލިބިފައިވުން ނުވަތަ؛\nކުންފުނިން އަތޮޅު ތެރޭގައި ހިންގާ ޕްރޮޖެކްޓް ސައިޓުތަކުގެ ތެރެއިން ހަވާލުކުރެވޭ ޕްރޮޖެކްޓް ސައިޓެއްގައި މަސައްކަތް ހިގަމުންދާގޮތް ބެލެހެއްޓުމާއި، ޑިވިޜަންގެ އިރުޝާދުގެ ދަށުން ޝެޓިއުލްއާއި އެއްގޮތައް މަސައްކަތްކުރުން.\nސީނިއަރ ސައިޓް ސުޕަވައިޒަރ\n14،738ރ – 19،941ރ\nޝީޓް ޕައިލިން އޭރިއާގައި މަސައްކަތް ކުރެވިފައިވާ ފަރާތްތަކަށް އިސްކަން ދެވޭނެއެވެ.\n19،238ރ – 20،238ރ\nޑިގްރީ އިން ސިވިލް އިންޖިނިއަރިންގ ހާސިލްކޮށްފައިވުމާއި އެކު މަދުވެގެން މި ދާއިރާއިން 02 އަހަރު ދުވަހު މަސައްކަތްކުރުމުގެ ތަޖުރިބާ ލިބިފައިވުން ނުވަތަ\nޑިޕްލޮމާ އިން ސިވިލް އިންޖިނިއަރިންގ ހާސިލްކޮށްފައިވުމާއި އެކު މަދުވެގެން މި ދާއިރާއިން 03 އަހަރު ދުވަހު މަސައްކަތްކުރުމުގެ ތަޖުރިބާ ލިބިފައިވުން\nއެމްޓީސީސީ ޕްރޮޖެކްޓް ސައިޓްތަކުގައި\nބެޗެލާސް ޑިގްރީއިން ސިވިލް އިންޖިނިއަރިން، ނުވަތަ އެއާއި ގުޅުން ހުރި ދާއިރާކުން ތައުލީމް ހާސލިލްކުރުމާއިއެކު 02 އަހަރުގެ ދުވަހުގެ މަސައްކަތު ތަޖުރިބާ ލިބިފައިވުން.\nޑިޕްލޮމާ އިން ސިވިލް އިންޖިނިއަރިން، ނުވަތަ އެއާއި ގުޅުން ހުރި ދާއިރާކުން ތައުލީމް ހާސލިލްކުރުމާއިއެކު 03 އަހަރުގެ ދުވަހުގެ މަސައްކަތު ތަޖުރިބާ ލިބިފައިވުން.\nޑިގްރީ އިން އެންވަޔަރަންމަންޓަލް ސައިންސް / އެންވަޔަރަންމަންޓަލް މެނޭޖްމަންޓް ނުވަތަ މި ދާއިރާއިން ޑިގްރީއެއް ހާސިލްކޮށްފައިވުމާއި އެކު މަދުވެގެން މި ދާއިރާއިން 02 އަހަރު ދުވަހު މަސައްކަތްކުރުމުގެ ތަޖުރިބާ ލިބިފައިވުން ނުވަތަ\nޑިޕްލޮމާ އިން އެންވަޔަރަންމަންޓަލް ސައިންސް / އެންވަޔަރަންމަންޓަލް މެނޭޖްމަންޓް ނުވަތަ މި ދާއިރާއިން ޑިޕްލޮމާއެއް ހާސިލްކޮށްފައިވުން ނުވަތަ މާއިއެކު މަދުވެގެން މި ދާއިރާއިން 03 އަހަރު ދުވަހު މަސައްކަތްކުރުމުގެ ތަޖުރިބާ ލިބިފައިވުން\nއީ.ޕީ.އޭ ގައި އީ.އައި.އޭ ކޮންސަލްޓަންޓެއްގެ ގޮތުގައި ރަޖިސްޓްރީ ވެފައިވާ ފަރާތަކަށް އިސްކަން ދެވޭނެއެވެ.\nކުންފުނީގެ ޕްރޮޖެކްޓްސްތަށް ހިންގުމުގެ މަސައްކަތަށް ބޭނުންވާ އެންވަޔަރަންމަންޓަލް އެނަލައިސިސްތަށް ހަދައި އީ.ޕީ.އޭ ގެ ސްޓޭންޑަޑްތައް ހިފެހެއްޓުމައި އެކަމަށް ބޭނުންވާ އެސެސްމަންޓްތައްހަދައި ރިޕޯޓް އެކުލަވާލުން.\nމަސައްކަތް ކޯރޑިނޭޓްކޮށް މި ކަންކަމުގެ ލަފާދީ މި މަސައްކަތުގައި އަމަލީ ގޮތުން ބައިވެރިވެ މި މަސައްކަތްކުރުން.\nބެޗެލާސް ޑިގްރީއިން ސިވިލް އިންޖިނިއަރިން، ނުވަތަ އެއާއި ގުޅުން ހުރި ދާއިރާކުން ތައުލީމް ހާސލިލްކުރުމާއިއެކު 02 އަހަރު ދުވަހުގެ މަސައްކަތު ތަޖުރިބާ ލިބިފައިވުން.\nޑިޕްލޮމާ އިން ސިވިލް އިންޖިނިއަރިން، ނުވަތަ އެއާއި ގުޅުން ހުރި ދާއިރާކުން ތައުލީމް ހާސލިލްކުރުމާއިއެކު 02 އަހަރު ދުވަހުގެ މަސައްކަތު ތަޖުރިބާ ލިބިފައިވުން.\nއިންޖިނިއަރިން އެންޑް ޑިޒައިން ސޮފްޓްއެއަރ ބޭނުންކޮށްގެން ޑިޒައިންތައް ފަރުމާ ކުރުމުގެ ޤާބިލިއްޔަތު ހުރުން.\nއިންޖިނިއަރިން އެންޑް ޑިޒައިން ސޮފްޓްއެއަރ އަދި އިކުއިޕްމަންޓްތަކަށް އަހުލުވެރިވުން.\n20،000ރ – 21،000ރ\nބިލްޑިންގް ކޮންސްޓްރަކްޝަން ފަދަ ދާއިރާއަކުން ޑިޕްލޮމާ ހާސިލްކޮށްފައިވުން ނުވަތަ ނުވަތަ މި މަޤާމަށް ބޭނުންވާ ޢިލްމާއި، ހުނަރާއި ޤާބިލިއްޔަތު ހުންނާނެކަން ކަށަވަރުވާފަދަ ތަޢުލީމާއި ތަޖުރިބާ ހުރުން.\nބިލްޑިންގް ކޮންސްޓްރަކްޝަން ފަދަ ދާއިރާއެއްގައި މަދުވެގެން 04 އަހަރު ދުވަހުގެ ތަޖުރިބާ ލިބިފައިވުން.\nހައި ރައިޒް ބިލްޑިން ކޮންސްޓްރަކްޝަން ފަދަ ދާއިރާގައި މަސައްކަތްކުރެވިފައިވާ ފަރާތްތަކަށް އިސްކަންދެވޭނެއެވެ.\n22،877ރ – 23،877ރ\nއެމްޓީސީ ޓަވަރ ( ކުއަލިޓީ، ހެލްތު އެންޑް ސޭފްޓީ ސެކްޝަން)\nހެލްތު އެންޑް ސޭފްޓީ އޮފިސަރ\n13،823ރ – 14،823\nސޭފްޓީ، ހެލްތު، އިންޖިނިއަރިން ނުވަތަ ގުޅޭ ދާއިރާއަކުން ޑިގްރީއެއް ހާސިލްކޮށްފައިވުމާއިއެކު މަދުވެގެން 01 އަހަރުދުވަހުގެ މަސައްކަތުގެ ތަޖުރިބާ ލިބިފައިވުން ނުވަތަ\nސޭފްޓީ، ހެލްތު، އިންޖިނިއަރިން ނުވަތަ ގުޅޭ ދާއިރާއަކުން ޑިޕްލޮމާ ހާސިލްކޮށްފައިވުމާއިއެކު މަދުވެގެން 02 އަހަރުދުވަހުގެ މަސައްކަތުގެ ތަޖުރިބާ ލިބިފައިވުން\n16،301ރ – 20،853ރ\nމަގާމުތަކަށް ޝޯޓްލިސްޓްކުރެވޭ ފަރާތްތަކަށް އިންޓަރވިއު ކުރުން 05 އެޕްރީލް 2021 އިން 22 އެޕްރީލް 2021 އާއި ދެމެދު ކުރިއަށް ގެންދެވޭނެއެވެ.\nވީމާ, މިމަޤާމްތަކަށް ޝައުޤުވެރިވެލައްވާ ފަރާތްތަކުން އެމް.ޓީ.ސީ.ސީ.ގެ އޮންލައިން ޖޮބް އެޕްލިކޭޝަން ޕޯޓަލް މެދުވެރިކޮށް 03 އެޕްރީލް 2021 ވަނަ ދުވަހުގެ 00:00 އެޕްލިކޭޝަން ހުށަހަޅަންވާނެއެވެ.\nފޯން: 3001120 / 3001149 / 3001127 / 3001488\nސުންގަޑި: 03 އޭޕްރިލް 2021 2359


vnews - Dhuniye ge enme baarugadha verin mirey nidhaanee 'nala roalheega'\nދުނިޔޭގެ އެންމެ ބާރުގަދަ ވެރިން މިރޭ ނިދާނީ "ނަލަ ރޯޅީގައި"\nފާޠިމަތު މީސަމް (މީއްކޮ)\nއާޖެންޓީނާއާއި އުރުގުއޭ ވަކިކުރާ ކޯރަކީ ދުނިޔޭގެ އެންމެ ދިރުން މުއްސަނދި ތަންތަނުގެ ތެރޭގައި ހިމެނޭ ތަނެކެވެ. ދުނިޔެ އުފެދިފައިވާ ގޮތުން އެއްކޯރު އަނެއްކޯރާއި ގުޅި، އެ އޮއެ ކަނޑާގުޅޭ ހިސާބުތަކަކީ އެތަނުގައި ލޮނުފެނާއި ސާފުފެން އެކުވެފައިވާ ހިސާބެކެވެ ކަންމިހެން ވުމުން، މިސަރަޙައްދުގައި ދިރިއުޅޭ މަހާއި ގަސްގަހާއިގެހި ހެދިބޮޑުވުމަށް ބޭނުންވާ ކާނާ އިތުރުވެއެވެ.\n"ރިވަރ ޕްލޭޓް" ނުވަތަ "ރިވަރ އޮފް ސިލްވަރ" ގެ ނަމުން ނަންދެވިފައި މިސަރަހައްދަކީ ދުނިޔޭގައިވާ އެންމެފުޅާ ކޯރުގެ ގޮތުގައިވެސް މަޝްހޫރު ވެފައިވާ ތަނެކެވެ. މިކޯރުގެ އެއްފަރާތުގައި ވަނީ އުރުގުއޭގެ އައްސޭރިއެވެ. އަނެއްފަރާތުގައި މިރޭ ޖަމާވެފައިވަނީ ދުނިޔޭގެ ބާރުތަކެވެ.\nއާޖެންޓީނާގެ ވެރިރަށް، ބުއެނޮސް އައިރީސްއަށް ދުނިޔޭގެ އެންމެ ބާރުގަދަ ކަމަށް މަޝްހޫރު ލީޑަރުން މިވަނީ ޖަމާވެފައެވެ. ޖީޓުވެންޓީ ސަމިޓުގައި ބައިވެރިވުމަށް މިރޭ މިހިތްގައިމު ސިޓީގައި މަޑުކުރާނެ ލީޑަރުންތެރޭގައި އެމެރިކާގެ ރައީސް ޑޮނަލްޑް ޓްރަމްޕް، ރަޝިއާގެ ރައީސް ލަޑީމީއަ ޕޫޓިން، ޗައިނާގެ ރައީސް ޝީ ޖިންޕިންގް، ސައުދީ އަރަބިއްޔާގެ ވަލީއަހުދު މުޙައްމަދު ބިން ސަލްމާން އަލް ސަޢުދު އަދި ދެކުނު ކޮރެއާގެ ރައީސް މޫން ޖައެއިން ހިމެނިވަޑައި ގަންނަވައެވެ. އަދި މީނޫނަސް ޖީޓުވެންޓީ 2018 ގައި ހިމެނޭ އިންޑިއާ، ޖަޕާން، އިނގިރޭސިވިލާތުގެ އެންމެ އިސްވެރިން އަދި ޔޫރަޕިއަން ޔޫނިއަން އަދި ކޮމިޝަންގެ ދެރައީސުންގެ ވެސް ބައިވެރިވެވަޑައިގަންނަވައެވެ.\nދުނިޔޭގައި ހިނގާ އިޤްދިސާދީ އަދި އަސްކަރީ ކޯޅުންތަކުގެ ސަބަބުން ރުޅިވެރިކަމާއި ނަފްރަތު އިންތިހާ ދަރަޖައަށް ހިތުގައި އޮތެއްކަމަކު މިރޭ މިހުރިހާ ވެރިންވެސް އަރާމު ކުރާނީ ބުއެނޮސް އައިރީސްގެ ނަމުން ނަންދެވިފައި ސިޓީގައެވެ. މިއީ ސްޕެއިން ބަހުގެ ނަމެކެވެ. މާނައަކީ "ނަލަ ރޯޅި" އެވެ.\nކޮންމެއަކަސް، ޤައުމުތަކުގެ ވެރިން މި ހިތްގައިމު ސިޓީއަށް ޖަމާވިފަހުން، ރާއްޖެގަޑިން 18:27 ގައި ވަނީ އެސަރަހައްދަށް ބިންހެލުމެއްވެސް އައިސްފައި ވެއެވެ. 3.5 މެގްނިޓިއުޑްގެ ބާރުމިނުގައި އައި ބިންހެލުމަކީ ބުއެނޮސް އައިރީސްގައި ތިއްބެވި ލީޑަރުންނަށް ރޭކާލާ ވަރަށްވުރެ މާ ކުޑަކުޑަ ބިންހެލުމެކެވެ.\nބިންހެލުން: ދުނިޔޭގެ ބިމުން ކޮށްލި އާދޭހެއް؟\nމި ސަރަޙައްދަށް އައި ބިންހެލުމަކީ ސަމާލުވެހުރި މީހަކަށްނޫނީ އިހުސާސް ނުވާވަރުގެ ކުޑަ ބިންހެލުމެއް ނަމަވެސް، މިއީ އެތައް ދުވަހަކަށްފަހު ދުނިޔޭގައި މިހާރު ތިބި އެންމެ ބާރުގަދަ ލީޑަރުން އެއްވެތިބި ތަނަށް އައި ބިންހެލުމެއް ކަމަށް ވުމުން، މިބިންހެލުން ތަފާތު ގޮތަކަށް ސިފަކުރެވެއެވެ.\nޖީޓުވެންޓީ ސަމިޓަކީ ދުނިޔޭގެ އިޤްދިސާދީގޮތުން އަންނަ ގޮންޖެހުންތަކުން ރައްކާތެރިވުމަށް އިޤްތިޞާދީ ގޮތުން އެންމެ ކުރިއަރާފައިވާ ގައުމުތައް ގުޅިގެން އެޅޭނެ ފިޔަވަޅުތަކަކީ ކޮބައިކަން ދެނެގަތުމުގެ މަޝްވަރާތައް ކުރިއަށްގެންދާ ސަމިޓެކެވެ. ދުނިޔޭގެ އެއްބަޔަކު ވިޔަފާރީގެގޮތުން އެކަކަށްވުރެ އަނެކަކު މޮޅުވެވޭތޯ އަރައިރުން ވާއިރު، ތަފާތު މިފަދަ ސިޔާސީ ދެބަސްވުންތަކުގެ ސަބަބުން ހިނގަމުންދާ ހަނގުރާމަތަކުން މަރުވާ ކުށެއްނެތް އެތައް އިންސާނުންގެ ލެއިން މިބިން މިދަނީ ފޯވަމުންނެވެ. ގިނައީ މިބިމާއި މިބިމުގައިވާހާ އެއްޗެއް އެފަރާތަކަށް މިލްކުވެވޮޑިގެންވާ މާތް ﷲ އަށް އީމާންކަން ޚާލިސްކޮށްގެން ތިބި މުސްލިމުންނެވެ. މިކަމާމެދު އެބަ ވިސްނަމުތޯ މިބިން މިއަދު ދުނިޔޭގެ ވެރިންގެކުރެން އަހާލި ކަހަލައެވެ. ނަމަވެސް ފައިސާއާއި ބާރުގެ ފުރިހަމަ ވާދަވެރިކަމެއްގެ ތެރޭގައި ޣަރަޤުވެފައިތިބި ބަޔަކަށް މިބިމުގެ އާދޭހެއް އިވޭނެ ހެއްޔެވެ؟ ނީވެނެއެވެ. އެމީހުން މިރޭވެސް ނިދާނީ މިއިން އެއްވެސް ޚިޔާލެއް ފިކުރެއްނެތި، އާޖެންޓީނާގެ "ނަލަ ރޯޅީ" ގައެވެ.


Kalhu nasluge meehaa ge maraa eku mulhi America gai hamanujehun, baeh City thakugai curfew | Mihaaru\nވައިޓް ހައުސްގެ ބޭރުގައި ހަމަނުޖެހުން ހިންގި މީހުން ކޮންޓްރޯލް ކުރުމަށް މިލިޓަރީ ޕޮލިސް ތައްޔާރީ ހާލަތުގައި. --ފޮޓޯ:އޭއެފްޕީ\nކަޅު ނަސްލުގެ މީހާގެ މަރާ އެކު މުޅި އެމެރިކާގައި ހަމަނުޖެހުން، ބައެއް ސިޓީތަކުގައި ކާފިއު\n31 މެއި 2020 - 11:59 13 comments\nވޮޝިންޓަން (މެއި 31) - ފުލުހުންގެ ހައްޔަރަށް ކަޅު ނަސްލުގެ މީހެއް ކަމަށްވާ ޖޯޖް ފްލޮއިޑް ގެންދަން އުޅުމުގެ ތެރޭގައި އޭނާ މަރާލުމާ ގުޅިގެން އެމެރިކާގެ އެކި ސިޓީތަކުގައި ހިންގަމުން ގެންދާ ހަމަނުޖެހުންތައް ފުޅާވުމުން ބައެއް ސިޓީތަކުގައި ކާފިއު އިއުލާންކޮށްފި އެވެ.\nއުމުރުން 46 އަހަރުގެ ފްލޮއިޑް މަރުވެފައި ވަނީ މިނިއާޕޮލިސްގައި ފުލުހުން އޭނާ ހައްޔަރު ކުރަން އުޅުމުގެ ތެރޭގައި ހޯމަ ދުވަހު އެވެ. އޭނާ ހައްޔަރު ކުރުމުގެ ތެރޭގައި ކަރަށް ކަކުލުން އަރައިގެން ހުރި ދޮން ނަސްލުގެ ފުލުސް މީހާ ޑެރެކް ޗައުވިން، 44، މިހާރު ވަނީ މަގާމުން ވަކިކޮށް، މީހަކު މެރުމުގެ ކުށުގެ ދައުވާ އޭނާގެ މައްޗަށް އުފުލައިފަ އެވެ.\nޖޯޖް ފްލޮއިޑުގެ މަރާ ގުޅިގެން ވޮޝިންޓަނުގައި މުޒާހަރާ ކުރަނީ. --ފޮޓޯ:އޭއެފްޕީ\nއެމެރިކާގެ 30 އަށް ވުރެ ގިނަ ސިޓީ އަށް މިހާރު ވަނީ ހަމަނުޖެހުންތައް ފެތުރިފަ އެވެ. ޝިކާގޯގެ ހަމަނުޖެހުންތައް ކޮންޓްރޯލް ކުރުމަށް ފުލުހުން ވަނީ ކަރުނަ ގޭސް ވެސް ބޭނުން ކުރަން ޖެހިފަ އެވެ. އެތައް ބަޔަކު އިއްޔެ ވަނީ ހައްޔަރުކޮށްފަ އެވެ. ލޮސް އެންޖަލްސްގެ ހަމަނުޖެހުން ކޮންޓްރޯލް ކުރުމަށް ވަނީ ރަބަރު ވަޒަން ބޭނުން ކުރަން ޖެހިފަ އެވެ. ވޮޝިންޓަނުގައި ވައިޓް ހައުސް ބޭރުގައި ވެސް އެތައް ބަޔަކު ވަނީ މުޒާހަރާ ކޮށްފަ އެވެ. އެޓްލާންޓާ އާއި ޖޯޖިއާގައި ހަމަނުޖެހުންތައް ބޮޑުވެ އިމާރާތްތަކަށް ގެއްލުންދޭން ފެށުމުން ބައެއް ސަރަހައްދުތަކުގައި ވަނީ ކުއްލި ނުރައްކާ އިއުލާންކޮށްފަ އެވެ. މިނިއާޕޮލިސް، ނިއު ޔޯކް، މިއާމީ އަދި ފިލަޑެލްފިއާގެ މަގުތަކަށް ވެސް އެތައް ހާސް ބަޔަކު ނުކުމެ ވަނީ އިހުތިޖާޖްކޮށްފަ އެވެ.\nވައިޓް ހައުސްގެ ބޭރުގައި ހަމަނުޖެހުން ހިންގި މީހުން ފުލުހުންނާ ކުރިމަތި ލަނީ. --ފޮޓޯ:އޭއެފްޕީ\nހަމަނުޖެހުންތައް ބޮޑުވުމުން މިނިއާޕޮލިސް، އެޓްލާންޓާ، ލޮސް އެންޖަލްސް، ފިލަޑެލްފިއާ، ޕޯޓްލޭންޑްގައި ވަނީ ކާފިއު ހިންގައިފަ އެވެ. ނަމަވެސް ކާފިއު އަށް ބެލުމެއް ނެތި މީހުން ވަނީ މަގުތަކަށް ނުކުމެ ހަމަނުޖެހުން ހިންގައިފަ އެވެ. މިނިއާޕޮލިސްގެ ހަމަނުޖެހުންތައް ކޮންޓްރޯލް ކުރުމަށް ހުކުރު ދުވަހު ވަނީ ނޭޝަނަލް ގާޑުގެ ސިފައިން ވެސް ނެރެން ޖެހިފަ އެވެ.\nކަޅު ނަސްލުމުގެ 46 އަހަރުގެ ޖޯޖް ފްލޮއިޑް މިދިޔަ ހޯމަ ދުވަހު ހައްޔަރު ކުރަން އުޅުމުގެ ތެރޭގައި ފުލުސް މީހާ ޑެރެކް ޗައުވިން ވަނީ ފްލޮއިޑް ވައްޓާލައި ބާއްވައިގެން ކަކުލުން ކަރަށް އަރައިފަ އެވެ. އެ ހާދިސާގެ ވީޑިއޯ ފުޓޭޖް ވަނީ އާއްމުވެފަ އެވެ. އޭރު ފްލޮއިޑް ދިޔައީ އޭނާ ހާސްވެގެން މަރުވަނީ ކަމަށް ގޮވަމުންނެވެ. ފޭކް ނޫޓްތަކެއް ގެންގުޅޭ ކަމަށް ތުހުމަތުކޮށް ފްލޮއިޑް ހައްޔަރުކުރަން އުޅުމުގެ ތެރޭގައި އޭނާ މަރާލުމާ ގުޅިގެން އިތުރު ތިން ފުލުހަކު ވެސް ވަނީ ވަޒީފާ އިން ވަކިކޮށްފަ އެވެ.\nއިތުރު ލިޔުންތައް އެމެރިކާ މުޒާހަރާ


Eh rashaai aneh rashu ge bahusun vaanee gellun: Nasheed | Mihaaru\nރައީސް މުހައްމަދު ނަޝީދު މަޖިލީހުގެ ރިޔާސަތުގައި. އެއް ރަށާއި އަނެއްރަށް އަޅުވައިގެން ބަހުސް ކުރުމުން ވާނީ ގެއްލުން ކަމަށް މިއަދު ވިދާޅުވި\nއެއް ރަށާއި އަނެއް ރަށުގެ ބަހުސުން ވާނީ ގެއްލުން: ނަޝީދު\n11 ފެބުރުއަރީ 2020 - 09:57 47 comments\nރާއްޖޭގެ އެއް ރަށާއި އަނެއް ރަށް އަޅާކިޔައި ޒުވާބު އުފެދޭ ގޮތަށް ވާހަކަ ދެއްކުމަކީ ގެއްލުން ބޮޑު ކަމެއް ކަމަށް ވިދާޅުވެ، އެގޮތަށް ކަންތައް ނުކުރެއްވުމަށް ރައްޔިތުންގެ މަޖިލީހުގެ ރައީސް މުހައްމަދު ނަޝީދު މަޖިލީހުގެ މެމްބަރުންނަށް މިއަދު އިލްތިމާސްކުރައްވައިފި އެވެ.\nރައްޔިތުންގެ މަޖިލީހުގެ ޖަލްސާ ފެއްޓެވުމަށް ފަހު އެޖެންޑާގެ ފުރަތަަ އައިޓަމަށް ފުރުސަތު ދެއްވުމުގެ ކުރިން ނަޝީދު ވިދާޅުވީ ރާއްޖޭގެ ރަށްތަކުގައި ވަސީލަތްތައް މަދުވާ މިންވަރަކުން ހަމަނުޖެހުން އުފެދުން ގާތްވާނެ ކަމަށެވެ. އެގޮތުން މާލޭގައި ބޯހިޔާވަހިކަމުގެ ދަތިކަން އިތުރުވާ ވަރަކަށް އެ ހަމަނުޖެހުން ބޮޑުވެ، ފުންވާނެ ކަމަށް އެމަނިކުފާނު ވިދާޅުވި އެވެ.\nއެކަމަކު "ސިޔާސީ ލީޑަރުންގެ ގޮތުގައި އަޅުގަނޑުމެންގެ މަސްއޫލިއްޔަތެއް އެއީ އެ ބާވަތުގެ ކަންކަން ފުޅާކުރުމަށް އަޅުގަަނޑުމެން ބާރު ނޭޅުން،" ނަޝީދު ވިދާޅުވި އެވެ.\nނަޝީދުގެ އެދިވަޑައިގަތުން މިއައީ މާލެއަށް ދިމާވެފައި މިވަނީ ފަލަސްތީނަށް ޖެހިފައިވާ ހާލު ކަމަށް، ހެންވޭރު ދެކުނު ދާއިރާގެ މެމްބަރު ހުސެއިން ޝަހީމް (އަނދުން ހުސެއިން) އިއްޔެ ރޭ ވިދާޅުވުމުން، މާލެ އާއި އެހެން ރަށްރަށުގެ މީހުން ތަފާތުކުރުމުގެ ބަހުސް ވަރުގަދަވެ، އޭނާއާ ބައެއް އެހެން މެމްބަރުންނާ ދެމެދު ސޯޝަލް މީޑިއާގައި ވެސް ޒުވާބުތަކެއް ހިނގަމުން ދަނިކޮށެވެ.\n"ކަނޑު ތޮއްޓާ ހަމައަށް ހިއްކައި ރާއްޖޭގެ އެކި ކަންކޮޅުތަކުން މީހުން ގެނެސް މިތަންތަނުގައި ވަޒަންވެރިކުރުވީ. މާލޭ މީހުން ތިބި ގޮތަށް ތިބީ. ހަމަ ގާތްގަނޑަކަށް މިތަނަށް ދިމާވެފައި މި އޮތީ ފަލަސްތީނަށް ދިމާވެފައިވާ ކަމެއް،" ރާއްޖެ ޓީވީ "ފަލަ ސުރުޚީ" ޕްރޮގްރާމްގައި ވާހަކަ ދައްކަވަމުން ހުސެއިން ވިދާޅުވި އެވެ.\nއަނދުން ހުސައިންގެ އެވާހަކަޔަށް ރައްދު ދެއްވަމުން ދާންދޫ ދާއިރާގެ ޔައުގޫބު އަބްދުﷲ ޓްވިޓާގައި ވިދާޅުވީ އިޒްރޭލުގެ ނުބައި ނުލަފާ މީހުންނާ އެއް ހަމަޔަކުން ރަށްރަށުގެ މީހުން މިނެކިރާތީ ލަދުވެތިވެ، ކަންބޮޑުވެވަޑައިގަންނަވާ ކަމަށެވެ.\n"އިޒުރޭލްގެ ނުބައިނުލަފާ މީހުންނާ އެއް ހަމަޔަކުން މިރާއްޖޭގެ 'ރާއްޖެތެރޭ މީހުން' މިނެކިރާތީ އެކަމާ ލަދުވެތިވެ، ކަންބޮޑުވެ، ދެރަވޭ،" ޔައުގޫބު ލިއުއްވި އެވެ.\nއޭނާ ވިދާޅުވީ މާލޭގައި ދިރިއުޅޭ ރައްޔިތުންނަށް ވެސް ބޯހިޔާވަހިކަން ލިބެން ޖެހޭނެ ކަމަށް ގަބޫލުކުރައްވާ ކަމަށެވެ.\nMale' ah dhimaavefaivanee Palestine ah jehifaivaa haalu: Andhun Hussain\nއޭގެ ފަހުން އަނދުން ހުސައިން ޔައުގޫބަށް ރައްދު ދެއްވީ ތުހުމަތުތަކަކާ އެކުގަ އެވެ. އެގޮތުން އޭނާ އަކީ އެމްއޭސީއެލް އިން ސީޕްލޭން ޓާމިނަލް ވަކި ބަޔަކަށް ދޭތީ އެކަމާ ދެކޮޅަށް އަޑު އުފުއްލެވުމަށް ފަހު މިހާރު އެވާހަކަ ނުދައްކަވާ ކަމަށެވެ. އެހެންކަމުން މިހާރު އެ ހުންނެވީ "ދަށުވެފައި" ކަމަށް ތުހުމަތުކުރެއްވި އެވެ.\nނަޝީދު އިޝާރާތްކުރެއްވީ އެ ދެ މެމްބަރުންގެ އަރައިރުމަށް ކަމަށް ބެލެވެ އެވެ. މިއަދުގެ ޖަލްސާގައި ފުރަތަމަ ބަހުސް ކުރަން އޮތީ ވެސް މާލެ އާއި ރަށްރަށުގެ މީހުންނާ ދެމެދު ބަހުސް އުފެދޭ ކަމެކެވެ. އެއީ މާލޭގައި އޮތް ބޯހިޔާވަހިކަމުގެ ދަތިކަން ހައްލުކޮށްދިނުމަށް ގޮވާލައި، ކާށިދޫ ދާއިރާގެ މެމްބަރު އަބްދުﷲ ޖާބިރު ހުށަހެޅުއްވި ގަރާރުގެ ބަހުސެވެ.\nއެ ބަހުސްގައި ހެންވޭރު ހުޅަނގު ދާއިރާގެ މެމްބަރު އަދި އެމްޑީޕީގެ ޗެއާޕާސަން ހަސަން ލަތީފު ވާހަކަ ދައްކަވަނިކޮށް، ނިޒާމީ ނުކުތާ ނަންގަވައިގެން ޖާބިރު ތުހުމަތުކުރެއްވީ ހަސަން ލަތީފަކީ ރަށްރަށުގެ މީހުންނާ ދެކޮޅު ބޭފުޅެއް ކަމަށެވެ.\nއެހެންވެ ހަސަންގެ ވާހަކަ ނިންމެވުމާ އެކު ނަޝީދު އަނެއްކާވެސް މެމްބަރުންނަށް ނަސޭހަތް ދެއްވި އެވެ.\nއިތުރު ލިޔުންތައް ރައީސް މުހައްމަދު ނަޝީދު އެމްޑީޕީ މާލެ ރައްޔިތުންގެ މަޖިލިސް ބޯހިޔާވަހިކަން މެމްބަރު ހުސައިން ޝަހީމް (ހެންވޭރު ދެކުނު) މެމްބަރު ޔައުގޫބު އަބްދުﷲ (ދާންދޫ)


Aharennah Un'dhagoonukoh Rakkaavey - Raees Duterte - vNews.mv\nއަހަރެންނަށް އުނދަގޫނުކޮށް ރައްކާވޭ - ރައީސް ޑުޓާރޓޭ\n09 May 2019, 21:41\nސިޔާސީ ކެމްޕޭނު އެއްވުމެއްގައި ފިލިޕީންސްގެ ރައީސް ރޮޑްރިގޯ ޑުޓާރޓޭ ވާހަކަފުޅުދައްކަވާން ހުންނަވަނިކޮށް ކުރަތްޕެއް އޭނާގެ ކޮނޑުގައި ޖެއްސުމުން ކޯފާ އިސްކުރައްވައި ފެއްސިގެން ހިނގައިދާށޭ ވިދާޅުވެއްޖެއެވެ.\nފިލިޕީންސްގެ ބޮހޯލް ޕްރޮވިންސްގެ ސެނޭޓުގެ ގޮނޑިއަށް ސަރުކާރުގެ ފަރާތުން ވާދަކުރައްވާ ކެންޑިޑޭޓަށް ތާއީދު ހޯދުމުގެ އެއްވުމެއްގައި ރައީސް ޑުޓާރޓޭ ވާހަކަފުޅުދައްކަވަމުން ގެންދަވަނިކޮށް އޭނާގެ ކޮނޑަށް ތިރިކުރީ ކުރަފީގެ ތެރެއިންވެސް ބިޔަ އެއްޗެކެވެ. ކުރަފި ފެނުމުން ޑުޓާރޓޭގެ އެހީތެރިންގެ ތެރެއިން އަންހެނަކު އެސޮރު ފައްސާލަން އުޅުމުން ކުރަފި ދެން ފޭބީ ރައީސްގެ ބަނޑާއިދިމާލުން އޭނާގެ ޓީޝާޓަށެވެ.\nއެހިސާބުން ކޯފާ އިސްކުރައްވައި ކިހާދެރަކަމެއްހޭ މަށަށް އުނދަގޫނުކޮށް ފެއްސިގެން ހިނގައިދާށޭ ވިދާޅުވެ އަތްހޫރާލެއްވުމުން ކުރަފި އުދުހިގެން ހިނގާއްޖެއެވެ.\nކުރަފި އުދުހިގެން ދިޔައިމާ ބިންމަތީގައި ވަރަށް ބާރަށް ފައިންޖައްސަވައިފައި ރައީސް ޑުޓާރޓޭ ވިދާޅުވީ އެވާނީ އިދިކޮޅު ލިބަރަލް ޕާޓީން އޭނާޔާއި ފާކުރި އެއްޗެއްކަމަށެވެ. މިހެން ވިދާޅުވުމުން އަޑުއަހާން ތިބި މީހުންވެސް ތަރުހީބުދީ އަތްތިލަބަޑިޖަހައި ހީހީފައި އުޅުނެވެ.\n"އެއީ ލިބަރަލް ޕާޓީގެ ކުރަތްޕެެއް. އެކަން ހަމަ ޔަގީން" ރައީސް ޑުޓާރޓޭ ވިދާޅުވިއެވެ. ކުރަފީގެ ތުރާ ކުރިމަތިވިޔަސް އޭނާގެ ތަގުރީރު ދެގަޑިއިރަށް ކުރިއަށް ގެންދެވިއެވެ. ރައީސް ޑުޓާރޓޭއަކީ ގިނައިރު ތަގުރީރުކުރެއްވުމަށް ވަރަށް މަޝްހޫރު ބޭފުޅެކެވެ.


Covid-19 Ge Alaamaithah Hama Ekani Thinadhoo Gai ކޯވިޑް-19ގެ އަލާމާތްތައް ހަމައެކަނި ތިނަދޫ ގައި – Huvadhoo News Covid-19 Ge Alaamaithah Hama Ekani Thinadhoo Gai Huvadhoo News\nކޯވިޑް-19ގެ އަލާމާތްތައް ހަމައެކަނި ތިނަދޫ ގައި\nގދ ގެ5ރަށެއް ފިޔަވާ އެހެން ހުރިހާ ރަށަކުން ކޮވިޑް-19 ގެ ކޭސްތައް ފެނި ނުރައްކާތެރި ޙާލަތު ގައި އޮތް އަތޮޅުގެ 1 ރަށް ފިޔަވާ ހުރިހާ ރަށަކުން އެންމެ ފަހުން ލިބުނު ނަތީޖާ އަށް ބަލާއިރު ބައްޔަށް ފައްސި ވެފައި ކޭސް ތަކެއް ފެނިފައި ވަނީ ތިނަދޫ އިން އެކަންޏެވެ. ތިނަދޫ އިން 11 މީހަކު ފައްސި ވެފައިވާ އިރު މޮނީޓަރިންގ ހާލަތު ގައި އަދިވެސް އޮތް ގައްދޫ އިން ވެސް މިއަދު އެއްވެސް މީހަކު ބައްޔަށް ފައްސި ވެފައި ނުވެއެވެ.\nތިނަދޫ ގެ ޑރ އަބަދުއްސަމަދު މެމޯރިއަލް ހޮސްޕިޓަލުން އާންމުކޮށްފައިވާ އިއްޔެގެ ނަތީޖާ ތަކުން ދައްކާ ގޮތުގައި މިވަގުތު ބައްޔަށް ފައްސިވެ ފަރުވާގައި ތިބީ ޖުމްލަ 262 މީހެކެވެ. 24 އެޕްރީލުން ފެށިގެން މިހާތަނަށް 816 މީހުން ކޮވިޑަށް ފައްސި ވެފައިވާއިރު 552 ފަރާތެއް ވަނީ ރަނގަޅު ވެފައެވެ. ފާއިތުވި 24 ގަޑިއިރު ތެރޭގައި އެކަނިވެސް 12 މީހަކު ބަލިން ރަނގަޅުވުފައިވެއެވެ. ފެސިލިޓީ ގައި މިވަގުތު ފަރުވާ ދެމުން ދާ މީހަކު ނެތް ނަމަވެސް މީގެ ކުރިން ފަރުވާ ދެމުން ދަނިކޮށް2މީހަކު ވަނީ ނިޔާވެފައެވެ.\nފާއިތުވި މުއްދަތުގައި 6459 ކޯވިޑް ސާމްޕަލް ވަނީ ނަގާފައެވެ. އިއްޔެގެ އަލަށް 58 ސާމްޕަލް ނަގާފައިވާއިރު އެންމެ ފަހުން ނެގުނު ސާމްޕަލް ތަކުގެ ތެރެއިން 88 ސާމްޕަލް އަދި ނަތީޖާ ނުލިބި ވާ ކަމަށް ޑރ އަބަދުއްސަމަދު މެމޯރިއަލް ހޮސްޕިޓަލުން ހާމަ ކޮއްފައިވެއެވެ.\nތިނަދޫ ގެ ޙާލަތު ރަނގަޅު ނުވެ ދިގުދެމިގެން ދާތީވެ ރަށް ވަނީ 24 ގަޑިއިރު ގެ ކާފިއު އިޢުލާން ކޮށް ފިޔަވަޅުތައް ވަރުގަދަކޮށްފަވެ.


Dharivarunge vaccine program mi haftha fashaane\nދަރިވަރުންގެ ވެކްސިން ޕްރޮގްރާމް މިހަފްތާ ފަށަނީ\nދަރިވަރެއްގެ ހުން ބަލަނީ: 12 އަހަރުން މަތީގެ ހުރިހާ ދަރިވަރުންނަށް ވެކްސިން ޖަހާ ޕްރޮގްރާމް މި ހަފްތާ ފަށާނެ ކަމަށް މިނިސްޓަރު ވިދާޅުވޭ -- ފޮޓޯ: އަހުމަދު އަޝްހާދު އަބްދުﷲ (ޖެރީ) | އަވަސް\nދަރިވަރުންނަށް ހާއްސަކޮށްގެން ކުރިއަށް ގެންދާ ވެކްސިން ޕްރޮގްރާމް މި ހަފްތާ ފަށާނެ ކަމަށް އެޑިޔުކޭޝަން މިނިސްޓަރު ޑރ. އައިޝަތު އަލީ ވިދާޅުވެއްޖެ އެވެ.\nމިއަދު ބޭއްވި ނޫސްވެރިންގެ ބައްދަލުވުމުގައި މިނިސްޓަރު ވިދާޅުވީ 12 އަހަރާއި 18 އަހަރާ ދެމެދުގެ ދަރިވަރުންނަށް ވެކްސިން ޕްރޮގްރާމް ފެށުމަށް ތައްޔާރުވަމުން އަންނަ ކަމަށާއި މިކަމާ ގުޅިގެން ކަމާ ގުޅުންހުރި ފަރާތްތަކާ މަޝްވަރާކުރަމުންދާ ކަމަށެވެ.\nސުކޫލު ކުދިންނަށް ޖަހާނީ ފައިޒާ ވެކްސިނެވެ. އެ ވެކްސިން ރާއްޖޭގައި މިވަގުތު ނެތް ނަމަވެސް މި މަހު ލިބޭނެ ކަމަށް އެޗްޕީއޭ އިން ކުރިން ބުނެފައިވެ އެވެ. ދަރިވަރުންނަށް ވެކްސިން ދިނުމަށް ނިންމާފައިވަނީ ސުކޫލުތައް މެދުވެރިވެގެންނެވެ.\nއެޑިޔުކޭޝަން މިނިސްޓްރީގެ ޑިރެކްޓާ ޖެނެރަލް ފާތުމަތު އައްޒަ މިއަދު ވިދާޅުވީ މާލެއާއި އަތޮޅުތެރެއިން ސުކޫލުތަކުގައި މަސައްކަތް ކުރާ މުވައްޒަފުންގެ 96 ޕަސެންޓް މުވައްޒަފުން ފުރަތަމަ ޑޯޒު ފުރިހަމަކޮށްފައިވާ ކަމަށެވެ.\n"ކުދިންގެ ރައްކާތެރިކަމަށްޓަކައި ކުދިންނާ އިންޓަރެކްޓްވާ އެންމެން އޯގަސްޓް 10 އެއްގައި ސުކޫލަށް ނިކުންނައިރު އެޓްލީސްޓް ވެކްސިންގެ އެއް ޑޯޒް ޖައްސަވަންވާނެ،" އައްޒަ ވިދާޅުވި އެވެ.\nވެކްސިން ކެމްޕޭންގެ މަގުސަދަކީ ކިޔެވުން މެދު ނުކެނޑި ސްކޫލްތައް ބަންދު ނުކޮށް، ކުރީގެ ހާލަތުގައި ދަރިވަރުންނަށް އުނގަންނައި ދިނުމުގެ ކަންތައް ކުރިއަށް ގެންދިއުމަށް މަގުފަހިކުރުމެވެ.\nދަރިވަރުންނަށް ހިންގާ ވެކްސިން ޕްރޮގްރާމަށް ތައްޔާރުވުމުގެ ގޮތުން މާލެ ސަރަހައްދުގައި ބެލެނިވެރިންނަށް އޮރިއެންޓޭޝަން ޕްރޮގްރާމްތަކެއް އެޗްޕީއޭ އާއި ގުޅިގެން މިއަދު ފަށައިފައިވާ ކަމަށްވެސް އައްޒަ ވިދާޅުވި އެވެ. އަތޮޅުތެރޭގައި ވެސް މި ޕްރޮގްރާމް ކުރިއަށް ގެންދާނެ ކަމަށް ވިދާޅުވި އެވެ. އަދި ސްކޫލްތަކަށް ދަރިވަރުން ބަލާ ދާ ބެލެނިވެރިންނަކީ ވެކްސިން ފުރިހަމަކޮށްފައި ތިބި ބައެއްކަން ކަށަވަރު ކުރުމަށްޓަކައި "ގްރީން ކާޑެއް" ތައާރަފްކުރުމަށް ވެސް ނިންމާފައިވާ ކަމަށް ވިދާޅުވި އެވެ.\nމީގެ އިތުރުން ދަރިވަރުން ސުކޫލަށް އަންނައިރު ހުން ބެލުން ފަދަ ކަންކަން ކުރާނެ ކަމަށާއި އެއްވެސް ކުއްޖެއްގެ ޓެމްޕަރޭޗާ ހުންނަންވާ ވަރަށް ވުރެ މަތި ވެއްޖެނަމަ ވަގުތުން އެކުދިން އައިސޮލޭޓް ކުރާނެ ކަމަށެވެ. ހުރިހާ ސުކޫލެއްގައި އެފަދަ ކުދިން ވަކިން އައިސޮލޭޓް ކުރާނެ ޖާގަ ކަނޑައަޅާފައި ހުންނާނެ ކަމަށް ވެސް އައްޒަ ވަނީ ވިދާޅުވެފަ އެވެ.\nބަލީގެ އެއްވެސް އަލާމާތެއް ހުރެއްޖެ ނަމަ ސުކޫލަށް ނައުމަށް މިނިސްޓްރީން ވަނީ އިލްތިމާސްކޮށްފަ އެވެ. ސާމްޕަލް ނެގުމަށްފަހު ނަތީޖާ ލިބުމުގެ ކުރިން ވެސް ސުކޫލުތަކަށް އެއްވެސް ދަރިވަރަކު ވެސް އަދި އެއްވެސް މުވައްޒަފަކު ވެސް ނައުމަށް ވަނީ އިލްތިމާސްކޮށްފަ އެވެ.\nމިނިސްޓްރީ އޮފް އެޑިއުކޭޝަން އެޗްޕީއޭ ޑރ. އައިޝަތު އަލީ + ކޮވިޑް ވެކްސިން ފައިޒާ


Ethah bayaku kuhlliakah maruvi Fuvahmulaku maahun nuvatha bodu roagaa, Udumathin fenunu namaankamaai kulathakuge vaahaka! - One Online\nފުވައްމުލަކު ކެޑޭރެ މިސްކިތް: މާހުން މުވަތަ ބޮޑު ރޯގާގައި ނިޔާވި އެތައް ބަޔަކު މި މިސްކިތު ގަބުރުސްތާނުގައި ވަޅުލާފައިވޭ --- ވަން ފޮޓޯ\nކުއްލިއަކަށް އެތައް ބަޔަކު މަރުވި ފުވައްމުލަކު މާހުން ނުވަތަ ބޮޑު ރޯގާ، އުޑުމަތީން ފެނުނު ނަމާންކަމާއި ކުލަތަކުގެ ވާހަކަ\nމުނީރު ހަސަން، ޏ. ފުވައްމުލައް\nމީގެ ގާތްގަނޑަކަށް ނުވަދިހަ އަށް އަހަރު ކުރީން ފުވައްމުލަކުގައި ކުއްލިއަކަށް ވަރަށް ގިނަ އަދަދެއްގެ މީހުން މަރުވިއެވެ. ނަމަވެސް ރަށް ފަޅުކޮށްފައި ދާކަށް ނުޖެހެއެވެ. މައުލޫމާތު ލިބޭ ގޮތުގައި މިރޯގާ އަކީ ހުވަދު އަތޮޅަށް ދަތުރުކުރި ދޯނިފަހަރުގެ ތެރެއިން ދޯންޏަކުން ރަށަށް ބަލި މީހަކު އައުމުގެ ސަބަބުން ފެތުރުނު ރޯގާއެކެވެ. އޭރު ހުވަދު އަތޮޅުގައި ބަލި އޮތެވެ. ބައްޔަކީ އަރިދަފުސްރޯގާ އާއި އެކު އައި ގަދަހުމެއް ކަމަށް ދޫދޫ މަތިން ކިޔަމުން އައިސްފައިވެއެވެ.\nއެދުވަސްވަރު ދަތުރުކުރާ ބަޔަކަށް ރޯގާ ފެތުރިފައި އޮތް ރަށަކަށް ދެވިއްޖެ ނަމަ ރަށަށް އައުމުން ބާލަނީ ފަންޑިތަ ހަދައިފައެވެ. 1923މ 1341ހ ގައި ފުވައްމުލަކުން ހުވަދު އަތޮޅަށް ދިޔަ ދޯނި ރަށަށް އައިއިރު އަލްމަރުހޫމް ބެއްޔުއްކަލޯ އޭ ކިޔާ މީހަކު ރަށަށް އައި އިރު އުޅެނީ ވަރަށް ބަލިވެއެވެ. އޭނާއަށް ނުވެސް ހިނގެއެވެ. އެއްގަމަށް ބޭލުމުގެ ކުރިން އޭރުގެ އާދަކާދަ އާއި އެއްގޮތަށް ފަންޑިތަވެރިޔާ ވަޑައިގެން ފަންޑިތަ ހެއްދެވިއެވެ. މިފަންޑިތަ ހެދިގޮތަކީ ގޮނޑުދޮށަށްވުރެ މަތީގައި ރާޅުގެ ކުރިނުފޯރާ ހިސާބުގައި ދެ ދަނޑި ޖަހައި މަތީގައި އެއިގެ ދަށުން ދެވޭ ގޮތަށް ރޯނެއް ދަމައި ރޯނުގެ ދެކޮޅުގައި ބޮންތިފަނުގެ ފަންވަތުގައި ނަޖާސޫތާނު ލިޔެ އެލުވާފައި އެދެ ފަން ދެމެދުން އެއްގަމަށް ގެންދަނީއެވެ. މިހެން ގެންދާއިރު ފަންޑިތަވެރިޔާ އެމީހާގެ އަތުގައި ހިފައި ޔާސީން ސޫރަތް ކިޔަވައިފައި ނޫނީ މީހަކު އެއްގަމަކަށް ނުގެންދާނެއެވެ.\nފަންޑިތަވެރިޔާ ހުންނަނީ އެއްކަލަ ދެ ދަނޑީގެ ވަށައިގެން އަނެއް (ރޮނގެއް) އަޅައިގެން އެރޮނގުގެ އެތެރޭގައެވެ. މިގޮތަށް ފަހަރަކު މީހަކު އެއްގަމަށް ފޮނުވަމުން ގޮސް ކުރިން ދެންނެވި އަލްމަރުހޫމް ބެއްޔުއްކަލޯ އެއްގަމަށް ގެންދިޔައީ އެނދަކަށް ލައިގެންނެވެ.\nމިފަންޑިތަ ހެއްދެވީ ކަރައްޔެ އަލްމަރުޙޫމް މުޙައްމަދުދީދީ އެވެ. މި މުޙައްމަދުދީދީ އަކީ ފުވައްމުލަކު ގައި ހުންނެވި އަލްމަރުހޫމް އިބުރާހީމް ފާމުލަދޭރި ކިލަގެފާނުގެ އަލްމަރުޙޫމް މުޙައްމަދު ދީދީގެ އަލްމަރުޙޫމް އިބުރާހިމް ދީދީގެ އަލްމަރުޙޫމް މުހަންމަދު ދީދީ އެވެ. ދެތިންދުވަސް ތެރޭގައި އަލްމަރުޙޫމް ބެއްޔުއްކަލޯ ނިޔާވެއްޖެއެވެ.\nއެއިގެފަހުން ފުރަތަމަ ބަލި ޖެހުނީ ދޮންދާރީގޭ އަލްމަރުޙޫމާ ފަތިންދިއެއަށެވެ. އެއިގެފަހުން ދިއައްކޮއަގެ އަލްމަރުޙޫމް ރެކިދިއައަށެވެ މި ދެމީހުން ވެސް ބަލީގައި ގިނަދުވަސްތަކެއް ނުވެ ނިޔާވެއްޖެއެވެ. މިހިސާބުން އެކީ އެކައްޗަކަށް ރަށު ތެރެއަށް ބަލި ފެތުރިއްޖެއެވެ. މަހެއްގެ މައްޗަށް ދިހަބާރަމީހުން ފަނަރަ ސޯޅަ މީހުން ވެސް މަރުވެފައިވާ ކަމުގައި ކިޔައިއުޅެއެވެ.\nބަލީގެ ކުރީކޮޅު މުހަންމަދުދީދީ ވެސް އަވަހާރަ ވެއްޖެއެވެ. ދޫދޫމަތިން އަޑު އިވިފައިވާ ގޮތުގައި އޭރު ރަށުގެ އާބާދީގައި 2000 މީހުން ވެސް ހަމައެއް ނުވެއެވެ. ރަށުގައި މީހުން ވަޒަންވެރިވެ އުޅުނު ނުވަ އަވަށް އޭރު އޮތެވެ. އެއީ ދަޑިމަގު، ދިގުވާނޑު، ހޯދަޑު، މާދަޑު، ދަށުކުބާ، މިސްކިތްމަގު، ފުނާޑު، މާލެގަން، ދޫނޑިގަމެވެ.\nމިއިން އަވަށެއްގައި ކިރިޔާ ތެދުވެ އުޅެވޭވަރުގެ އަށެއް ނުވައެއް މީހުނަށްވުރެ ގިނައިން އޭރު ނެތް ކަމަށް ވެސް ވަނީ އަޑުއިވިފައެވެ. އަދި އެމީހުން ވެސް ތިބެނީ ބަލިޖެހި ހަކަތަ ދެރަވެފައެވެ. އެހެން ކަމުން މަރުވާ މީހުން ދުވަހުން ދުވަހަށް ވަޅު ނުލެވި ތިބޭ ކަމަށާއި ހިތްވަރު ހުންނަ ބަޔަކު މަރުވާ މީހުން ވަޅުލަނީ ކަމަށާއި އެމީހުންނަކީ މީހުން ވަޅުލުމަށް ހުއްދަ ދެވިފައިވާ މީހުން ނޫން ކަމަށް ވެސް ވާހަކަ ކިޔަމުން އައިސްފައި ވެއެވެ.\nފުވައްމުލަކަށް އަރައި ފޭބުމަށް ކުރީން ބޭނުންކުރި ނެރެއްގެ ކައިރީ އަތިރިމަތި ---\nއެހާ ބަލިބޮޑު ވުމާއިއެކު ކައްކާކެއުމަކީ ވެސް ކުރެވޭ ވަރަށްވުރެ ބޮޑު ކަމަކަށް އޮތީ ވެފައެވެ. މީހެއްގެ ޙާލު ބަލައި އެހީތެރި ވެދެވޭ ފަދަ ބަޔަކު ތިބި ކަމަކަށް ނުވެއެވެ. މިބަލިމަޑުކަމުގައި މަރުވި މުސްކުޅި އުމުރުގެ އަންހެނަކު ހިނަވަން އައިސް އުޅުނު މީހުންނަށް އެމީހާގެ އަނގައިގެ ތެރެއިންނާއި ކަރުބުޑުން ކާށި ބުރިބުރި ފެނުނު ވާހަކަ އަކީވެސް ރަށުގައި މަޝްހޫރު ވާހަކައެކެވެ. ހީވާ ގޮތުން އެމީހާ ބަނޑުހައިވެގެން ކޮންމެވެސް ގޮތަކުން ހޯދި ކާއްޓަކުން އުފުރި ކާށި ކާން އުޅެއުޅެ ނުކެވި އުޅެނިކޮށް ބަނޑަށް މަރުވީއެވެ. އެގޭގައި ތިބި ހުރިހާ އެންމެންނަކީ މިބަލިޖެހިފައި ތިބި މީހުންނެވެ.\nއެދުވަސްވަރު އުޑުމަތީގައި ހުންނަނީ މަޑު ރީނދޫ ކުލައެއް ކަމަށާއި އަވީގައި ވެސް ހުންނަނީ އެކުލަ ކަމަށް ބުނެއުޅެތެވެ. އުޑުމަތި ފެންނަނީ ނާމާން ސިފަޔަކަށް ކަމަށާއި ކާޅު ގޮވަނީވެސް އާދަޔާ ޚިލާފަށް އަޑުބާރުކޮށް ކަމަށް ވެސް ކިޔައި އުޅުނެވެ.\nމިބަލީގައި މަރުވި ހުރިހާ މީހުންގެ މަޢުލޫމާތު ނުލިބުނުކަމީ ވެސް ދެރަކަމެކެވެ. އެދުވަސްވަރު އިރު އޮއްސުމަށްފަހު ގެއިން ބޭރަކަށް ނުނިކުމެއެވެ. އިރު އޮއްސުމުގެ ކުރިން ބޯނެފެނާއި ބަދިގޭގައި ކައްކާފައި ހުރި އެއްޗެއް ހުރި ނަމަ އެއެއްޗެއް ގެއަށް ވައްދައި ދޮރުފަތް ލައްޕައި ބަންދުކުރެއެވެ. ބައްތި ދިއްލާފައި ހުންނައިރު ބައްތީގެ ހުޅުގަނޑުގައި ވެސް މަޑު ނޫކުލައެއް ހުންނަ ކަމަށާއި ފާޑެއްގެ އަޑެއް ހުންނަ ކަމުގެ ވާހަކަ ވެސް ކިޔާތީ އަޑުއިވުނެވެ. ކޮންމެއަކަސް އެއްގެއިން އަނެއް ގެއަށް ދިއުމާއި ބައްދަލުވެ އުޅުން ހުއްޓިފައި އޮއްނަތާ ހަތަރު މަސް ފަހުން ރަށުން މިރޯގާގެ ބަލިމަޑުކަން ފިލައިގެން ދިއައީ އެތައް ބަޔަކު މަރުވުމުގެ ފަހުންނެވެ. މިރޯގާގައި މަރުވި މީހުންގެ ޖުމުލަ މަޢުލޫމާތު އަދި ވަނީ ލިބޭ ގޮތް ނުވެފައެވެ.\nއެޑިޓަރުގެ ނޯޓު: މުނީރު ހަސަން އަކީ ފުވައްމުލަކު ކަތީބު ކަމާއި ބޮޑުކަތީބުކަން ކުރައްވާފައިވާ ބޭފުޅެކެވެ. ފުވައްމުލަކު ދަޑިމަގު އަވަށު ކައުންސިލުގެ ޒިންމާދާރުވެރިޔާ ކަމުގެ މަގާމުވެސް ފުރުއްވި އެވެ. އޭނާއަކީ ފުވައްމުލަކުގެ ތާރީހު ދިރާސާ ކުރެއްވުމަށް ގިނަ މަސައްކަތްތަކެއް ކުރައްވަމުން ގެންދަވާ ބޭފުޅެކެވެ. އަދި މި ވަގުތު ފުވައްމުލަކުގައި ތިއްބެވި ބޭފުޅުންގެ ތެރެއިން ރަށުގެ ތާރީހީ މައުލޫމާތު އެންމެ ރަނގަޅަށް ދެނެވަޑައިގަންނަވާ މަދު ބޭފުޅުންގެ ތެރޭގައި މުނީރު ހިމެނިވަޑައިގަންނަވައެވެ.\nގުޅޭ ޓެގު ޏ. ފުވައްމުލައް އާދަކާދަ އާއި ސަގާފަތް ފުވައްމުލައް ސިޓީ ދިވެހިރާއްޖޭގެ ތާރީޚު\nދިވެހި ތާރީޚު: އަލީރާޖާއަކު އަވަހާރަވެގެން ދުވަހަކުވެސް ދިވެހިން ހިތާމަފާޅެއް ނުކުރެއެވެ.\nދިވެހިރާއްޖޭގެ ތާރީޚު: އީދު ފާހަގަ ކުރުމާއި އީދު ނަމާދުކުރުން\nތާރީޚުގެ ތެރެއިން: ރަށްރަށް އަލުން އާބާދުކުރުމާއި އަތޮޅުގެ ވެރިކަން ކުރާ ރަށް ކަނޑައެޅުން\nދިވެހި ތާރީޚު: ދިވެހި ސިފައިންގެ ތާރީޚު އަލުން ދިރާސާކޮށްލަން ފެނެއެވެ.